އިނގިރޭސިވިލާތް، ބްރެޒިލް އަދި ދެކުނު އެފްރިކާއިން ފެނިފައިވާ...\nކޮވިޑްގެ އައު ވޭރިއަންޓްތައް\nއިނގިރޭސިވިލާތް، ބްރެޒިލް އަދި ދެކުނު އެފްރިކާއިން ފެނިފައިވާ ކޮވިޑްގެ އައު ވޭރިއަންޓްތައް: ކަންބޮޑުވާންޖެހެނީ ކިހާ މިންވަރަކަށް؟\nސައިންސްވެރިން އަންނަނީ މިވެކްސިންތައް އައު ވޭރިއަންޓްތަކާއި ދެކޮޅަށް މަސައްކަތްކުރާނެ ކަމަށް ބުނަމުން\nއައު ވޭރިއަންޓްތަކަކީ ކުރިން ފެނުނު ކޮވިޑް ވައިރަސްގެ ވޭރިއަންޓްތަކަށްވުރެ އަވަހަށް ފެތުރޭ ވޭރިއަންޓްތަކެއް\n15 ޖެނުއަރީ 2021 | ހުކުރު 11:40\nކޮރޯނާވައިރަސް، އައު ވޭރިއަންޓްތައް ދެނެގަނެވުމާއެކު ސައިންސްވެރިން ވަނީ މިވޭރިއަންޓްތައް އިތުރަށް ދިރާސާކޮށްފައި\nކޮރޯނާވައިރަސްގެ އައު ވޭރިއަންޓްތަކެއް މިވަގުތު ފެންނަމުން ދާއިރު މި އައު ވޭރިއަންޓް ވައިރަސްގެ އަސްލަށްވުރެ މާއަވަހަށް ފެތުރެމުން އަންނަކަމަށް ސައިންސްވެރިން ވަނީ ބުނެފައެވެ. އައު ވޭރިއަންޓްތައް ދެނެގަނެވުމާއެކު ސައިންސްވެރިން ވަނީ މިވޭރިއަންޓްތައް އިތުރަށް ދިރާސާކޮށް މިވޭރިއަންޓްތައް ކޮންޓްރޯލްކުރުމަށް ކުރެވޭނެ ކަންތައްތަކާއި ކުރިމަތިކުރުވާނެ ގެއްލުންތައް ބެލުމުގެ މަސައްކަތް ފަށާފައެވެ.\nއައު ވޭރިއަންޓްތަކަކީ ކޮބާ؟\nކޮރޯނާވައިރަސްގެ އައު ވޭރިއަންޓްތަކުގެ ތެރެއިން ސައިންސްވެރިންގެ ސަމާލުކަން މިވަގުތު ހުއްޓިފައިވަނީ މަދު ވޭރިއަންޓްތަކަކަށެވެ. އެވޭރިއަންޓްތަކަކީ:\n-ޔޫކޭ ވޭރިއަންޓް: މިވޭރިއަންޓު އެންމެ ބޮޑަށް ފެނިފައިވަނީ އިނގިރޭސިވިލާތުންނެވެ. މިހާތަނަށް އައިއިރު އިނގިރޭސިވިލާތުން ފެނުނު މިއައު ވޭރިއަންޓް 50ށް ވުރެ ގިނަ ގައުމުން ވަނީ ފެނިފައެވެ.\n-ދެކުނު އެފްރިކާ ވޭރިއަންޓް: ދެކުނު އެފްރިކާއިން ފެނިފައިވާ އައު ވޭރިއަންޓް މިހާތަނަށް އައިއިރު 20 ގައުމަކުން ވަނީ ފެނިފައެވެ. އޭގެތެރޭގައި އިނގިރޭސިވިލާތްވެސް ހިމެނެއެވެ.\n-ބްރެޒިލްއިން ފެނިފައިވާ އައު ވޭރިއަންޓް\nވައިރަސް އިން އައު ވޭރިއަންޓްތައް އުފެދުމާއި މިޔުޓޭޓްވުމަކީ އަބަދުވެސް ހިނގަމުން އަންނަކަމެކެވެ. އެހެންކަމުން ކޮވިޑް-19ގެ އައު ވޭރިއަންޓް ފެނުމާއި ކޮރޯނާވައިރަސް މިޔުޓޭޓް ވަމުންދިޔުމަކީ އައު ކަމެއް ނޫނެނެވެ. ކޮވިޑްގެ އެތައް ހާސް ވޭރިއަންޓެއް މިހާރުވެސް ދުނިޔޭގެ އެކިކަންކޮޅުތަކުން ފެންނަމުންދާނެއެވެ.\nއެހެންނަމަވެސް މީގެތެރެއިން ނުރައްކާތެރި ވޭރިއަންޓްތައް ފެންނަނީ މަދުންނެވެ. އަދި ބައެއް ވޭރިއަންޓްތަކަކީ ނުރައްކާތެރިކަން ކުޑަވެފައި ހަލުވިކަމާއެކު ފެތުރޭ ވޭރިއަންޓްތަކެވެ.\nމިވޭރިއަންޓްތައް ކިހާ ސީރިއަސް؟\nމިހާތަނަށް ހޯދިފައިވާ ހޯދުންތަކުން އެނގޭގޮތުގައި އިނގިރޭސިވިލާތް، ދެކުނު އެފްރިކާ އަދި ބްރެޒިލް އިން ފެނިފައިވާ ވޭރިއަންޓްތަކަކީ ކުރިން ފެނުނު ކޮވިޑް ވައިރަސްގެ ވޭރިއަންޓްތަކަށްވުރެ އަވަހަށް ފެތުރޭ ވޭރިއަންޓްތަކެވެ.\nއެއީ މިތިން ވޭރިއަންޓުގެވެސް ޖެނެޓިކް އަށް އައިސްފައިވާ ބަދަލުގެ ސަބަބުންނެވެ. އެއާއެކު އަވަހަށް ވައިރަސް ފެތުރި ފަސޭހައިން ވައިރަސް ޖެހެއެވެ.\nމާހިރުން ގަބޫލުކުރާގޮތުގައި އިނގިރޭސިވިލާތުން ސެޕްޓެމްބަރ މަހު ފެނުނު އައު ވޭރިއަންޓު ވައިރަސްގެ އަސްލަށްވުރެ ފެތުރޭ މިންވަރު 70 އިންސައްތަ އިތުރެވެ. ނަމަވެސް އެގައުމުގެ ޕަބްލިކް ހެލްތުން ބުނެފައިވަނީ އައު ވޭރިއަންޓުން ވައިރަސް ފެތުރެނީ 30 އާއި 50 އިންސައްތަ އާ ދެމެދުގައި ކަމަށެވެ. އިނގިރޭސިވިލާތް ތިން ވަނަ ލޮކްޑައުންއަކަށް ދާންޖެހުނީ މި ވޭރިއަންޓުގެ ސަބަބުން ކޭސްތައް ފެންނަ މިންވަރު ކޮންޓްރޯލް ނުވުމުގެ ސަބަބުންނެވެ.\nދެކުނު އެފްރިކާއިން ވޭރިއަންޓް ފެނިފައިވަނީ އޮކްޓޯބަރ މަހުއެވެ. މިވޭރިއަންޓް ގައި އިނގިރޭސިވިލާތުން ފެނިފައިވާ ވޭރިއަންޓާ ތަފާތު ކަންތައްތަކެއް ހުރެއެވެ. އެހެންނަމަވެސް މި ދެ ވޭރިއަންޓުގެވެސް މިޔުޓޭޝަން ހުރީ އެއްގޮތަކަށެވެ.\nދެކުނު އެފްރިކާއިން ފެނުނު ވޭރިއަންޓު މިހާރު ކޮވިޑަށް އުފައްދާފައިވާ ވެކްސިންތަކަށް މަސައްކަތްކުރާ މިންވަރަށް ބަދަލުތަކެއް ގެނުވަފާނެކަމަށް ސައިންސްވެރިން ބުނެއެވެ.\nއިނގިރޭސިވިލާތުން ވަނީ ދެކުނު އެފްރިކާއިން އެގައުމަށް ފްލައިޓް އައުމާއި ދިޔުން މަނާކޮށްފައެވެ. މީގެއިތުރުން ފާއިތުވި ދުވަސްތަކުގައި އެގައުމަށް ދަތުރުކޮށްފައިވާ އަދި ކޮންޓެކްޓް ވެފައިވާނަމަވެސް ވީއެންމެ އަވަހަކަށް ކަރަންޓީނު ވުމަށް ވަނީ އެގައުމުގެ ސަރުކާރުން އަންގާފައެވެ.\nބްރެޒިލް އިން ވޭރިއަންޓް ފެނިފައިވަނީ ޖުލައި މަހުގެ ތެރޭގައެވެ. މިވޭރިއަންޓް ވަނީ މިފަހަކުން ބްރެޒިލް އިން ޖަޕާނަށް ދިޔަ ހަތަރު މީހެއްގެ ގައިން ފެނިފައެވެ. މިވޭރިއަންޓުގެ މިޔުޓޭޝަންތައް ދެކުނު އެފްރިކާއިން ފެނުނު މިޔުޓޭޝަންތަކާއި އެއްގޮތެވެ.\nއަލަށް ފެނުނު ކަންތައްތަކާއި ގުޅިގެން އިނގިރޭސިވިލާތުގެ ސަރުކާރުން ވަނީ ދެކުނު އެމެރިކާ އާއި ޕޯރޗުގަލް އިން ފްލައިޓް އައުން މަނާކޮށްފައެވެ.\nކޮވިޑް ވެކްސިން އައު ވޭރިއަންޓްތަކަށް މަސައްކަތްކުރޭތަ؟\nމިހާރު ކޮވިޑަށް އުފައްދާފައިވާ ވެކްސިންތަކަކީ މި ވައިރަސްގެ ކުރީގެ ވޭރިއަންޓްތަކަށް އުފައްދާފައިވާ ވެކްސިންތަކެވެ. އެހެންނަމަވެސް ސައިންސްވެރިން އަންނަނީ މިވެކްސިންތައް އައު ވޭރިއަންޓްތަކާއި ދެކޮޅަށް މަސައްކަތްކުރާނެ ކަމަށް ބުނަމުންނެވެ. ނަމަވެސް އަދި އެކަން ކަށަވަރު ކުރެވިފައެއްނުވެއެވެ. ލެބޯޓްރީތަކުގައި އަންނަނީ އެކަން ބެލުމުގެ މަސައްކަތް ކުރަމުންނެވެ.\nވެކްސިން އިންސާނާގެ ހަށިގަނޑު ވައިރަސްގެ އެކި ބައިތަކާއި ދެކޮޅަށް މަސައްކަތްކުރުވުމަށް ޓްރެއިން ކުރުވައެވެ. އެހެންނަމަވެސް އައު ވޭރިއަންޓްތަކުން ފެނިގެން އުޅޭ މިޔުޓޭޓް އާ ދެކޮޅަށް ވެކްސިން އަށް އެކަން ކުރެވޭނެތޯ އެއީ ސުވާލެކެވެ.\nމިވައިރަސްގެ އިތުރު ވޭރިއަންޓްތައް ކުރިޔަށް އޮތްތަނުގައިވެސް ފެންނަމުންދާނެއެވެ. އެހެންކަމުން ވެކްސިންތައް އުފައްދަންޖެހޭނީ އެންމެ ގޯސް ހާލަތަށް ބަލާ ވޭރިއަންޓްތަކާ ދެކޮޅަށް މަސައްކަތްކުރެވޭ ގޮތަށް ވެކްސިނަށް ބަދަލު ގެނެވޭ ގޮތަށް ކަމަށް މާހިރުން ބުނެއެވެ.\nފްލޫ ވެކްސިނަށް ކޮންމެ އަހަރު އައު ޑޯޒެއް ދެމުންދާ ގޮތަށް ކޮރޯނާވައިރަސް އަށްވެސް އެގޮތަށް ވުމަކީ އެކަށީގެންވާ ކަމެއްކަމަށް މާހިރުން ބުނެއެވެ.\nއައު ވޭރިއަންޓް ނުރައްކާތެރިތަ؟\nމިހާތަނަށް އައިއިރު އައު ވޭރިއަންޓުން ސީރިއަސް ގެއްލުންތަކެއް އިންސާނާގެ ހަށިގަނޑަށް ފޯރުވާ ފުރާނައަށް ނުރައްކާވާ މިންވަރަށް ދާކަމެއް ހޯދިފައެއްނުވެއެވެ.\nއެހެންނަމަވެސް ވައިރަސް ފެތުރުން ކޮންޓްރޯލްކުރުމަށް ނުވަތަ ވައިރަސް އިން ރައްކާތެރިވުމަށް އަޅަމުންދާ ފިޔަވަޅުތަކުގެ ތެރޭގައި ހިމެނޭ އަތް ދޮވުމާއި ގައިދުރުކަން ގެންގުޅުމާއި މާސްކު އެޅުން ފަދަ ކަންކަން ކުރުމުން މިވޭރިއަންޓު ޖެހުމުން ރައްކާތެރިކޮށްދޭނެއެވެ. އަދި ވަކިން ޚާއްސަކޮށް އައު ވޭރިއަންޓްތަކަކީ އަވަހަށް ފެތުރޭ ވޭރިއަންޓްތަކަކަށް ވުމުން މިކަންކަމަށް ދޭންޖެހޭ ސަމާލުކަން ވަކިން ބޮޑެވެ.


PHOTO GALLERY: MDP chairperson hovumuge inthihaabu | Mihaaru\nއެމްޑީޕީގެ ޗެއާޕާސަން ހޮވުމުގެ އިންތިހާބު\nމާލެ: މޭ 14، 2022: އެމްޑީޕީގެ ޗެއާޕާސަން ހޮވުމުގެ އިންތިހާބު: މިއީ ފާއިތުވި 17 އަހަރު ތެރޭގައި އެ ޕާޓީ އިން އެންމެ ވާދަވެރިކޮށް ކެމްޕޭނެއް ކުރި އިންތިހާބު. މި އިންތިހާބުގައި ވޯޓުލުމުގެ ހައްގު ދިނީ ކެންޑިޑޭޓުން ކުރިމަތިލުމުގެ މުއްދަތު ހަމަވުމާ ހަމައަށް ޕާޓީގައި ތިބި މެމްބަރުންނަށް. ވޯޓުލުމުގެ ހައްގު 94،000 އަށް ވުރެން ގިނަ މެމްބަރުންނަށް ލިބޭ.-- ފޮޓޯތައް: ނިޝާން އަލީ/ ފަޔާޒް މޫސާ /މިހާރު\nއެމްޑީޕީގެ ޗެއާޕާސަން ހޮވުމުގެ އިންތިހާބުގައި ވޯޓުލަނީ. -- ފޮޓޯ: ފަޔާޒް މޫސާ/މިހާރު\nއެމްޑީޕީގެ ޗެއާޕާސަން ހޮވުމުގެ އިންތިހާބުގައި ވޯޓުލުން ކުރިއަށްދަނީ. -- ފޮޓޯ: ފަޔާޒް މޫސާ/މިހާރު\nއެމްޑީޕީގެ ޗެއާޕާސަން އިންތިހާބުގެ ވޯޓުލް ފެށުމަށް ތައްޔާރުވަނީ. -- ފޮޓޯ: ފަޔާޒް މޫސާ/މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، މީހަކު ވޯޓު ލަނީ.-- ފޮޓޯ: ފަޔާޒު މޫސާ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުމަށް ވޯޓުފޮށި ރެޑީ ކުރަނީ.-- ފޮޓޯ: ފަޔާޒު މޫސާ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، ރައީސް އިބްރާހިމް މުހައްމަދު ސޯލިހު ވޯޓު ދެއްވުމަށް އިނގިލީގައި ވޯޓުލީކަން އަންގާ ނިޝާން ޖައްސަވަނީ.-- ފޮޓޯ: ނިޝާން އަލީ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، ރައްޔިތުން މަޖިލީހުގެ ރައީސް މުހައްމަދު ނަޝީދު ވޯޓު ލެއްވުމަށް ވަޑައިގެން، ވޯޓު މަރުކަޒުގައި ތިބި ބައެއް މީހުންނާ ސަލާމް ކުރައްވަނީ.-- ފޮޓޯ: ފަޔާޒް މޫސާ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، ރައީސް އިބްރާހިމް މުހައްމަދު ސޯލިހު ވޯޓު ލެއްވުމަށްފަހު އިނގިލީގައި ވޯޓު ލީކަން އަންގަން ޖަހާފައި އިން ނިޝާން ދައްކާލަނީ.-- ފޮޓޯ: ނިޝާން އަލީ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، ރައްޔިތުން މަޖިލީހުގެ ރައީސް މުހައްމަދު ނަޝީދު ވޯޓު ދެއްވަނީ.-- ފޮޓޯ: ނިޝާން އަލީ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، ރައްޔިތުން މަޖިލީހުގެ ރައީސް މުހައްމަދު ނަޝީދު ވޯޓު ލެއްވުމަށްފަހު ކިޔޫގައި މަޑުކޮށްލައްވައިގެން.-- ފޮޓޯ: ފަޔާޒް މޫސާ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، ރައްޔިތުން މަޖިލީހުގެ ނައިބު ރައީސް އީވާ އަބްދުﷲ ވޯޓު މަރުކަޒެއްގައި ޕާޓީގެ ބައެއް އިސް މެމްބަރުންނާ ވާހަކަ ދައްކަވަނީ.-- ފޮޓޯ: ނިޝާން އަލީ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، ރައީސް އިބްރާހިމް މުހައްމަދު ސޯލިހު ވޯޓު ދެއްވަނީ.-- ފޮޓޯ: ނިޝާން އަލީ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، ރައީސް އިބްރާހިމް މުހައްމަދު ސޯލިހު ވޯޓު ލެއްވުމަށްފަހު ވޯޓު މަރުކަޒުގައި ތިބި ބައެއް މީހުންނާ ސަލާމް ކުރައްވަނީ.-- ފޮޓޯ: ނިޝާން އަލީ /މިހާރު\nއެމްޑީޕީއަށް ޗެއާޕާސަނަކު ހޮވަން އެ ޕާޓީގެ 17 އަހަރުގެ ތެރޭގައި ކުރި އެންމެ ވާދަވެރި ކެމްޕޭނަށް ފަހު، އިންތިހާބުގެ ވޯޓުލުން ފެށި، މީހަކު ވޯޓު ލަނީ.-- ފޮޓޯ: ނިޝާން އަލީ /މިހާރު\nއެމްޑީޕީގެ ޗެއާޕާސަން ހޮވުމުގެ އިންތިހާބުގައި އެ ޕާޓީގެ ޗެއާޕާސަން ކަމަށް ކުރިމަތި ލެއްވި ކެންޑިޑޭޓް އިމްތިޔާޒް ފަހުމީ ވޯޓު ދެއްވުމަށްފަހު އިނގިލީގެ ނިޝާން ދައްކާލަނީ.. -- ފޮޓޯ: ނިޝާން އަލީ/މިހާރު\nއެމްޑީޕީގެ ޗެއާޕާސަން ހޮވުމުގެ އިންތިހާބުގައި އެ ޕާޓީގެ ޗެއާޕާސަން ކަމަށް ކުރިމަތި ލެއްވި ކެންޑިޑޭޓް އިމްތިޔާޒް ފަހުމީ ވޯޓު ދެއްވުމަށް ކިޔޫގައި.. -- ފޮޓޯ: ނިޝާން އަލީ/މިހާރު\nއެމްޑީޕީގެ ޗެއާޕާސަން ހޮވުމުގެ އިންތިހާބުގައި އެ ޕާޓީގެ ޗެއާޕާސަން ކަމަށް ކުރިމަތި ލެއްވި ކެންޑިޑޭޓް ފައްޔާޒު އިސްމައިލް ވޯޓު ދެއްވަނީ.. -- ފޮޓޯ: ނިޝާން އަލީ/މިހާރު


އޮރެންޖު: ކިޑްނީގައި ހިލަ އުފެދުމުން ދުރުކޮށްދޭ | Jazeera\tއޮރެންޖު: ކިޑްނީގައި ހިލަ އުފެދުމުން ދުރުކޮށްދޭ - Jazeera\nއޮރެންޖު: ކިޑްނީގައި ހިލަ އުފެދުމުން ދުރުކޮށްދޭ\nއާމިނަތު އަޙުމާ May 8, 2019 58 views0\nއޮރެންޖަކީ މުޅި ދުނިޔޭގައި ނަން މަޝްހޫރު، އެންމެންގެ މަޤްބޫލުކަމެއް ހޯދައިފައިވާ މޭވާއެކެވެ. އޮރެންޖަށް ބައެއް މީހުން ސްވީޓް އޮރެންޖު ނުވަތަ ފޮނި އޮރެންޖޭވެސް ކިޔައި އުޅެއެވެ. އޮރެންޖަކީ "ސިޓްރަސް ފްރުޓްސް" ނަމަކަށް ކިޔޭ މޭވާ އާއިލާއެއްގެ މެމްބަރެކެވެ. އޮރެންޖު ހެދެނީ ރާއްޖޭގެ އެންމެ ހޫނުގަދަ ހިސާބުތަކުގައެވެ.\nއޮރެންޖުން ދެނީ ހުތްފޮނި ރަހައެކެވެ. އޮރެންޖު މަޝްހޫރުވެފައިވަނީ އޭގައިވާ ގަދަ އޮރެންޖު ކުލައިގެ ތޮށިގަނޑު އަދި އޭގެއިން ދޭ މީރު ރަހައިގެ ސަބަބުންނެވެ. އޮރެންޖަކީ އޭގައި ގިނަ އަދަދެއްގެ ފައިދާ ހުރި މާއްދާތައް އެކުލެވިގެންވާ، ސިއްހަތަށް ފައިދާހުރި މޭވާއެކެވެ.\nދިވެހިންނަށް ވެސް އޮރެންޖަކީ މުހިންމު މޭވާއެކޭ ބުނެވިދާނެއެވެ. ދިވެހިންގެ ތެރެއިން ގިނަ މީހުން ރޯދަ ވީއްލަން ތައްޔާރުކުރާ ބުއިންތަކުގެ ތެރޭގައިވެސް އޮރެންޖު ބޭނުންކޮށްގެން ބުއިންތައް ތައްޔާރު ކުރާ ކަން ފާހަގަ ކުރެވެއެވެ. ހަމަ އެހެންމެ އޮރެންޖު ބޭނުންކޮށްގެން ފޮނި ކާނާތައްވެސް ތައްޔާރުކުރާ މީހުން އުޅެއެވެ.\nއޮރެންޖުން ލިއްބައިދޭ ސިއްހީ ފައިދާތައް\nމިހާރަކަށް އައިސް ޒުވާން ދުވަސްވަރު ހިތުގެ ތަފާތު ބަލިތަކުގެ ސަބަބުން މަރުވާ މީހުންގެ އަދަދު ވަރަށް ގިނައެވެ. ހެސްޕެރިޑިން ފަދަ ފްލެވަނޮއިޑްގެ މާއްދާތަކުން މުއްސަނދިވެފައިވާ މޭވާއެއް ކަމަށް އޮރެެންޖު ވަނީ ވެފައެވެ. އެފަދަ މާއްދާތަކަކީ ހިތުގެ ބަލިތަކުން ދިފާއުކުރުމަށް އެހީވެދޭ މާއްދާތަކެކެވެ. މީގެ އިތުރުން ފައިބަރ ގެ މާއްދާއަކީ ވެސް ހިތުގެ ބަލިތަކުން ރައްކާތެރިކޮށްދިނުމުގައި އިސް ދައުރެއް އަދާކުރާ މާއްދާއެކެވެ. އޮރެންޖު ފަދަ ސިޓްރަސް މޭވާތައް ކެއުމަކީ، ލޭގައި ކޮލެސްޓްރޯލް ހުންނަ މިންވަރު ދަށްކޮށްދޭ އެއްޗެއް ކަމަށް ވަނީ ދިރާސާތަކުން ސާބިތުވެފައެވެ. މި ހުރިހާ ސަބަބުތަކާއި ހުރެ ހިތުގެ ބަލިތަކުން ދިފާއުކުރުމުގެ ޤާބިލްކަން އެކުލެވޭ މޭވާއެއް ކަމަށް އޮރެންޖު ވަނީ ވެފައެވެ.\nކިޑްނީގައި ހިލަ އުފެދުމުން ދުރުކޮށްދޭ\nކިޑްނީގައި ހިލަ އުފެދުމަކީ މިހާރު ދިވެހިންގެ ތެރޭގައިވެސް ޢާންމުވެފައިވާ ނުރައްކާތެރި ކަމެކެވެ. ކިޑްނީއަކީ ހަށިގަނޑަށް ވަރަށް އަގުބޮޑު އެއްޗެއް ކަމުން އޭގެ ސިއްހަތް ދުޅަހެޔޮކަންމަތީ ދެމެހެއްޓުމަށްޓަކައި އެޅެން ހުރި ހުރިހާ ފިޔަވަޅުތައް އެޅުމަކީ މުހިންމުކަމެކެވެ. އޮރެންޖަކީ އޭގައި މަތީ މިންވަރަކަށް ސިޓްރޭޓް ތަކާއި، ސިޓްރިކް އެސިޑް ފަދަ ފައިދާހުރި މާއްދާތައް އޭގައި އެކުލެވިގެންވާ މޭވާއެކެވެ. ޕޮޓޭޝިއަމް ސިޓްރޭޓަކީ ކިޑްނީގައި ހިލަ އުފެދުމުން ދުރުކޮށްދޭ މާއްދާއެކެވެ. އޮރެންޖުގައި އެކުލެވިގެންވާ ސިޓްރޭޓް ތަކުންވެސް މި އަސަރު ފޯރުވާނެ ކަމަށް ބެލެވެއެވެ.\nއެނޭމިއާ އިން ދުރުކޮށްދޭ\nއެނޭމިއާ އަކީ ހަށިގަނޑުގައި ދައުރުވާ ލޭގައި ބޭނުންވާ ވަރަށް ދުޅަހެޔޮ ރެޑް ބްލަޑް ސެލް ނެތުމުގެ ސަބަބުން ހަށިގަނޑަށް ބޭނުންވާ މިންވަރަށް އޮކްސިޖަން ފޯރުކޮށް ދިނުމަށް ދަތިވާ، ނުރައްކާތެރި ބައްޔެކެވެ. މި ބަލި ޖެހުމުގެ މައިގަނޑު އަސްލަކީ ހަށިގަނޑަށް ބޭނުންވާ މިންވަރަށް އަޔަންގެ މާއްދާ ނުލިބުމެވެ. އޮރެންޖަކީ އޭގައި ސިޓްރިކް އެސިޑާއި ވިޓަމިން ސީގެ މާއްދާތަކުން މުއްސަނދިވެފައިވާާ އެއްޗެކެވެ. މި ދެ މާއްދާގެ ސަބަބުން ހަށިގަނޑަށް އަޔަން އެކުލެވޭ އެހެން ކާނާތައް އެތެރެ ކުރުވުމުން އަޔަން ގެ މާއްދާ ހަށިގަނޑަށް ނަގައިގަންނަން އެހީވެދެއެވެ. ނަތީޖާއެއްގެ ގޮތުން އޮރެންޖު ކެއުމަކީ ނުވަތަ އޮރެންޖު ޖޫސް ބުއިމަކީ، އެނޭމިއާ އިން ދުރުކޮށްދޭ ކަމެކެވެ.\nއޮރެންޖުން ތައްޔާރުކުރެވޭ ބައެއް ކާނާ\nއޮރެންޖު ބޯކިބާއަކީ ތައްޔާރުކޮށްލަން ފަސޭހަ މީރު ކެއުމެކެވެ. ރޯދަ ވީއްލާ ވަގުތު ފޮނި ކެއުމަކަށް އޮރެންޖު ބޯކިބާވަރު ވަރެއް ނެތެވެ.\nއޮރެންޖު ބޯކިބާ ތައްޔާރު ކުރުމަށްޓަކައި ބޭނުންވާނީ ހަމަ އާދައިގެ ގެރިކިރު ބޯކިބާ ހެދުމަށް ބޭނުންވާ އިންގްރީޑިއެންޓްތަކުގެ އިތުރުން އޮރެންޖެވެ. އެއީ ބިސް، ގެރިކިރު، ފުށް، ބަޓަރ ނުވަތަ މާގިރިން، ބޭކިން ޕައުޑަރ އަދި އޮރެންޖެވެ.\nކަން ކުރާނެ ގޮތަކީ، ފުރަތަމަ ބިހާއި ބަޓަރ ނުވަތަ މާގިރިން އެއްކޮށް ރަނގަޅަށް ގިރާނީއެވެ. ގެން އޭގެއަށް ގެރިކިރާއި އޮރެންޖު ދިޔަ އަޅާނީއެވެ. ހަމައެއާއެކު ގާނާފައިވާ އޮރެންޖުގެ ތޮށި ވެސް މި ވަގުތު އެއް ކުރާށެވެ. އެއަށްފަހު ރަނގަޅަށް ގިރާލުމަށްފަހު ފުށާއި ބޭކިން ޕައުޑަރ ވެސް އަޅާލުމަށްފަހު އެއްކުރާށެވެ.\nރަނގަޅަށް ހުރިހާ އިންގްރީޑިއެންޓްތައް އެއްކުރުމަށްފަހު ޓްރޭ އެއްގެ އެތެރޭގައި ބަޓަރ ނުވަތަ މާގިރިން އުނގުޅާށެވެ. އެއަށްފަހު ގިރާފައިވާ ބޯކިބާގެ އޭގެއަށް އޮއްސައިލާށެވެ. ދެން ބޭނުންނަމަ ބޯކިބާގެ މަތީގައި ބޭނުން ފަރުމާއަކަށް ތުނިކޮށް ފޮތިކުރެވިފައިވާ އޮރެންޖު އެތުރިދާނެއެވެ. ދެން އަވަނަށް ލުމަށް ފަހު ފިހެލާށެވެ.


Dhiraagu High Speed Internet Aai Dhiraagu TV R.Meedhoo Ah Thaarafkohfi - Vaguthu\nދިރާގު ހައި ސްޕީޑް އިންޓަނެޓާއި ދިރާގު ޓީވީގެ ހިދުމަތް ރ.މީދޫއަށް ތަޢާރަފްކޮށްފި\n6 މަސް ކުރިން ( ޑިސެމްބަރު 25, 2018 )\nދިރާގުގެ ޚިދުމަތްތައް ރ.އަތޮޅު މީދޫއަށް ތައާރަފް ކުރުން – ފޮޓޯ: ދިރާގު\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ގޮތުން ދިރާގު ޓީވީގެ ހިދުމަތާއެކު ދިރާގުގެ ހައިސްޕީޑް ފައިބަރ ގެ ހިދުމަތް ރ. މީދޫގައި ރަސްމީކޮށް އިފްތިތާހްކޮށްފިއެވެ.\nމި ދެހިދުމަތް ތައާރަފްކުރުމުގެ ގޮތުން ރ.މީދޫގައި ދިރާގުން ވަނީ ކުލަގަދަ ހަފްލާއެއް ބާއްވާފައިއެވެ އެގޮތުން ކުޑަކުދިންގެ ހަވީރަކާއި ބޮޑުބެރުގެ ހަރަކާތްތަށް މި ހަފުލާގައި ހިމެނިގެންދިޔައެވެ.\nދިރާގުން ދަނީ ވަރަށް ބާރު މިނުގައި ފައިބަރ ގެ ހިދުމަތް މުޅި ރާއްޖޭއަށް ފުޅާ ކުރުމުގެ މަސައްކަތް ކުރަމުންނެވެ. އެގޮތުން 2016 ވަނަ އަހަރުން ފެށިގެން މިހާތަނަށް ރާއްޖޭގެ އާބާދީގެ %70 އަށް މިހާރު ވަނީ ދިރާގު ހައިސްޕީޑް ފައިބަރ އިންޓަނެޓް ގެ ހިދުމަތް ފޯރުކޮށްދީފައިއެވެ. އެއީ މާލެ، ވިލިމާލެ އަދި ހުޅުމާލެ ގެ އިތުރުން 50 އަށް ވުރެ ގިނަ ރަށްތަކަށެވެ.\nދިރާގުން ވަނީ މިދިޔަ ނޮވެމްބަރު މަހުފިކްސްޑް ބްރޯޑްބޭންޑް ޕްރޮމޯޝަނެއްވެސް ފަށާފައިއެވެ. މި ޕްރޮމޯޝަނުގައި ގެ އަށް ފައިބަރ ކަނެކްޝަން މުޅިން ހިލޭ ގުޅައިދިނުމުގެ އިތުރުން3މަސްދުވަސް ވަންދެން ނަންގަވާ ކޮންމެ ފައިބަރ ބްރޯޑްބޭންޑް ކަނެކްޝަނަކަށް މަހުފީގެ ގޮތުގައި ދައްކާ އަދަދުން %25 ޕަސެންޓް ޑިސްކައުންޓެއް ލިބޭނެއެވެ.\nފައިބަރ ބްރޯޑްބޭންޑަކީ ބްރޯޑްބޭންޑް ޚިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ އެވެ. ދިރާގު ފައިބަރ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ހަލުވި ސްޕީޑު، 100 އެމްބީޕީއެސް އަދި އެންމެ ބޮޑު އެލަވަންސްކަމުގައިވާ 1ޓީބީގެ ޕެކޭޖް އެކުލެވިގެންވާ ޚިދުމަތެވެ. މިހާރު މީދޫގެ ރަށުގެ ގޭބިސީތަކާއި އަދި ވިޔަފާރިތަކަށް މި ހިދުމަތް ފުރިހަމަޔަށް ލިބެމުންދާނެއެވެ.\nދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތެވެ. ހއ. ހޯރަފުށި އަދި ހދ. ހަނިމާދޫގައި މިގާއިމު ކުރެވުނު ފައިބަރގެ ހިދުމަތް މެދުވެރިކޮށް ދިރާގުޓީވީ ފަސޭހަކަމާއެކު ބަލާލެވޭނެއެވެ.\nދިރާގުން އަބަދުވެސް ބަލަނީ ކަސްޓަމަރުންނަށް ދެވޭނެ ލުއިފަސޭހަގޮތްތައް ހޯދައިދިނުމަށް ކަމަށާއި މިގޮތުން އިނޮވޭޝަނާއި އެންމެ ފަހުގެ ޓެކްނޮލޮޖީ ބޭނުންކޮށްގެން ކަސްޓަމަރުންގެ ތަޖްރިބާ ރަނގަޅުކުރުމަށް އަބަދުވެސް މަސައްކަތް ދިރާގުން ކުރިއަށް ގެންދާނެ ކަމަށް ދިރާގުން ބުނެއެވެ.\nކުނި ހޮވަމުން ކުރިއަށްގެންދާ ރާޅުގުޑި އިވެންޓްގެ ޕާޓްނަރަަކަށް ދިރާގު


SunOnline: AC Milan aa eku aa deal eh hedhumah Ibrahimovic huree thayyaarah\nއޭސީ މިލާނާއެކު އާ ޑީލެއް ހެދުމަށް އިބްރަހިމޯވިޗް ހުރީ ތައްޔާރަށް\nމުޙައްމަދު ޝާނިފް 03 Dec 2021, 08:48\nއިޓާލިއަން ލީގުގައި ތަފާތު ކުޅުމެއް ދައްކަމުން އަންނަ ޒްލަޓަން އިބްރަހިމޯވިޗް އޭނާ މިހާރު ކުޅެމުން އަންނަ އޭސީ މިލާނާއެކު ހަދާފައިވާ އެއްބަސްވުމުގެ މުއްދަތު އިތުރު ކުރުމަށް ތައްޔާރަށް ހުރި ކަމަށް ބުނެފިއެވެ.\nސްވިޑަންގެ ގައުމީ ޓީމަށް ކުޅެމުން އަންނަ މަޝްހޫރު ފޯވަޑް މިފަހުން މިލާނަށް ސޮއިކޮށްފައިވަނީ 2019 ވަނަ އަހަރުގެ ޑިސެމްބަރު މަހުން ފެށިގެން ހަ މަސް ދުވަހުގެ މުއްދަތަކަށެވެ. އެ އެއްބަސްވުމަށްފަހު ހަމަވުމަށްފަހު އޭނާ ވަނީ އެއް އަހަރު ދުވަހަށް މުއްދަތު އިތުރުކޮށް އެއްބަސްވުމެއްގައި ސޮއިކޮށްފައެވެ.\nމިދިޔަ އަހަރު އޭނާ އާއި އެކުލަބުން ހަދާފައިވާ އެއްބަސްވުމުގެ މުއްދަތު ހަމަވާން ކައިރިވުމާއެކު، އަނެއްކާވެސް އެއްބަސްވުން އިތުރުކުރުމަށް ތައްޔާރަށް ހުރި ކަމަށް އޭނާ ވަނީ ބުނެފައެވެ.\nމިލާންގެ ހެޑް ކޯޗް ސެޓެފެނޯ ޕިއޯލީ ވެސް ވަނީ މިދިޔަ ހަފްތާގެ ތެރޭގައި އޭނާގެ އެއްބަސްވުން އާ ކޮށްފައެވެ.\n"އަހަރެން ވެސް އެއްބަސްވުން އިތުރު ކުރަން ޖެހިއްޖެ. ޕިއޯލީގެ އެއްބަސްވުން އިތުރުކުރުމަކީ އަހަންނަށް ލިބުނު ވަރަށް ބޮޑު އުފަލެއް. އޭނާ އެއްބަސްވުން އާ ކުރުމާއެކު އަހަރެން ވެސް އެއްބަސްވުން އާ ކުރާނަން. ޕިއޯލީ ވަނީ ރަނގަޅު މަސައްކަތްތަކެއް ކޮށްފައި،" ސްކައި ނިއުސްއަށް ދިން އިންޓަވިއުއެއްގައި އިބްރަހިމޯވިޗް ބުނެފައިވެއެވެ.\nއިބްރަހިމޯވިޗް ބުނެފައިވަނީ އޭސީ މިލާނާ މެދު ހުވަފެން ތަކެއް ދެކެމުން އަންނަ ކަމަށާއި ތަށްޓެއް ކާމިޔާބު ކުރުމަކީ އޭނާގެ އެންމެ ބޮޑު އަމާޒުކަމަށެވެ.\nއިޓާލިއަން ލީގުގައި ރޭ އޭސީ މިލާނާއެކު ޖެނޯއާ ބައްދަލު ކުރި މެޗުން މިލާން ވަނީ 3-0 ގެ ނަތީޖާ އަކުން ކުރި ހޯދާފައެވެ. މި މެޗުގައި އިބްރަހިމޯވިޗްގެ ފަރާތުން މޮޅު ކުޅުމެއް ފެނިގެންގޮސްފައިވާއިރު މެޗުގެ ދިހަވަނަ މިނެޓުގައި އޭނާ ވަނީ އެޓީމުގެ ފުރަތަމަ ގޯލު ކާމިޔާބު ކޮށްދީފައެވެ.\nމިލާންގެ މި މޮޅާއެކު އެޓީމުން ވަނީ ކުޅުނު 15 މެޗުން 35 ޕޮއިންޓް ހޯދައިގެން ތާވަލުގެ ދެވަނައަށް ޖެހިލައިފައެވެ. ނަޕޯލީ އެއްވަނައިގައި އޮތީ 36 ޕޮއިންޓް ހޯދައިގެންނެވެ.\nޔޫރަޕުގެ ގިނަ ކުލަބުތަކަކަށް ކުރިން ކުޅުނު އިބްރަހިމޯވިޗް އަކީ މި ޖީލުގައި އުފެދުނު އެންމެ މޮޅު އެއް ސްޓްރައިކަރެވެ. ސްވިޑަންގެ މަލްމޯ އިން 1999 ގައި ކެރިއަރު ފެށި އޭނާ ވަނީ ނެދަލެންޑްސްގެ އަޔެކްސްއާއި އިޓަލީގެ ޔުވެންޓަސް އާއި އިންޓަ މިލާނާއި ސްޕެއިނުގެ ބާސެލޯނާ އާއި ފްރާންސްގެ ޕީއެސްޖީ އަދި އިންގްލެންޑުގެ މެންޗެސްޓާ ޔުނައިޓެޑަށް ވެސް މީގެ ކުރިން ކުޅެފަ އެވެ. ނަމަވެސް އޭނާއަށް މިހާތަނަށް އެއްވެސް ޓީމަކާ އެކު ޗެމްޕިއަންސް ލީގުގެ ތަށްޓެއް އުފުލާލެވިފައެއް ނުވެއެވެ.\nވަޓްފޯޑުގެ ކޯޗުކަމުން ރަނިއޭރީ ވަކިކޮށްފި


HMF Maldives ge school uniform thah E-tukuri in geyah - Hali News\nއެޗްއެމްއެފް މޯލްޑިވްސްގެ ސްކޫލް ޔުނީފޯމްތައް އީ-ޓުކުރިން ގެއަށް\n05 January 2021, 20:53\nގިނައަދަދެއްގެ ސްކޫލް ތަކުގެ އެކްޓިވިޓީ ޔުނީފޯމް ފޯރުކޮށްދޭ "އެޗްއެމްއެފް މޯލްޑިވްސް" ގެ ސްކޫލް ޔުނީފޯމްތައް މޯލްޑިވްސް ޕޯސްޓްގެ "އީ-ޓުކުރި ޕްލެޓްފޯމް" އިން އޮންލައިންކޮށް ގަނެވޭނެ އިންތިޒާމް ހަމަޖައްސައިފި އެވެ.\nއީ-ޓުކުރިން ބުނީ، އަށް ސްކޫލެއްގެ އެކްޓިވިޓީ ޔުނީފޯމް އޮންލައިންކޮށް މިހާރު އީ-ޓުކުރިން ގަނެވޭނެކަމަށެވެ.\nއެގޮތުން އަމީނިއްޔާ ސްކޫލް، އިއްޒުއްދީން ސްކޫލް، ތާޖުއްދީން ސްކޫލް، ޖަމާލުއްދީން ސްކޫލް، އިސްކަންދަރު ސްކޫލް، ޣާޒީ ސްކޫލް، ސީ.އެޗް.އެސް.އީ އަދި ޢަރަބިއްޔާ ސްކޫލުގެ އެކްޓިވިޓީ ޔުނިފޯމު އެ ޕްލެޓްފޯމުން ލިބޭނެއެވެ.\nއީ-ޓުކުރި ޕްލެޓްފޯމްގެ މިހިދުމަތާއިއެކު ބެލެނެވެރިންނަށް ކިޔުގައި ވަގުތު ހޭދަނުކޮށް ކޮންމެތާކު ހުރެގެންވެސް ގަނެވޭނެ މަގު ވަނީ ފަހިވެފައެވެ.\nމި ހިދުމަތް ހޯދުމަށް މުދާ ގަތުމަށްފަހު އޮންލައިންކޮށް ފައިސާ ދެއްކޭނެ އެވެ. އަދި 24 ގަޑިއިރުތެރޭ ޑެލިވަރީ ކޮށްދޭނެއެވެ.\nއީ-ޓުކުރި ޕްލެޓްފޯމް އިން ގަންނަ އައިޓަމް ޓްރެކް ކުރެވޭނެ އިންތިޒާމް ހަމަޖެހިފައިވާއިރު ޭގެ ދޮރުމައްޗާއި ހަމައަށް ޑެލިވަރީ ކޮށްދޭނެއެވެ.\nއެޗްއެމްއެފް މޯލްޑިވްސްއިން ބުނީ އީ-ޓުކުރި އާ ގުޅިގެން އޮންލައިންކޮށް އެކްޓިވިޓީ ޔުނީފޯމް ލިބޭނެގޮތް ހެދުމުގެ އެންމެ ބޮޑު ބޭނުމަކީ، ބެލެނިވެރިން އަދި ދަރިވަރުން ގިނަ ވަގުތު ކިއުގައި މަޑުނުކޮށް، ރައްކާތެރިކަމާއެކު، ގައިދުރުކުރުމާ އެކު ގޭގައި ތިބެގެން ފަސޭހައިން ޔުނީފޯމް ގަނެވޭނެ އިންތިޒާމު ހަމަޖެއްސުން ކަމަށެވެ.\nމިކަމާ ގުޅޭ އިތުރު މައުލޫމާތުބޭނުންނަމަ އީޓުކުރީގެ ފޭސްބުކް ޕޭޖް އިން އަދި ހޮޓްލައިން 7632513 އިން ނޫނީ އީމެއިލް، [email protected] މެދުވެރިކޮށް މައުލޫމާތު ލިބޭނެއެވެ.\nއީ-ޓުކުރި ލޯކަލް ޕްލެޓްފޯމަކީ ރަޖިސްޓްރީވެފައިވާ ކުދި އަދި މެދުފަންތީގެ ވިޔަފާރިތަކާ ކޯޕަރޭޓިވްސްތަކާއި އަދި އޮންލައިން ވިޔަފާރީގެ ތެރެއަށް ވަންނަން ބޭނުންވާ ފަރާތްތަކަށް މޯލްޑިވްސް ޕޯސްޓުން ފޯރުކޮށްދޭ އީ-ކޮމާސް ސޮލިއުޝަންއެކެވެ.


Punjab Gai 126 Kudhin Rape Koh, Baeh Kudhin Maraalaifi - Vaguthu\n1 އަހަރު ކުރިން ( ސެޕްޓެމްބަރު 20, 2019 )\nޕާކިސްތާނުގެ ޕަންޖާބު ޕްރޮވިންސުގައި މިއަހަރުގެ މިހައިތަނަށް 126 ކުދިން ރޭޕްކޮށް، އެތަނުން3ކުއްޖަކު މަރާލާފައިވާ ކަން ހާމަވެއްޖެއެވެ.\nއެ ގައުމުގެ ކަމާބެހޭ ފަރާތްތަކުން އާއްމު ކޮށްފައިވާ ރިޕޯޓުން ދައްކާ ގޮތުން ފާއިތުވެދިޔަ މަސްތަކުގައި 126 މައްސަލައެއް ރެކޯޑު ކުރެވިފައި ވީ ނަމަވެސް، ރެކޯޑް ނުކުރެވި ދާ ކޭސްތައް ގިނަ ވާނޭ ކަމަށް އެ ފަރާތްތަކުން ބުނެފައި ވެއެވެ.\nމި ރިޕޯޓް އާއްމު ކޮށްފައި މިވަނީ، ދުނިޔެ ސިއްސުވާލި ޒައިނަބު އަންސާރީ ރޭޕް ކޮށް މަރާލި ހާދިސާ ހިނގި ސަރަހައްދުގައި ތިން ފިރިހެން ކުއްޖަކު ރޭޕް ކޮށް، ވަޅުލާފައިވާކަން ހާމަވެފައިވާ ދަނޑިވަޅެއްގައެވެ. މިކަމާއި ގުޅިގެން ޕަންޖާބުގެ ގިނަ އަދަދެއްގެ ރައްޔިތުން ދަނީ މަގުތައް މައްޗައް ނިކުމެ މިކަމާއި ދެކޮޅަށް އަޑުއުފުލަމުންނެވެ.\nއަވަށްޓެރި އިންޑިއާ އަދި ޕާކިސްތާނަކީ ދުނިޔޭގެ ނިސްބަތުން ބަލާއިރުވެސް، ރޭޕްގެ މައްސަލަތައް އެންމެ ގިނަ އަދަދަކަށް ފެންމަތިވާ ގައުމުތަކުގެ ތެރޭގައި ހިމެނޭ ދެ ގައުމުކަން ފާހަގަކޮށްލެވެއެވެ. އެ ގައުމުތަކުގައި ގިނަ ފަހަރަށް މިފަދަ ކަންކަން ކުރަނީ ގިނަ ބަޔަކަށް އެނގިގެންނެވެ. އަދި ބައެއް ހިސާބުތަކުގައި ރައްކާތެރިކަން ބަލަހައްޓަން ތިބޭ އޮފިޝަލުންގެ ބައިވެރިވުމާއި އެކު ކުޑަކުދިންނާއި އާއްމު ރައްޔިތުން ރޭޕް ކޮށް ހަދާ ކަމީ އެންމެނަށްވެސް އެނގޭ ހަގީގަތެކެވެ.\nއެންމެ ފަހުން ޕާކިސްތާނުގައި ތިން ފިރިހެން ކުދިން ރޭޕްކޮށް މަރާލި މައްސަލާގައި އެ ގައުމުގެ ބޮޑުވަޒީރު އިމްރާން ހާން ވަނީ އެ ސަރަހައްދުގައި ހަރަކާތްތެރިވާ ފުލުހުންގެ އިސް ވެރިޔާ އޭނާގެ މަގާމުންވެސް ވަކި ކޮށްފައެވެ.


Kelaa Narudhamaa ge hidhumaiy feshun Faahagakoffi\nކެލާ ނަރުދަމާގެ ހިދުމަތް ފެށުން ފާހަގަކޮށްފި\nކެލާގެ ނަރުދަމާ ނިޒާމް ރައީސް އިފްތިތާހްކޮށް ދެއްވަނީ--\nހއ ކެލާގައި ސަރުކާރުން ގާއިމްކުރި ނަރުދަމާގެ ހިދުމަތް ރަސްމީކޮށް ފެށުން އެރަށުގައި މިއަދު ފާހަގަކޮށްފި އެވެ. ކެލާގެ ނަރުދަމާ ނިޒާމް އިފްތިތާހުކޮށްދެއްވީ ރައީސުލް ޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމް އެވެ.\nކެލާގެ ނަރުދަމާ ނިޒާމް ގާއިމުކުމުގެ މަސައްކަތް ހަވާލުކޮށްފައި ވަނީ މާލޭ ވޯޓާ އެންޑް ސުވަރޭޖް ކޮމްޕެނީ (އެމްޑަބްލިއުއެސްސީ)އާ 51.2 މިލިއަން ރުފިޔާ އަށެވެ. ނަރުދަމާ ނިޒާމުގެ އަމަލީ މަސައްކަތް 2015 ވަނަ އަހަރުގެ މާޗް މަހުގެ 30 ގައި ފަށާފައިވާ އިރު އެ މަސައްކަތް ނިންމާލާފައިވަނީ 2016 ވަނަ އަހަރުގެ ޑިސެމްބަރު މަހުގެ 27 ވަނަ ދުވަހު އެވެ.\nއެ މަޝްރޫއު އެމްޑަބްލިއުއެސްސީއާ ހަވާލުކުރުމާއި އެކު އެ ރަށުގައި ޕަމްޕް ސްޓޭޝަން ބަހައްޓާނެ ބިން ފާހަގަކުރުމާއި، އޭގެ މައްޗަށް ބިނާކޮށް ޑިޒައިން ކުރުމާއި އީއައިއޭ ގެ މަސައްކަތްތައް ވަނީ ކުރިއަށްގެންގޮސްފައެވެ.\nމި މަޝްރޫއުގެ ދަށުން ރަށުގައި ހަތަރު ޕަމްޕް ސްޓޭޝަން ބަހައްޓައި 14.15 ކިލޯމީޓަރުގެ ނަރުދަމާ ވިއުގައެއް ވަނީ ގާއިމުކޮށްފައެވެ. އަދި ރަށުގެ 409 ގެއަށް ވަނީ މި ހިދުމަތް ދީފައެވެ. އަދި ރަށުން އުފެދޭ ނަޖިސް ބޭރުކުރުމަށް 135 މީޓަރުގެ އައުޓް ފޯލް ހޮޅި ވަނީ އަޅާފައެވެ. މި ނިޒާމު ހިންގާ ބެލެހެއްޓުން ހަވާލުކޮށްފައިވަނީ ފެނަކަ ކޯޕަރޭޝަނާއެވެ.\nރައީސް އަބްދުﷲ ޔާމީން ޕީޕީއެމް ހއ. ކެލާ


ޕޭމަންޓް ޚިދުމަތް ދިނުމުގެ ލައިސަންސް އުރީދޫއާއި ދިރާގަށް ޕޭމަންޓް ޚިދުމަތް ދިނުމުގެ ލައިސަންސް އުރީދޫއާއި ދިރާގަށް\nޕޭމަންޓް ޚިދުމަތް ދިނުމުގެ ލައިސަންސް އުރީދޫއާއި ދިރާގަށް ދީފި. ފޮޓޯ:އެމްއެމްއޭ\nއަލަށް އެކުލަވާލި ޤައުމީ ޕޭމަންޓް ސިސްޓަމްގެ ޤާނޫނުގެ ދަށުން ޕޭމަންޓް ޚިދުމަތް ދިނުމުގެ ލައިސަންސް، އުރީދޫއާއި ދިރާގަށް ދީފިއެވެ.\nޤައުމީ ޕޭމަންޓް ސިސްޓަމް ރައްކާތެރި އަދި އެކަށީގެންވާ ގޮތެއްގައި ހިނގާތޯ ބެލުމާއި، ޤައުމީ ޕޭމަންޓް ސިސްޓަމްގެ ކަންކަން ރެގިއުލޭޓްކޮށް ވިލަރެސްކުރާނީ މޯލްޑިވްސް މަނިޓަރީ އޮތޯރިޓީންނެވެ.\nމޯލްޑިވްސް ޕަބްލިކް ލިމިޓް (އުރީދޫ މޯލްޑިވްސް) އަށް ދޫކޮށްފައިވަނީ ދިވެހިރާއްޖޭގައި އިލެކްޓްރޯނިކް މަނީ އިޝޫކުރުމުގެ ޚިދުމަތާއި ރެމިޓަންސް ޚިދުމަތް ދިނުމަށް ބޭނުންވާ ޕޭމަންޓް ޚިދުމަތް ދިނުމުގެ ލައިސަންސްއެވެ. އަދި ދިވެހިރާއްޖޭގެ ގުޅުން ޕަބްލިކް ލިމިޓް (ދިރާގު)އަށް ދޫކޮށްފައިވަނީ ދިވެހިރާއްޖޭގައި އިލެކްޓްރޯނިކް މަނީ އިޝޫކުރުމުގެ ޚިދުމަތް ދިނުމަށް ބޭނުންވާ ޕޭމަންޓް ޚިދުމަތް ދިނުމުގެ ލައިސަންސްއެވެ.\nމޯލްޑިވްސް މަނިޓަރީ އޮތޯރިޓީިން މި ދެ ކުންފުންޏަށްވެސް ލައިސަންސް ދޫކޮށްފައިވަނީ މިމަހުގެ 18ވަނަ ދުވަހުއެވެ.\nޤައުމީ ޕޭމަންޓް ސިސްޓަމްގެ ޤާނޫނުގެ ދަށުން ޕޭމަންޓްގެ ޚިދުމަތް ދިނުމުގެ ލައިސަންސް ދޫކުރުމާއެކު، މި ދެ ކުންފުނިންވެސް ޕޭމަންޓް ޚިދުމަތް ދެމުންގެންދާނީ މި ލައިސަންސްގެ ދަށުންނެވެ. މިއާއެކު ކުރިން އުރީދޫ މޯލްޑިވްސް އާއި ދިރާގަށް ދޫކޮށްފައިވާ މޮބައިލް ޕޭމަންޓް ޚިދުމަތް ދިނުމުގެ ލައިސަންސް ވަނީ ބާތިލް ކޮށްފައެވެ.\nމި ލައިސަންސްގެ ދަށުން އުރީދޫ މޯލްޑިވްސްއިން އަލަށް ތައާރަފް ކުރުމަށް ނިންމާފައިވާ ރެމިޓަންސް ޚިދުމަތަކީ، އެ ކުންފުނިން ދެމުންގެންދާ އެމް-ފައިސާ ވޮލެޓް މެދުވެރިކޮށް ރާއްޖެއިން ބޭރަށް ފައިސާ ފޮނުވޭ ގޮތަށް ފަރުމާކޮށްފައިވާ ޚިދުމަތެކެވެ.\nމޯލްޑިވްސް މަނިޓަރީ އޮތޯރިޓޯ، އެމްއެމްއޭ، ފޮޓޯ- ޕީއެސްއެމް ނިއުސް\nޤައުމީ ޕޭމަންޓް ސިސްޓަމްގެ ބިލު ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ތަސްދީޤުކުރެއްވީ މިދިޔަ އަހަރުގެ މޭ 18ގައެވެ.\nޤައުމީ ޕޭމަންޓް ސިސްޓަމްގެ ޤާނޫނަކީ ދިވެހިރާއްޖޭގެ ޤައުމީ ޕޭމަންޓް ސިސްޓަމް ކުރިއަރުވައި، ރެގިއުލޭޓްކޮށް އޯވަރސީކުރުމާއި ކަމާގުޅޭ އެންމެހައި ކަންކަން ބަޔާންކުރުމުގެ ޤާނޫނެވެ. މި ޤާނޫނުގެ މައިގަނޑު މަޤްޞަދުތަކުގެ ތެރޭގައި ޤައުމީ ޕޭމަންޓް ސިސްޓަމްގެ ހަމަޖެހުން ދެމެހެއްޓުމާއި، ރައްކާތެރި އަދި އެކަށީގެންވާ ގޮތެއްގައި ޤައުމީ ޕޭމަންޓް ސިސްޓަމް ކުރިއަރުވައި، ރެގިއުލޭޓްކޮށް އޯވަރސީކުރުން ހިމެނެއެވެ.\nއެމްއެމްއޭއިން ވިދާޅުވީ އެ އޮތޯރިޓީން މަސައްކަތްކުރަމުން ގެންދަނީ ކުރިއަށް އޮތްތަނުގައިވެސް، ޤައުމީ ޕޭމަންޓް ސިސްޓަމް އިތުރަށް ހަރުދަނާކޮށް ތަރައްޤީކުރުމަށް ކުރެވޭ މަސައްކަތްތަކުގެ ތެރެއިން އެއް ވިއުގައެއް މެދުވެރިކޮށް ގިނަ ޕޭމަންޓް ޚިދުމަތްތަކެއް ރައްޔިތުންނަށް ލުއިފަސޭހަކަމާއިއެކު ފޯރުކޮށްދެވޭނެ ގޮތް މަގުފަހިކޮށްދިނުމަށެވެ.


އެމްޑީޕީ މައްޗަންގޮޅި އުތުރު ދާއިރާއިން ނެރޭ ނޫސްބަޔާން – Maldivian Democratic Party\nއެމްޑީޕީ މައްޗަންގޮޅި އުތުރު ދާއިރާއިން ނެރޭ ނޫސްބަޔާން\nރައްޔިތުންގެ މަޖިލިސް ގެ ރައީސް އަދި މޯލްޑިވިއަން ޑިމޮކްރެޓިކް ޕާރޓީގެ ރައީސް، ރައީސް މުހައްމަދު ނަޝީދަށް އަމާޒުކޮށްގެން ދިން ޓެރަރިޒަމްގެ ހަމަލާ ކުއްވެރިކޮށް މައްޗަންގޮޅި އުތުރު ދާއިރާގެ ރައީސްގެ ފަރާތުން ނެރޭ ނޫސްބަޔާން\n6 މެއި 2021 ގެ އިރާކޮޅުވަގުތެއްގައި މޯލްޑިވިއަން ޑިމޮކްރެޓިކް ޕާޓީގެ ރައީސް އަދި ރައްޔިތުންގެ މަޖިލިސްގެ ރައީސް، ރައީސް މުޙައްމަދު ނަޝީދަށް އަމާޒުކޮށް އެމަނިކުފާނަށް ދިން ޓެރަރިޒަމްގެ ނުރައްކާތެރި ހަމަލާ މައްޗަންގޮޅި އުތުރު ދާއިރާގެ އެމް.ޑީ.ޕީ މެމްބަރުން ގެ ފަރާތުން އެންމެ ހަރުކަށި އިބާރާތުން ކުއްވެރި ކުރަމެވެ. މި ރަހުމްކުޑަ އަނިޔާވެރި އަމަލަކީ ޤައުމުގެ އަމާންކަން ނަގާލައި، ރާއްޖޭގެ އިގްތިޞާދު ހީނަރު ވެފައިވީ ވަގުތެއްގައި ރައްޔިތުންނަށް ދެވުނު ވަރަށް ބޮޑު ނިކަމެތިކަމެއްކަމުގައި ފާހަގަކުރަމެވެ.\nރައީސް ނަޝީދަކީ އަބަދުވެސް ރާއްޖޭގެ ރައްޔިތުންނަށް އިންސާފައި ހަމަހަމަކަން ގެނެސްދީ އަދި ވައްކަމާއި ދެކޮޅަށް ވަރުބަލިފުޅުކަމެއްނެތި އަޑު އުފުލަމުން ގެންދަވާ ހިއްވަރުގަދަ ލީޑަރެކެވެ. މި ހަމަލާގައި އެމަނިކުފާނުގެ ހަށިކޮޅަށް އަނިޔާ ލިބިފައިވާކަމީ މި ދާއިރާގެ ރައްޔިތުން ނުހަނު ކަންބޮޑުވެ ހިތާމަ ކުރާކަމެކެވެ. މި ލާއިންސާނީ އަމަލު ރާވައި ހިންގި ބަޔަކު ހޯދައި އެފަރާތްތަކާމެދު ފުރިހަމަ އަވަސް ތަހުގީގެއް ހިންގައި ޝަރީޢަތަށް ޙާޟިރުކޮށް އެފަރާތްތަކަށް ހައްޤު އަދަބު ދިނުމަށް މައްޗަންގޮޅި އުތުރު ދާއިރާގެ އެމް.ޑީ.ޕީ މެމްބަރުންގެ ފަރާތުންނާއި އަޅުގަނޑުގެ އަމިއްލަ ނަމުގައި ކަމާބެހޭ އެންމެހާ ފަރާތްތަކަށް ގޮވާލަމެވެ.\nރައީސް މުހައްމަދު ނަޝީދަށާއި އެމަނިކުފާނުގެ ހަށިފާރަވެރިންނަށް އަދި އަނިޔާ ލިބުނު އެހެން ފަރާތްތަކަށް ﷲ ސ.ވ އަވަސް ޝިފާއެއް ދެއްވައި ރައްކާތެރިކަން މިންވަރު ކުރެއްވުން އެދި ދުޢާ ދަންނަވަމެވެ.\nހަސަން އިޢާދު ސަލީމް


Sarukaaru javaabu dhaaree kuraanee rayyithun, Alhugade noon: Yaameen – adduLIVE\nLast Updated: August 22, 18:52\nސަރުކާރު ޖަވާބުދާރީ ކުރާނީ ރައްޔިތުން، އަޅުގަނޑެއް ނޫން: ޔާމީން\n1 Dec 04, 2018, 11:46 އަލީ ހުޒާމް\nދިވެހި ރައްޔިތުން ގެނައި ސަރުކާރެއް ޖަވާބުދާރީ ކުރުވާނީ ރައްޔިތުންކަމަށާއި، އެކަމަކީ ޕީޕީއެމް އާއި ރައީސް ޔާމީން ކުރައްވަން ޖެހޭކަމެއްކަމަށް ގަބޫލް ނުކުރައްވާކަމަށް ކުރީގެ ރައީސް ޔާމީން އަބްދުލް ގައްޔޫމް ވިދާޅުވެއްޖެއެވެ.\nއިދިކޮޅު ސިޔާސީ ޕާޓީއެއްގެ ގޮތުގައި މި ސަރުކާރު ޖަވާބުދާރީ ކުރުވުމަށް. މަސައްކަތް ކުރައްވާނެތޯ ނޫސްވެރިއަކު ކުރެއްްވި ސުވާލަކަށް ރުންކުރު ޖަވާބެއް ދެއްވަމުން ޔާމީން ވިދާޅުވީ ކޮންމެ ފަހަރަކު ސަރުކާރު ޖަވާބުދާރީ ކުރުމަކީ އެމަނިކުފާން ކުރައްވަން ޖެހޭ ކަމެއްތޯ ސުވާލު އުފައްދަވާފައެވެ. އަދި ސުވާލު ކުރެއްވި ނޫސްވެރިޔާއަށް އަމާޒުކޮށް ޖާނަލިސްޓުން ސަރުކާރު ޖަވާބުދާރީ ކުރުވަންވީ ނޫންތޯ ސުވާލު ކުރެއްވިއެވެ.\n"ރައްޔިތުން އިންތިހާބު ކުރި ސަރުކާރެއް ނޫންތޯ މިއީ. ރައްޔިތުން ނޫންތޯ ސަރުކާރު ޒިންމާދާރު ކުރުވަން ޖެހޭނީ؟ ޕީޕީއެމްއަށް ކީއްވެތޯ ހުރިހާ ކަމެއް ކުރަން ޖެހެނީ؟ އަޅުގަނޑަކަށް ނުވިސްނޭ،"\nޔާމީން ވަނީ މި ސަރުކާރު ޖަވާބުދާރީ ކުރަން ޖެހޭތޯ ސުވާލު ކުރައްވާފައެވެ.\nނޫސްވެރިންނަށް މަލާމާތް ކުރައްވާ މޭރުމަކުން ހިތް ހަމަނުޖެހި ހުންނަވައިގެން ޔާމީން ވިދާޅުވީ ރައްޔިތުން ނުވިސްނާ ކަންކަން ކުރުމަށްފަހު ކަންކަން ގޯސްކޮށް ދިއުމުން އެކަން ކޮންމެ ފަހަރަކު އިސްލާހު ކުރަން ޕީޕީއެމްއަށް ފޫޅުކަނޑަންޖެހޭ ސަބަބެއް ނުވިސްނޭ ކަމަށެވެ. އަދި ރައްޔިތުން ގެނައި ސަރުކާރު ޖަވާބު ދާރީ ކުރުވާނީ ރައްޔިތުން ކަމަށާއި އެއީ އެކަން އެމަނިކުފާން ކުރައްވަން ނުޖެހޭ ކަމަށް ވިދާޅުވިއެވެ.


Qaanunthakuge beynumaai amaazun kasiyaaruvumakee khudhumukhuthaaru kamuge sifaehkan yaqeen - Dhiyares\nޤާނޫނުތަކުގެ ބޭނުމާއި އަމާޒުން ކަސިޔާރުވުމަކީ ޚުދުމުޚުތާރު ކަމުގެ ސިފައެއްކަން ޔަޤީން\nމޫސާ ފަތުޙީ އާދަމް\nޤާނޫނަކީ ކޮބައިކަން ދޭހަކުރުން\nޤާނޫނަކީ ކޮބައިކަން ބަޔާންކޮށް ދެއްވުމަށްޓަކައި، ރާއްޖޭގައި ފާހަގަ ކޮށްލެވުނު ޢިލްމުވެރިއެއްކަމުގައިވާ، ފަޟީލަތުއްޝައިޚް އަލްމަރުޙޫމް މޫސާފަތުޙީ އަލްއަޒުހަރީ، ޤާނޫނަށްމަގެއް މިނަމުގައި ސިލްސިލާކޮށް ލިއުއްވި ލިއުންތަކުގައި ބަޔާން ކުރައްވާފައިވާ ބައެއް ނުކުތާތައް މިތާނގައި ނަކަލު ކޮށްލަމެވެ. އެމަނިކުފާނު ވިދާޅުވެފައިވާ ގޮތުންނަމަ، ލަފްޒީގޮތުން ޤާނޫނަކީ ދުނިޔޭގެ އެކިއެކި ކަންތައް ވަކި ތަރުތީބެއްގެ މަތީން ގަވާއިދަކުން، ހިނގަމުންދާ ނިޒާމަށް ކިޔާ ނަމެކެވެ. މިސާލަކަށް، ރޭދުވާ ތަކުރާރުވަމުން ދިއުމުގެ ޤާނޫނު، މަރުގެ ޤާނޫނު ޖާޒުބިއްޔަތުގެ ޤާނޫނު، މިއީ މުޅިންވެސް މި މާނައިގައި ޤާނޫނޭ ކިޔޭ ކަންތަކެވެ. ޠަބީޢަތުގެ ޤާނޫނަކީ ބާރެކެވެ. އަޚްލާޤުގެ ޤާނޫނަކީ ހެޔޮގޮތެވެ. މަންޠިޤުގެ ޤާނޫނަކީ ޙައްޤެވެ. ޢަދާލަތުގެ ޤާނޫނަކީ މީސްތަކުންގެ މެދުގައި އިންޞާފަށް ޙުކުމް ކުރުމެވެ. ނަމަވެސް ޤާނޫނީ ޢިލްމުވެރިންގެ ނަޒަރުގައި ޤާނޫނަކީ އަދި މިއެއް ނޫނެވެ. ޤާނޫނީ ޢިލްމުވެރިންގެ އިޞްޠިލާޙުގައި ޤާނޫނަކީ ޖަމާޢަތެއްގެ ތެރޭގައި މީހުންގެ ދިރިއުޅުމުގެ ކަންތައްތައް އިންތިޒާމުކުރާ އަދި އެންމެން އެއަށް ބޯލަނބައި ކިޔަމަން ކުރުވުމަށް ވެރިކަމުގެ ފަރާތުން ބޭނުން ކުރަންޖެހިއްޖެ ހިންދެއްގައި އޭގެ ބޭނުންކުރާ ހުރިހާ ގަވާއިދުތަކެވެ.\nދިވެހިރާއްޖޭގެ ސްޕްރީމްކޯޓްގެ ފަނޑިޔާރު އަލްއުސްތާޛް ޙުސްނުއްސުޢޫދު، ޤާނޫނާއި މުޖުތަމަޢު މިނަމުގައި ލިއުއްވާފައިވާ ފޮތުގައި ބަޔާން ކުރައްވަނީ ޤާނޫނު މަފްހޫމްކުރުމުގެ އާލަމީ ތައުރީފެއް ނުވާކަމުގައެވެ. އެކިމީހުން ޤާނޫނު މާނަކުރަނީ އެކިގޮތަށް ކަމަށް ބަޔާން ކުރައްވަމުން، ގިނަބަޔަކު ބުނާ ގޮތުގައި ޤާނޫނަކީ މުޖުތަމަޢުގައި ހިމެނޭ ފަރުދުންގެ ޢަމަލުތަކާއި އުޅުމާއި ގުޅުންތައް އިންތިޒާމުކޮށް ތަރުތީބު ކުރުމަށްޓަކައި ދައުލަތުން ހަދައި ތަންފީޒުކުރާ އެންމެހައި ގަވައިދުތަކެއް ކަމުގައި ވިދާޅުވެއެވެ. އަދި ޖޯން އޮސްޓިން އަށް ޙަވާލާދެއްވާ ވިދާޅުވެފައިވަނީ، ޤާނޫނަކީ ބުއްދިވެރި އިންސާނަކަށް މަގުދެއްކުމަށްޓަކައި އޭނާގެ މައްޗަށް ބާރު ހިންގޭ މަގާމެއްގައި ހުރި ބުއްދިވެރި އިންސާނަކު ހަދާ ގަވައިދުކަމުގައެވެ. މިބީދައިން ތޯމަސްހޮބްސް އަށް ޙަވާލާދެއްވައި، ޤާނޫނަކީ ބިންގަލުން ރޫޅިފައިވާ މުޖުތަމަޢުތައް އެކަތިގަނޑެއްގެ ގޮތުގައި ހިފަހައްޓާ ތެރަހެއްކަމުގައި ވިދާޅުވެއެވެ.\nޤާނޫނުތަކުގެ ބާވަތާއި ދަރަޖަތަކަށް ނަޒަރު ހިންގުން\nޤާނޫނުތަކުގެ ތެރޭގައި އެންމެ އިސްކަންދެވޭ ޤާނޫނުތަކަކީ އިންސާނާގެ ބާރުނުފޯރާ ޤާނޫނުތަކެވެ. މީގެތެރޭގައި ހިމެނޭ އެއްބަޔަކީ ދާއިމަށްދެމިގެންދާ ޤާނޫނެވެ. އެއީ ފެށުނީއްސުރެ ދުނިޔޭގެ ނިމުމާއިހަޔަށްވެސް ދެމިއޮންނަ ޤާނޫނުތަކެވެ. ނުވަތަ ޢާލަމީ ޤާނޫނެވެ. އިރުހަނދާއި ރޭދުވާ ތަކުރާރުވުން ފަދަ ކަންކަން ހިނގަމުންދަނީ މިފަދަ ޤާނޫނުގެ ދަށުންނެވެ. މިއާއެކު މިފަދަ އަނެއް ޤާނޫނަކީ އިލާހީ ޤާނޫނެވެ. އެއީ މުޅިޢާލަމްތަކާއި އެންމެހައި މަޚްލޫޤުންވެރި މާތްﷲ އިންސާނުންނަށްޓަކައި ކަނޑައެޅުއްވި ޝަރީޢަތެވެ. މާތް ﷲ ކަނޑައަޅުއްވާފައިވާ ޝަރީޢަތް ނުވަތަ ޤާނޫނަށް އެއްވެސް ބަދަލެއް ގެނައުމަކީ ނުވަތަ އެއަށް ގޮންޖެހުމަކީ އިންސާނާއަށް ލިބިފައިވާ ޢިލްމެއްނޫނެވެ. ޤާނޫނީ ޢިލްމުވެރީން ބަޔާންކުރާ އަނެއް ޤާނޫނަކީ ޠަބީޢީ ޤާނޫނެވެ. ނުވަތަ ޤުދުރަތީ ޤާނޫނެވެ. އެއީ ދިރުންހުރި ތަކެއްޗާއި ގުޅިފައިވާ ޤާނޫނެވެ. އުފަންވުމާއި މަރުވުމާއި ނިދުމާއި ހޭލުމާއި އުފާލިބުމާއި ހިތާމަ ލިބުންފަދަ ކަންކަމަކީ މިޤާނޫނުގައި ކަނޑައެޅިފައިވާ ގޮތެއްގެމަތީން ހިނގަމުންދާ ކަންކަމެވެ.\nކުރީން ބަޔާންކުރި ޤާނޫނުތަކާއި ޚިލާފަށް އިންސާނުން ހަދާ ޤާނޫނުތަކަކީ މުޅީން ތަފާތު އެއްޗެކެވެ. ޢިލްމީ ނަޒަރަކުން ބަލާއިރު މިފަދަ ޤާނޫނުގެ ބާވަތްތައް ވަކިކުރެވި އަދި ދަރަޖަތަކަށް ބައިވެސް ކުރެވިދާނެއެވެ. ދައުލަތެއްގައި އޮންނަ ދުސްތޫރު ނުވަތަ ޤާނޫނުއަސާސީއަކީ އެދައުލަތެއްގެ ހުރިހާކަމެއްގެ ޤާނޫނީ މައިގަނޑު ހަމަތައް ހީރަސްކޮށް ހިފަހައްޓައިދޭ އެންމެ ވަރުގަދަ ޢަޤުދެވެ. ދުސްތޫރުގައި ކަނޑައަޅާފައިވާ ކަމެއް ނަފީކުރާ ނުވަތަ އޭގައިވާ ހަމައެއް ގެއްލިގެންދާ އުޞޫލެއް ނުވަތަ ޤަވައިދެއް ނުވަތަ ޤާނޫނެއް އުފަންވެއްޖެނަމަ އެގެއްލިގެންދަނީ ޤާނޫނުގެ ބާރުވެރިކަމެވެ. ނުވަތަ އެބޭއިހުތިރާމު ކުރެވެނީ އެންމެންގެ ޢާންމު ޤަބޫލުކުރުން ތަކަށެވެ. ދުސްތޫރީ އެންމެ މަތީބާރުގެ މައްޗަށް އެއްވެސް ފިއްތުމެއް އަންނަ ނަމަ ދައުލަތުގެ ސާބިތުކަން ގެއްލި، އެންމެންވެސް ޤާނޫނަށް ބޯލަނބަށް އޮންނަ ހަމަ ގެއްލި ދާނެއެވެ.\nޤާނޫނުގެ ބޭނުމަކީ ކޮބައިކަމާމެދު ވިސްނާލުން\nދިވެހިރާއްޖޭގެ ޤާނޫނީ އަދި ޝަރުޢީ ދާއިރާގެ މަޝްހޫރު މުރުޝިދު އަލްއުސްތާޛް މޫސާ ފަތުޙީ އަލްއަޒުހަރީ، ވިދާޅުވެފައިވާ ގޮތަށް ބަލާއިރު، ޤާނޫނު ވާންވާނީ ޢާއްމު އެއްޗަކަށެވެ. އަދި އެއީ ވަކިމީހަކު ވަކި ވަޒީފާއަކަށް އައްޔަންކުރުމަށް ކަނޑައަޅާ ކަނޑައެޅުމަކަށް ނުވަތަ ވަކި ފިހާރައެއް ބަންދު ކުރުމަށް ކަނޑައަޅާ ކަނޑައެޅުމަކަށް ނުވަތަ ވަކިމީހެއްގެ މިލްކިއްޔާ މުޞާދަރާ ކުރުމަށް ކަނޑައަޅާ ކަނޑައެޅުމަކަށް ވެގެންނުވާނޭ ކަމަށް ވިދާޅުވެއެވެ. އަދި އެފަދަ ކަނޑައެޅުން އެއީ ޤާނޫނެއް ކަމަކަށް ނުބެލެވޭނެ ކަމަށް ވިދާޅުވެއެވެ. ޤާނޫނަށް ބޯލަނބައި ކިޔަމަންވުން އެންމެންގެ މައްޗަށް ލާޒިމުވާކަމުގެ ޤަބޫލުކުރުމަކީ އިންކާރެއް އެމައްޗަށް އޮތްކަމެއް ނޫނެވެ. އެހެނީ ޤާނޫނުތައް ހެދިފައިވަނީ މުޖްތަމަޢުގައި ދިރިއުޅޭ އެންމެންގެ ކަންތައްތައް ތަންޒީމު ކުރުމަށެވެ. މިގޮތުން މިކަންތައްތައް ތަންޒީމު ކުރެވޭނީ އެއަށް ކިޔަމަންވުމަށް އެންމެންގެ މައްޗަށް އެއްހަމައެއްގައި މަޖްބޫރުކަން އޮވެގެންނެވެ. ކޮންމެ ޤާނޫނެއްގައިވެސް ކިޔަމަންނުވި މީހަކަށް އޮންނަ ޖަޒާއަކީ ބޯލެނބުމަށް ބާރުއަޅައިދޭ ކަމެކެވެ.\nޤާނޫނުތަކުގެ މަޤްޞަދު ނުވަތަ ބޭނުންތައް ނެގެހެއްޓުމަކީ ދައުލަތާއި އަފުރާދުންގެ ޒިންމާއެކެވެ. ޤާނޫނަކާއި ޚިލާފުވެއްޖެނަމަ ޖަޒާ ނުވަތަ އަދަބު ދިނުމަށް ކަނޑައަޅަނީ މިބޭނުމަށެވެ. މިގޮތުން ކަނޑައަޅާ އެއްޖަޒާއަކީ ޤާނޫނާއި ޚިލާފުވުމުގެ ކުރީން ދެވޭ ޖަޒާއެވެ. ބޭނުމަކީ އެއްގޮތަކަށްވެސް އެފަދަ ޢަމަލެއް ހިންގުމުގެ ފުރުޞަތު ނުބޭއްވުމެވެ. މިބާވަތުގެ ޖަޒާއަށް "ކުރިޔަނުދޭ ޖަޒާ" އޭ ކިޔަމާބަހީއެވެ. މިފަދަ ޖަޒާއަކީ ވަރަށް ނާދިރު އެއްޗެކެވެ. ޢާންމުގޮތެއްގައި ޤާނޫނީގޮތުން އަދަބެއް ނުވަތަ ޖަޒާއެއް މީހަކަށް ދެވޭނީ އޭނާގެ ކުރިމަތީގައި ފެންނަންއޮތް ޤާނޫނަކާއި ޚިލާފުވުމަށްފަހު ގައެވެ. އެއީ ކުށުގެ ސަބަބުން އޭނާގެ ނަފްސަށް ބުރައެއް އުފުލަން ޖެއްސުމާއި، އެނޫން މީހުންނަށް އިބްރަތަކަށްވެ ކުށުންބަރީއަ ވުމަށް ބާރުއެޅުމެވެ. މިއީ ތައުދީބީ ޖަޒާއެވެ.\nޤާނޫނުތަކުގެ ތެރެއިން ކަންކަމަށް ފަރުވާހޯދުން\nމުޖުތަމަޢުގެ ސަލާމަތާއި ހަމަޖެހުމަށްޓަކައި ޤާނޫނީ ފަރުވާއަކީ މިއަދު ވަރަށް މުހިންމުވާ ފަރުވާއެކެވެ. އެހާމެ ބޭނުންތެރި އެއްޗެއްމެއެވެ. ހުރިހާގޮތަކުންވެސް އިންޞާފުވެރި ތަފާތުކުރުންތަކުން މިންޖުވެފައިވާ ފަރުވާއަކުން މެނުވީ އެދެވޭ އުފަލެއް އުފަންވުމަކީ މުސްތަޙީލު ކަމެކެވެ. އަދި އެހެންމެ މިގޮތުން އީޖާދުކުރެވޭ ޤާނޫނީ ފަރުވާއަކީ ހަމަކުއްލިއަކަށް ދިމާވާ ކަމަކަށް އަމާޒުކުރެވޭ ކުއްލި ފަރުވާއަކަށް ނުވުމަކީ ދުނިޔޭގެ ތަހްޛީބު ބަލައިގެންފައިވާ ގޮތެވެ. ޤާނޫނުތަކެއް ވުޖޫދުކޮށްގެން ޙާޞިލު ކުރަންޖެހޭނީ އެންމެންގެ މަންފާއެވެ. ހުޅުވަންޖެހޭނީ އުފާވެރި ދޮރުތަކެވެ. ހިމާޔަތްވާން ޖެހޭނީ ޢާންމު މަޞްލަޙަތެވެ. އަމުދުން ހީލަތްތެރިކަމާއި، ކެހިވެރިކަމާއި، ބަދަލުހިފުމާއި، ޒާތީބަދަލު ހިފުމަށް ޖާގައޮތުމަކީ ޤާނޫނީފަރުވާގެ މަފްހޫމުން ބޭރުގައިވާ ޢަމަލުތަކެކެވެ. ޤާނޫނަކީ އަދި ޤާނޫނުގެ ހެދުމުގެ ނިޔަތް އެއީ، އެއްވެސް ގޮތަކުން މީހުން ބަނުމަށްޓަކައި ސިއްރިއްޔާތުގައި ހަދާ މަޅިފައްޗަކަށް ވެގެން ނުވާނެއެވެ. ޚާއްޞަކޮށް ދިގުމާޒީއެއްގެ ތެރެއަށްގޮސްފައިވާ ކަންތައްތަކެއްގެ މުތުނަށް ފީނައިގެން މިއަދުގެ ޙާލަތަށް ހެދޭ ޤާނޫނަކުން މާޒީއެނބުރި އަލުން އުފަންކުރުވާ ކާނާއަކަށް ޤާނޫނުތަކުގެ މާއްދާތައް އަތުރާލެވިގެން ނުވާނެއެވެ. އަދި ބައެއްގެ މައުސޫމުކަން ނައްތާލުމަށްޓަކައި ކެހިވެރި ދަލެއްގެ ގޮތުގައި ޤާނޫނު ވިޔުމަކީ އޭގެ ފައިދާއަށްވުރެ މުޖުތަމަޢަށް ގެއްލުން ލިބިގެންދާނޭ ކަމެއްކަމުގައި ސަލާމަތް ބުއްދި ބުނެދެއެވެ.\nހަތިޔާރެއްގެ ގޮތުގައި ޤާނޫނު އަތަށްނެގުމަކީ ބޮޑުނުރައްކަލެއް\nރައްޔިތުންނާއި ދައުލަތާއި ދެމުދުގައިވާ ގުޅުންތައް ގުޅުވައިދޭ އެއް ވަޞީލަތަކަކީ ޤާނޫނުތަކެވެ. މިގުޅުންތައް އެއީ ބަދަހި އަދި އެދެމެދުގައި ލޯތްބާއި ކުލުނުއޮތް ގުޅުމަކަށް ހަދާ މައިގަނޑު އެއްޗަކީވެސް ޤާނޫނުތަކެވެ. އެއްފަރާތުން އަނެއްފަރާތަށް އަދާކުރަންޖެހޭ ޒިންމާތަކާއި، ތަބާވާންޖެހޭ ހަމަތަކާއި، ޙިމާޔަތްކޮށްދޭ މަސްލަޙަތު ބުނެދެނީ ޤާނޫނުތަކުގެ ޛަރީޢާއިންނެވެ. ޤާނޫނުހެދުމާއި، ތަންފީޒުކުރުމަކީ ދައުލަތުގެ މައިބަދަ ހިފަހައްޓައިދޭ އަސާސީބާރެވެ. ޤާނޫނުހެދޭ ގޮތަކުން ނުވަތަ ޤާނޫނު ތަންފީޒު ކުރާ ގޮތަކުން ދައުލަތުގެ މައިބަދަ ބިނދި ދައުލަތް ބިންމައްޗަށް ވެއްޓިދިއުމުގެ ނަތީޖާ އުފަން ވެދާނެއެވެ. އެހާލަތުގައި އަފުރާދުންގެ ޖަޒުބާތު ނުރައްކަލަށް ބަދަލުވެ ފަރުދުންނަށް އޮތް ބިރުވެރިކަމަކަށް ބަދަލުވެ ގެއްލުންދެނިވި ވޭނީ ދިރިއުޅުމަކަށް މުޅި މުޖުތަމަޢު ބަދަލުވެދާނެއެވެ. މިފަހަކަށްއައިސް ދިވެހިރާއްޖޭގެ ޝޫރާމަޖިލިސް ތެރެއިން ފެންނަމުންދަނީ ޤާނޫނުގެ ފުޅާ މަޤާޞިދަށްވުރެ ހަނިކުރެވިފައިވާ މަޤުޞަދުތަކުގެ މައްޗަށް ބިލްތައް ލިޔެވިގެންދާ ތަނެވެ. އަދި ދުނިޔެ ޤަބޫލުކުރާ ޢާންމު ޤާނޫނީހަމަތަކާއި ޚިލާފު ހަމަތަކަކަށް ކުއްލިއަކަށް އަވަސް އަރުވާލައިގެން ހަނިއަމާޒުތަކެއް ޙާޞިލުކުރެވޭ ބީދަޔަކަށް ޤާނޫނީ ބިލްތައް ފަރުމާ ކުރެވިގެންދާ މަންޒަރެވެ.\nމިގޮތުން ފާހަގަ ކުރެވުނު އެއްކަމަކީ ޤާނޫނުއަސާސީގެ ތެރެއިން އުފެދިފައިވާ މިނިވަން މުއައްސަސާތަކުގެ ބާރު ކަނޑުވާލުމަށްޓަކައި ޤާނޫނުތަކެއްގެ ސިފައިގާ ނުވަތަ ފަށަލަ ތަކެއްގެގޮތުގައި ވަކިކޮމިޝަންތަކެއް އުފެއްދުމެވެ. އަދި އެފަދަ ކޮމިޝަންތަކުގެ މަޤުޞަދާއި، އަމާޒާއި، ދާއިރާތައް ބިނާ ކޮށްފައިވަނީ، ވަކިވަކި ބަޔަކަށް ބަލައި ވަކި ނަތީޖާތަކެއް ނެރެހޯދައި އުފަން ކުރުމުގެ މައްޗަށެވެ. ދެވަނަކަމަކަށް ފާހަގަ ވެގެންދިޔައީ، ބަދަލުހިފުމާއި، ބިރުދެއްކުމުގެ އަސާސްތަކަށް ބުރަވާ ޤާނޫނުތަކެއް އުފަން ކުރުމެވެ. މިގޮތުން އިންތިޤާލީ ޢަދާލަތުގެ ނަމުގައި އުފަންކުރި ޤާނޫނަކީ އޭގެސަބަބުން، ބާރުވެރިކަން ލިބިގެން މިއަދު މަހުކަމާތަކުގައި ތިބި ބާރުވެރި ފަރާތްތަކުން އަނެކުންނަށް ބިރުދެއްކުމަށް މަގު ކޮށައިދީފައިވާ ޤާނޫނެކެވެ. ޢަދުލުވެރިކަމާއި އިންޞާފުވެރި ކަމަށްވުރެ "މަށަށް ފެންނަ ގޮތަށް" ކަންކުރަށް ހުޅުވިދޮރެއްގެ ސިފައޮތް ޤާނޫނެކެވެ. ތިންވަނަ ކަމަކަށް ފާހަގަކުރެވެނީ ބޮޑެތިމުއައްސަސާތަކުގެ ހައިބަތާއި ބާރުވެރިކަން ސިޔާސީވެރިންގެ ކުރިމަތީގައި ކުޑަކަކޫ ޖެއްސުމަށްޓަކައި ޤާނޫނުތަކަށް ބަދަލު ގެނައުމެވެ. އަލަށް އެކުލަވާލައި ފާސްކޮށްފައިވާ ފުލުހުންގެ ޤާނޫނަކީ މިކަމުގެ މިސާލެކެވެ. މީގައި ބުނަންއޮތީ ހީލަތްތެރިކަމުގެ ނަތީޖާއަކީ ހިތިއެއްޗެކެވެ. ތިމާމެންނަށް އޭގެ ހިތިކަން ތަހައްމަލު ކުރަންވެސް ޖެހިދާނެއެވެ. އަނެކުންނަކީ މޮޔައިންކަމަށް ނުބަލާށެވެ. ޤާނޫނު ހެދުމުގައި ބުއްދި އިސްކުރާށެވެ. ޢަދުލާއި އިންޞާފަށް ޖާގަދޭށެވެ.\nޤާނޫނު އަސާސީ ސިޔާސީ ޖުޑީޝަރީ\nނިކަލޯ މަކިއަވެލީގެ "ދަ ޕްރިންސް": ސިޔާސީންގެ އަތްމަތީ ފޮތް\nޖުޑިޝަރީގެ މިނިވަންކަމަށް ސިޔާސީ ހިޔަނި\nބުނިގޮތަށް ކަންތައް ނުކުރަން އިބޫސަރުކާރަށް ދެއްކޭނެ ބަހަނާއެއްނެތް\nމަގޭ ބަސް: އަނެއްރާއްޖެ ޖަޒީރާކުރަން ކަނޑައަޅާފައިވާ އެޖެންޑާތަކުގެ އަނދިރިފަރާތް


ނައިބު ރައީސުންނަށް އިނާޔަތް ދިނުމުގެ ބިލް މަޖިލިހުން ބޭރު ކޮށްލައިފި\nރާއްޖޭގައި ނައިބު ރައީސްކަން ކުރެއްވި ބޭފުޅުންގެ ތެރެއިން އެއްވެސް ވަރަކަށް ކުށްވެރި ނުވެ، އެމަގާމުން ވަކިވާ ބޭފުޅުންނަށް، ދައުލަތުން އިނާޔަތެއް ދޭން ނިމިދިޔަ 18 ވަނަ މަޖިލިހުގައި ފާސްކުރި ބިލް، ރައްޔިތުންގެ މަޖިލިހުން މިއަދު ބޭރުކޮށްލައިފިއެވެ.\nއޭދަފުށީ ދާއިރާގެ މެމްބަރު އަހުމަދު ސަލީމް (ރެޑްވޭވް ސަލީމް) ހުށަހެޅުއްވި އެބިލް ފާސްކުރިއިރު، ނައިބު ރައީސްކަން ކުރެއްވި ބޭފުޅުންނަށް ދައުލަތުން މަހަކު 35،000 ރުފިޔާ ގެ އިނާޔަތެއް ދޭން ނިންމިއެވެ. ނަމަވެސް އެއީ ދައުލަތުން ބޮޑެތި ޚަރަދުތަކެއް ކުރަން ޖެހޭ ބިލެއް ކަމަށް ވިދާޅުވެ، ރައީސް އިބްރާހިމް މުޙައްމަދު ޞާލިހު ވަނީ އެބިލް ތަސްދީގު ނުކުރައްވާ، އަނބުރާ އާ މަޖިލިހަށް ފޮނުއްވާފައެވެ.\nނައިބު ރައީސުންނަށް އިނާޔަތް ދިނުމުގެ ބިލް މަޖިލިހުން ބޭރުކޮށްލީ 74 މެމްބަރުންގެ އަޣުލަބިއްޔަތަކުންނެވެ. އެބިލް ފސް ކުރަން ފެންނަ ކަމަސް ދެ މެމްބަރަކު ވޯޓު ދެއްވިއިރު، ވަކި ގޮތަކަސް ވޯޓު ނުދެއްވާ ހަތަރު މެމްބަރަކު އިންނެވިއެވެ.\nމިބިލާއިމެދު މިއަދު ދެކޮޅުހެއްދެވި ގިނަ މެމްބަރުންގެ ތެރެއިން ބައެއް މެމްބަރުން ވިދާޅުވީ، މިއީ ވަކި ބޭފުޅަކަސް އަމާޒުކޮށް "ފަރުމާ ކޮށްފައި އޮތް" ބިލެއް ކަމަށް ޤަބޫލު ކުރައްވާ ކަމަށެވެ.


ޑިޕާޓްމަންޓް އޮފް ޕަބްލިކް އެގްޒޭމިނޭޝަންސް/ ކ. މާލެ\nސަޕޯޓިންގ ކޯ އެލަވަންސްގެ ގޮތުގައި -/900 (ނުވަސަތޭކަ ރުފިޔާ) ނުވަތަ ޓެކްނިކަލް ކޯ އެލަވަންސް ހަމަޖެހިއްޖެނަމަ، ޓެކްނިކަލް ކޯ އެލަވަންސްގެ ގޮތުގައި މުސާރައިގެ %28 ލިބޭނެ (ޓެކްނިކަލް ކޯ އެލަވަންސްގެ ކޯ ޑިސިޕްލިންއަކީ ކޮމްޕިއުޓަރ ސައިންސް) އެވެ.\nމަގާމުގެ މައިގަނޑު މަސްއޫލިއްޔަތުތަކާއި ވާޖިބުތައް:\nމިޑިޕާޓްމަންޓުގެ އައިސީޓީ ހާރޑްވެއަރ އާއި ސޮފްޓްވެއަރތައް ބެލެހެއްޓުން\nމިޑިޕާޓްމަންޓުގެ ނެޓްވާރކް ބެލެހެއްޓުން\nމިޑިޕާޓްމަންޓުގެ ޓެލްފޯން ސިސްޓަމް ބެލެހެއްޓުން\nމިޑިޕާޓްމަންޓުގެ މަސައްކަތަށް ބޭނުންވާ އައިސީޓީ ސަޕޯޓު ދިނުމާއި ފަންނީ ގޮތުން ދޭންޖެހޭ އެހީތެރިކަން ދިނުން\nމުވައްޒަފުން އައި ސީ ޓީ އަށް އަހުލުވެރި ކުރުމަށް މަސައްކަތް ކުރުން\nމިޑިޕާޓްމަންޓުގެ މަސައްކަތްތަށް ދަތިނުވާނެހެން އިންފޮމޭޝަން ޕޯޓަލްތައް ބެލެހެއްޓުމާއި ސިސްޓަމްތައް ބެލެހެއްޓުން\nމިޑިޕާޓްމަންޓުގެ އައިސީޓީ ސެކިއުރިޓީ ބެލެހެއްޓުން\nމިޑިޕާޓްމަންޓުން ރާވާ އިންތިޒާމު ކުރާ ދަތުރުތަކުގައި ބައިވެރިވުން\nއިމްތިޙާނުތަކާ ގުޅޭ ގޮތުން ޑިޕާޓްމަންޓުގެ އެހެން ސެކްޝަންތަކަށް އެހީތެރިވާންޖެހޭ ޙާލަތްތަކުގައި ސެކްޝަންގެ ވެރިޔާ އަންގާ ގޮތަކަށް އެފަދަ އެހީތެރިކަން ދިނުން\nކޮމްޕިއުޓަރ ސައިންސް ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުން.\nމަގާމުގެ ތަޢުލީމީ ރޮނގުތައް: ކޮމްޕިއުޓަރ ސައިންސް\nޕްރިފަރޑް ޑިސިޕްލިންގ: ނެތް\nމަގާމުގެ ކޯ ޑިސިޕްލިންގ: ކޮމްޕިއުޓަރ ސައިންސް\nމަގާމުގެ މަސައްކަތުގެ ދާއިރާތައް: އިންފޮމޭޝަން ޓެކްނޮލޮޖީ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 އޮގަސްޓް 31 ވާ އަންގާރަ ދުވަހުގެ 13:00 ގެ ކުރިން، ޑިޕާޓްމަންޓް އޮފް ޕަބްލިކް އެގްޒޭމިނޭޝަންސް، ހ. އަސްރަފީވިލާ (މަޖިދީމަގު)2ވަނަ ފަންގިލާއަށެވެ. ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nނޯޓް: އެޕްލިކޭޝަން ފޯމާއެކު ހުރިހާ ޑޮކިއުމެންޓެއް އެއް ފައިލަކަށް ޕީ.ޑީ.އެފް ކުރުމަށްފަހު، އީމެއިލް ކުރުން އެދެމެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާނު އޮންނާނީ، 2021 ސެޕްޓެމްބަރ 05 އާއި 16 އާ ދެމެދުގެ ތާރީޚެއްގައި، ޑިޕާޓްމަންޓް އޮފް ޕަބްލިކް އެގްޒޭމިނޭޝަންސް، ހ. އަސްރަފީވިލާ (މަޖިދީމަގު)2ވަނަ ފަންގިލާގައެވެ.\n''ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ފޯމު)'' ޢާންމު ކުރުން\nއިންޓަވިއު ބާއްވާތާ ރަސްމީ ބަންދުނޫން3ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ޝީޓް) ޢާންމުކޮށް ފެންނާނެހެން މިއިދާރާގައި އަދި އިދާރާގެ ވެބްސައިޓުގައި އާންމު ކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާގޮތާމެދު ޝަކުވާއެއް އޮތްނަމަ A2 ޝީޓް އާންމު ކުރާ ދުވަހުން ފެށިގެން ރަސްމީ ބަންދުނޫން3ދުވަހުގެ ތެރޭގައި އެ ޝަކުވާއެއް މިޑިޕާޓްމަންޓަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 4003977 އަށެވެ. އީ-މެއިލް ކުރާނީ [email protected]އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަން ކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަން ކުރުމުގެ އުޞޫލާގުޅޭ" (http://www.csc.gov.mv/recruitment-usoolu) އިން ލިބެން ހުންނާނެއެވެ.\n17 މުޙައްރަމް 1443\nޕަބްލިޝްކުރި ގަޑި: 09:11\nސުންގަޑި: 31 އޮގަސްޓް 2021 13:00


Neymar ge massala UEFA in thahugeegu kuran fashaifi | Mihaaru\n14 މާޗް 2019 - 12:324comments\nޔުނައިޓެޑް ދަނޑުގައި 2-0 އިން ޕީއެސްޖީ އަތުން ބަލިވިއިރު، މިދިޔަ ހަފްތާގައި ޔުނައިޓެޑުން ކުއާޓާ ފައިނަލުގެ ޖާގަ ހޯދީ ޕީއެސްޖީ ދަނޑުގައި 3-1 އިން މޮޅުވެ، ރަށުންބޭރުގައި ޖެހި ގޯލުން ކުރިހޯދައިގެންނެވެ. އެ މެޗުގައި ޔުނައިޓެޑުން ޖެހި ފަހު ގޯލަކީ އިތުރު ވަގުތުގައި ޕީއެސްޖީގެ ޕްރެސްނެލް ކިމްޕެމްބޭ އަތުގައި ބޯޅަ ޖެހުނު ކަމަށް ވީޑިއޯ އެސިސްޓަންޓް ރެފްރީ (ވީއޭއާރް)ގެ އެހީގައި ނިންމުމަށް ފަހު ދިން ޕެނަލްޓީ އަކުން ކާމިޔާބުކުރި ގޯލެކެވެ.\nއަނިޔާގެ ސަބަބުން މި ވަގުތު ކުޅުމާ ދުރުހުރި ނޭމާ ވަނީ އެ މެޗަށް ފަހު ސޯޝަލް މީޑިއާގައި ވަރަށް ބޮޑަށް ހިތްހަމަ ނުޖެހުން ފާޅުކޮށްފަ އެވެ.\n"އެއީ ބޮޑު ލަދެއް. އެ މީހުން ހަތަރު މީހެއް ޓީވީ ކައިރީގައި ސްލޯ މޯޝަނުގައި މެޗު ބަލަން ބަހައްޓާފައި ތިބިއިރު އެއީ ފުޓްބޯޅަ އެނގޭ ބައެއް ނޫން،" ވީއޭއާރް އޮފިޝަލުންނަށް ނިސްބަތްކޮށް ނޭމާ އޭނާގެ ސޯޝަލް މީޑިއާގައި ލިޔެފައިވެ އެވެ.\nއެ މެޗުގައި ރެފްރީން ވީއޭއާރްގެ އެހީގައި ނިންމި ނިންމުމަށް ގިނަ ބައެއްގެ ލޯ އަމާޒުވިއިރު، ޔުއެފާ އިން ވަނީ އެ ނިންމުން ރަނގަޅުކަމަށް ބުނެ ބަޔާނެއް ނެރެފަ އެވެ. އަދި އެ ނިންމުމާ ބެހޭގޮތުން ނޭމާ ސޯޝަލް މީޑިއާގައި ދެއްކި ވާހަކަތަކުގެ ތަހުގީގު ފަށާފައިވާ ކަމަށް ވެސް ދާދި ފަހުން ޔުއެފާ އިން ވަނީ ބުނެފަ އެވެ.\nރިޕޯޓްތައް ބުނާގޮތުން އުމުރުން 27 އަހަރުގެ ނޭމާ ދެއްކި ވާހަކަތަކުގެ ސަބަބުން އޭނާ އަށް ޗެމްޕިއަންސް ލީގުގެ ސަސްޕެންޝަނެއް އައުމުގެ ފުރުސަތު ބޮޑެވެ. އެ އަދަބުދީފިނަމަ އަންނަ އަހަރުގެ ޗެމްޕިއަންސް ލީގުގެ ފުރަތަމަ މެޗުތައް ނޭމާ އަށް ގެއްލޭނެ އެވެ. މީގެ ކުރިން ރެފްރީންނަށް ފާޑުކިޔައިގެން ޔުއެފާ އިން ދީފައިވަނީ ދޭއް ނޫނީ ތިން މެޗުގެ ސަސްޕެންޝަނެކެވެ.


Visa ge lui thakaa eku Rajje - India4ehbasvumeh gai soi kohfi\nވިސާގެ ލުއިތަކާއެކު ރާއްޖެ، އިންޑިއާ ހަތަރު އެއްބަސްވުމަކަށް\nނިއު ދިއްލީއިން: ނާޒިމް ހަސަން\nވިސާ އެއްބަސްވުމުގައި ސޮއިކުރުމަށްފަހު އެއްބަސްވުން ބަދަލު ކުރަނީ - އަވަސް ފޮޓޯ\nއިންޑިއާ ސަރުކާރާއެކު ރާއްޖެއިން ޖުމްލަ ހަތަރު އެއްބަސްވުމެއްގައި ސޮއި ކޮށްފި އެވެ. އޭގެ ތެރޭގައި ދިވެހިންނަށް ގިނަ ލުއިތަކެއް ލިބޭ ވިސާ އެއްބަސްވުން ހިމެނެ އެވެ.\nރައީސް އިބްރާހިމް މުހައްމަދު ސޯލިހުގެ ފުރަތަމަ ރަސްމީ ދަތުރުފުޅުގައި އިންޑިއާއަށް ވަޑައިގެންނެވީ އެ ގައުމާއެކު އޮތް ގުޅުން އިތުރަށް ވަރުގަދަކޮށް، ގުޅިގެން ކުރިއަށް ދެވޭނެ ދާއިރާތަކާ ގުޅޭ ގޮތުން މަޝްވަރާ ކުރެއްވުމަށެވެ.\nމިއަދު ރައީސް ސޯލިހު، އިންޑިއާގެ ބޮޑު ވަޒީރު ނަރެންދުރަ މޯދީއާ ބައްދަލު ކުރެއްވުމަށްފަހު ދެ ސަރުކާރުގެ ދެމެދުގައި ހަތަރު އެއްބަސްވުމެއްވި އެވެ. އެ އެއްބަސްވުންތަކަކީ، އެގްރީމެންޓް އޮން ދި ފެސިލިޓޭޝަން އޮފް ވިސާ އެރޭންންޖްމަންޓާއި މެމޮރެންޑަމް އޮފް އަންޑަސްޓޭންޑިން އޮން ކަލްޗަރަލް ކޯޕަރޭޝަނާއި މެމޮރެންޑަމް އޮފް އަންޑަސްޓޭންޑިން ފޯ އެސްޓެބްލިޝިން މިއުޗުއަލް ކޯޕަރޭޝަން ޓު އިމްޕްރޫވް ދަ އިކޯ ސިސްޓަމް ފޯ އެގްރިބިޒްނަސް އަދި ޖޮއިންޓް ޑެކްލެރޭޝަން އޮފް އިންޓެންޓް އޮން ކޯޕަރޭޝަން އިން ދަ ފީލްޑް އޮފް އިންފޮރމޭޝަން އެންޑް ކޮމިއުނިކޭޝަންސް ޓެކްނޮލޮޖީ އެންޑް އެލެކްޓްރޯނިކްސް އެވެ.\nވިސާ އެއްބަސްވުމުގައި ރާއްޖޭގެ ފަރާތުން ފޮރިން މިނިސްޓަރު އަބްދުﷲ ޝާހިދު ސޮއި ކުރައްވާފައިވާއިރު އިންޑިއާގެ ފަރާތުން ސޮއި ކުރައްވާފައިވަނީ އެ ގައުމުގެ އެކްސްޓާނަލް އެފެއާޒް މިނިސްޓަރު ޝުސްމާ ސުވަރާޖެވެ.\nވިސާ އެއްބަސްވުމުގެ ހުލާސާ:\nވިޔަފާރި އާއި ޓޫރިޒަމް އަދި ބޭސްފަރުވާ ދަތުރުތަކަށް 90 ދުވަހުގެ ވިސާ\nޓޫރިސްޓް ވިސާގައި ހުއްޓައި ކުއްލި ސިއްހީ ހާލަތެއް މެދުވެރިވެއްޖެނަމަ ރާއްޖެ ނައިސް މެޑިކަލް ވިސާއަށް ބަދަލުކުރުން\nދިގު މުއްދަތަކަށް ބޭސްކުރަން ޖެހޭ ހާލަތްތަކުގައި ހާލަތަށް ބަލައި ދެ އެހީތެރިންނާއެކު އެއް އަހަރު ދުވަހަށް ވިސާ ދޫކުރުން\nމަލްޓިޕަލް އެންޓްރީ ސްޓޫޑަންޓް ވިސާ ޖަހައިދިނުން\n18 އަހަރުން ދަށުގެ ދަރިވަރުންގެ ބެލެނިވެރިންނަށް ވެސް މަލްޓިޕަލް އެންޓްރީ ވިސާ ދޫކުރާނެ\nމަތީ ތައުލީމް އުގެނޭ ދަރިވަރުންގެ ދަރިން 18 އަހަރަށްވުރެ ހަގު ނަމަ، އަނބިންނާއި ފިރިންނާއި މައިންބަފައިންނަށް ވެސް ވިސާ ދޫކުރާނެ\nދަނޑުވެރިކަމުގެ ވިޔަފާރިއާ ގުޅޭ އެއްބަސްވުމުގައި ސޮއިކުރުމަށްފަހު އެއްބަސްވުން ބަދަލު ކުރަނީ - އަވަސް ފޮޓޯ\nއެއްބަސްވުންތަކުގައި ސޮއިކޮށް އެއްބަސްވުން ބަދަލު ކުރެއްވުމަށްފަހު ރައީސް ސޯލިހާއި މޯދީ ވަނީ ރަސްމީ ބަޔާން އިއްވަވާފަ އެވެ. ދެ ބޭފުޅުން ވެސް ދެ ގައުމުގެ ގުޅުން ބަދަހިކުރުމުގެ މުހިންމުކަން ފާހަގަކުރައްވާފަ އެވެ. އަދި ކުރެވުނު އެއްބަސްވުންތަކަށް ވެސް އަލި އަޅުވާލެއްވި އެވެ.\nދެ ބޭފުޅުން ވެސް އެންމެ ބޮޑަށް ފާހަގަ ކުރެއްވީ ވިސާ އެއްބަސްވުމުގެ ސަބަބުން ދިވެހިންނަށް ލިބޭނެ ލުއި ފަސޭހަ ކަމެވެ. ބޮޑު ވަޒީރު މޯދީގެ ރަސްމީ އޮފީސް، ހައިދުރަބާދު ހައުސްގައި ބޭއްވި އެ ރަސްމިއްޔާތުގައި ދިވެހި ސަރުކާރުގެ އިސް ބޭފުޅުން ވެސް ބައިވެރިވެވަޑައިގެންނެވި އެވެ.\nރައީސް ސޯލިހުގެ ދަތުރުފުޅުގެ ރަސްމީ ބޮޑު ބައެއް މިހާރު ވަނީ ނިމިފަ އެވެ. ރަސްމީ ފަހު ހަރަކާތެއްގެ ގޮތުގައި އޮންނާނީ އިންޑިއާގެ ރައީސް އާއި ނައިބު ރައީސްއާ ރައީސް ސޯލިހު ބައްދަލުކުރެއްވުމެވެ. އެކަން ކުރިއަށް ދާނީ ރަސްމީ ގަނޑުވަރު، ރާޖަޕަތީ ބަވަންގަ އެވެ.\nއިންޑިއާ ރައީސް އިބްރާހިމް މުހައްމަދު ސޯލިހު އިންޑިޔާގެ ބޮޑުވަޒީރު މޯދީ + ފޮރިން މިނިސްޓްރީ އަބްދުﷲ ޝާހިދު\nއިންޑިއާއިން ރާއްޖެއަށް ބޮޑު މާލީ ޕެކޭޖެއްގެ ވައުދު


ސިޓީ ކައުންސިލްގެ މުވައްޒަފުން ނާއިބު ތުއްތު މަގު ކުނިކާހާ ސާފުކޮށްފި – Mikal News\nސިޓީ ކައުންސިލުގެ މުވައްޒަފުން ނާއިބުތުއްތު މަގު ސާފުކުރުން 27 އޮކްޓޮބަރު 2020\nފުވައްމުލައް ސިޓީ ކައުނސިލް މުވައްޒަފުން ނުކުމެ ނައިބުތުއްތު ސާފުކޮށްފިއެވެ. އިއްޔެ ހެނދުނު އެމަގުގެ ތާރުއަޅާފައިވާ ސަރަަހައްދުން ވެލިފޮޅާ ސާފުކުރުމުގެ މަސައްކަތް ކުރި ހެންދުނު 6:000 އިން ފެށިގެންނެއެވެ.\nފުވައްމުލަކު ނާއިބު ތުއްތު މަގަކީ ގާތްގަޑަކަށް 5.4 ކީލޯމީޓަރުގެ މަގެކެވެ. ސިޓީ ކައުނސިލްގެ ހުރިހާ މުވައްޒަފުން ކުރިޔަށްގެދިޔަ މި ހަރަކާތަކީ މިއަހަރުގެ ޖުމްހޫރީ ދުވަސް ފުވައްމުލައް ސިޓީގައި ކުލަގަދަކޮށް ފާހަނގަ ކުރުމަށް ހަމަޖެހިފައިވުމާއި ގުޅިގެން ރަށުތެރެ ޒީނަތްތެރިކޮށް ސާފުކުރުމުގެ ގޮތުން ކުރިއަށް ގެންދެވޭ ހަރަކާތެއް ކަމަސް ފުވައްމުލައ ސިޓީ ކައުންސިލުން ހާމަކޮށްފައި ވެއެވެ.\nސިޓީކައުނސިލުން ނާއިބުތުއްތު މަގު ސާފުކުރި ދުވަހަހައި ވަގުތާއި ގުޅޭ ގޮތުން ބައެއް އާއްމު މީހުން ކންބޮޑުވުން ފާޅުކުރިއެވެ. އެންމެވެސް ބުނަނީ އެއީ ރަނަގަޅު ކަމެއް ކަމށާއި ނަމަވެސް އެކަން ކުރި ވަގުތާއްި ދުވަހާިއ ގުޅޭ ގޮތުން އޮތް ހިތްހަމަނުޖެހުމެކެވެ. އެގޮތުން އެއްބަޔަކު ބުނެފައިވަނީ ސްކޫލަށާއި އޮފީހަށް މީހުން ދިއުމަށް އެމަގު ބޭނުންކުރަން ޖެހޭއިރު އެމަގު ސާފުކުރުމަށް ބަންދު ކުރުމުގެ ސަބަބުން ދަތިތަކެއް ދިމާވި ކަމށެވެ. އަނެއްބަޔަކު ބުނަނީ އެގަޑީގައި މުޅި ސަރަހައްދަށް ހިރަފުސް ބުރާގޮތަށް އެކަން ކުރުމުގެ ބަދަލުގައި ސްކޫލަ ސްކޫލަށް ކުދިން ނުދާ ދުވަހެއް ގައި އެކަން ކުރި ނަމަ ރަނގަޅުވީހެވެ. ނުވަތަ ސްކޫލް ގަޑި ނިމޭ ވަގުތުގެ ފަހަށް އެމަސައްކަތް ކުރަން ރޭވިނަމަ ރަނގަޅުވީސް ކަމަށެވެ. އެގޮތުން ބައެެއް މީހުން ބުނަނީ ބުރާސްފަތި ދުވަހު ހަވީރު ނުވަތަ ހޮނިހިރު ދުވަހު އެމަގު ސާފުކުރިނަމަ އެހެން މީހުންނަށް ދިމާވި އުނދަގޫ ކުޑަކުރެވުނީސް ކަމަށެވެ.\nސިޓި ކައުންސިލުގެ މުވައްޒަފުން ހެނދުނު ހެނދުނާ، 6:00 ގައި އެމަގު ސާފުކުރުމުގައި މަސައްކަތް ފެށި ކަމުގައި ވިޔަސް އެމަސައްކަތް ނިންމުމަށް ގިނަ ވަގުތުތަކެއް ހޭދަވެގެންދާނެ ކަމަށް ބެލެވެއެވެ.\nޖުމްހޫރީ ދުވަކީ ދިވެހިރާއްޖޭގައި ޖުމްހޫރީ ވެރިކަމެއް ގާއިމުކުރެވުމާއި ގުޅުވައިގެން ފާހަގަ ކުރާ ދުވަހެކެވެ. ނުވަތަ ރައްޔިތުންގެ ވޯޓުން ޑިމޮކްރަޓިކް ވެރިކަމަކަށް ރައީސަކު އިންތިޚާބުކޮށް ވެރިކަން ފެެށި ދުވަސް ފާހަގަ ކުރުމަށެވެ.\nއެންމެ ފުރަތަމަ ޖުމްހޫރީ ވެރިކަމެއް ރާއްޖޭގައި ގާއިމު ކުރެވުނީ 1 ޖެނުއަރީ 1953 ގައި މުހައްމަދު އަމީނުގެ ކުރު 8 މަސް ދުވަހުގެ (1 ޖެނުއަރީ 1953- 21 އޮގަސްޓް 1953) ވެރިމެވެ. ނަަމަވެސް ދިވެހިރާއްޖެގައި ޖުމްހޫރީ ދުވަހުގެ ގޮތުގައި ފާހަގަ ކުރަނީ2ވަނަ ޖުމްހޫރިއްޔާ އެއް ގާއިމުކުރެވުނު 11 ނޮވެމްބަރު 1968 އެވެ. އެ ވެރިކަމުގެ ރައީސަކީ އިބްރާހިިމް ނާސިރު އެވެ. އިބްރާހިމް ނާސިރު ރާއްޖޭގެ ރައީސް ކަން ކުރެއްވި 10 އަހަރު (11 ނޮވެމްބަރު 1968-1978އަށް) އެވެ.\nމިހާތަނަށް (1953-2020) ރާއްޖޭގެ ރަައްތިރުން ރައީސްކަމަށް ހޮއްވެވި6ރައީސުން.\nނަމަވެސް އެންމެފަހުގެ ދެ ރައީސުން ކަމަށްވާ ރައީސް ޔާމީނު އަބްދުލް ގައްޔޫމުއާއި ރައީސް އިބްރާހިމް މުހައްމަދު ސޯލިހުގެ ޖުމްހޫރީ ވެރިކަން ފެށިފައި ވަނީ 17 ނޮވެމްބަރު 2013 އާއި 2018 ގައިއެވެ. މިހެން ދިމާވީ ދައުރު ހަމވެގެން އިތުރަށް ރައީށް ނަޝީދުގެ ނާއިބު ރައީސް ވަހީދު ވެރިކަމުގައި ހުންނެވުމުގެ ސަބަބުންނެވެ.\nގުޅުންހުރި މައުލޫތައް:ނާއިބު ތުއްތު މަގު, ފުވައްމުލައް ސިޓީ ކައުންސިލް


(7 މޭ 2021 އާ ގުޅޭ)\nއައިޝާ ބަލައިލީ ނާއިކުގެ މޫނަށެވެ. ނާއިކު ރޮމުން ގެންދާ މަންޒަރު ބަލަން އައިޝާއަށް ފަސޭހަ އެއް ނުވިއެވެ. ނަމަވެސް އެއްވެސް އެއްޗެއް ނުބުނެ، އައިޝާ ހަމަ އިނީއެވެ. ނާއިކުގެ ގާތުގައި، ނާއިކުގެ ވާހަކަތައް އަޑު އަހަން އިންނަން ވެސް އައިޝާ އެހާ ބޭނުމެއް ނޫނެވެ. ނަމަވެސް ނާއިކު ކުރި އާދޭހުން ނާއިކުގެ ވާހަކަތައް އަޑު އަހައިލަން އައިޝާ މަޑުކޮށްލީއެވެ.\n"އަހަރެން ބޭނުމެއް ނޫން އާޝާއާ ވަކިވާކަށް. އަހަރެން ބޭނުން އަބަދުވެސް އާޝާއާ އެކު ދިރިއުޅެން. އަހަރެން ވަރަށް ލޯބިވޭ އާޝާ ދެކެ. ހަމަ ހުވާ!" ނާއިކު ގެންދިޔައީ ރޮމުންނެވެ.\n"ތިވާ ލޯބި އަހަންނަށް އެނގެއްޖޭ މިހާރު. ލޯބިވި ލެއް ބޮޑު ކަމުން ދޯ އެހެން މީހެއް ދެކެ ލޯބި ވެގެން އުޅޭނީ. އަހަރެން ނާއިކަށް ހާދަ އިތުބާރެއް ކުރީމޭ. އެކަމު، ތިހުރީ ނާއިކު ކަންތައް ކުރި ގޮތް. ވިސްނާލަ ބަލަ!" އައިޝާގެ ލޮލުން ވެސް ކަރުނަތައް ދިޔައީ ފައިބަމުންނެވެ.\n"ޕްލީޒް! އާދެސް ކޮށްފަ މި ބުނީ. ހަމަ އެންމެ ޗާންސެއް ދީ.. އަހަރެންގެ ފަރާތުން ދެން މިފަދަ ކަމެއް ތަކުރާރެެއް ނުވާނެ. އަހަރެން ބޭނުމެއް ނޫން ދުންޔާއާ ވަކިވާކަށް. އަދި އަހަރެމެންނަށް ލިބެން އުޅޭ ދަރިފުޅާ ވަކިވާކަށް ވެސް. ޕްލީޒް އާޝާ." ނާއިކުގެ އާދޭސް ތަކަަށް މުޅިން ބީރު ކަންފަތެއް ދޭނެ ހިތްވަރެއް ޙަޤީޤަތުގައި އައިޝާގެ ނެތެވެ. ކޮންމެ ގޮތަކަށް ކަންތައް ވިޔަސް ނާއިކު ދެކެ އައިޝާ ވަރަށް ލޯބިވެއެވެ.\nމުޅިން އައު ދުވަހަކަށް ދުނިޔެ މަރުޙަބާ ކީ އިރުވެސް، ނާއިކުގެ އާދޭސްތަކަށް ނިމުމެއް ނައެވެ. ހުއްޓައި ނުލައި ނާއިކުގެ އާދޭސްތައް އޭނާ ގެންދިޔައީ އައިޝާގެ ގާތުގައި އިނދެ، ބަންޑުން ކުރަމުންނެވެ. ވިސްނައި ލާނީ ކަމަށް ބުނެ، އެންމެ ފަހުން އައިޝާ ކޮޓަރިން ނުކުތީއެވެ.\n"އަހަރެން މިދަނީ ޑިއުޓީއަށް.. ބަލައިގެން އުޅެއްޗޭ ޖަނާ!" ލަބީބު ކޮޓަރިން ނުކުންނަމުން، ޖަންނަތުގެ އިސްތަށިގަނޑުގައި ފިރުމައިލިއެވެ. އާނއެކޭ ބުނާ ފަދަ ގޮތަކަށް ބޯ ޖަހައިލަމުން، ޖަންނަތު ހިނިތުންވެލިއެވެ.\nލަބީބު ކޮޓަރިން ނުކުތުމާ އެކު، ޖަންނަތަށް ފުންމައިގެން އެނދުން ތެދުވެވުނެވެ. ރޭގަ ޒަހީނާ އެކު ފޯނުން ދެކެވެނު ވާހަކަތަކުން އަދިވެސް ޖަންނަތު ހުރީ ހަމަޖެހިފައެއް ނޫނެވެ. ޖަންނަތުގެ ހިތަށާއި މެޔަށް ދިޔައީ ވަރަށް ބޮޑަށް ތުރާ ތަކާއި އުނދަގޫތައް އިޙްސާސް ވަމުންނެވެ. ކޮޓަރީގެ ދެކޮޅަށް ޖަންނަތު ހިނގަމުން ދިޔަ އިރު އޭނާގެ ހިތް ދިޔައީ އަވަސް ވަމުންނެވެ.\n"އަހަރެން މި އުޅެނީ އަހަރެން ބޭނުންވާ ފަދަ ދިރިއުޅުމެއްގަ ތަ؟ އަހަރެން ލޯބި ވޭތަ ލަބީބު ދެކެ؟ ނޫން! އަހަރެން ނުވޭ ލަބީބު ދެކެ ލޯތްބެއް. ލަބީބަކީ ރަނގަޅު މީހެއް. އެކަމު އެއީ އަހަރެންގެ ސްޓައިލެއް ނޫން. އަހަރެންގެ އަސްލު ނޫން ސިފައެއް ދައްކައިގެން އަހަރެން މި ކުރާ ކަމަކީ އަހަރެންގެ އަބުރު ރައްކާތެރި ކުރުން."\n"މި ކަމުން އަހަރެން ސަލާމަތް ވާން އަދި ލަހެއް ނޫނެއްނު؟" އަމިއްލަ ނަފުސާ ވާހަކަ ދައްކަމުން ޖަންނަތު ގެންދިޔައެވެ.\n"މި ދަރި އަކާ ހުރެ އަހަރެންނަށް ވަރަށް ތަކުލީފުތައް އެބަ ޖެހޭ. އެއް ކޮޅުން ޒަހީީން ހުންނަނީ ފިއްތާފަ. އެއްވެސް ހަމަޖެހުމެއް ނުލިބޭ. އަހަރެންގެ އަސްލާ އިނދިކޮޅަށް އަހަރެން ލަބީބާ އެކު ދިރިއުޅޭ އިރު ވެސް، އަހަރެންގެ ހިތަށް ޙަޤީޤީ ހިތްހަމަ ޖެހުމެއް ނުލިބޭ. ޒަހީން އަހަރެން ބަދުނާމު ކޮށްލާފާނެ ކޮންމެ ވަގުތަކު ވެސް.. އެހެންވީމަ." ޖަންނަތު އަމިއްލައަށް ގެންދިޔައީ ވަމުންދާ ގޮތް އޭނާގެ އަމިއްލަ ނަފުސާ ޙިއްޞާކުރަމުންނެވެ.\n"ޓޮއް. ޓޮއް." ދޮރުގައި ޓަކި ދޭން ފެށި އަޑަށް އައިޝާ ގޮސް ދޮރު ހުޅުވައިލިއެވެ. ދޮރު ކުރިމަތީގައި ހުރީ ރީޝާއެވެ. ރީޝާގެ ގާތުގައި އޭނާގެ ކޮއްކޮ ރިފާދު ވެސް ހުއްޓެވެ.\n"ރީޝާ. އަވަހަށް ވަދޭ! ދެ ކުދިން ވަދޭ!" ރީޝާ އާއި ރިފާދަށް ބަލައިލަމުން އައިިޝާ ހީނލިއެވެ.\n"މި އައީ ރިފާދު ކޮއްކޮ ވެސް ގޮވައިގެން. އައިޝާ، ކޮއްކޮ ހޯދީމަ. ހެހެ." ރީޝާ އާއި ރިފާދު ގެއަށް ވަދެގެން އައިސް ސޯފާގައި އިށީންނެވެ. ސޯފާގައި ރަނގަޅަށް ހަމަޖެހިލުމަށްފަހު، ރީޝާ ފުރަތަމަ ވެސް ބަލައިލީ އައިޝާގެ މޫނާއި ދެލޮލަށެވެ. އެ މޫނު މަތިން ފެންނަ ގިލަންވެރިކަން ރީޝާއަށް އެއްވެސް ޙާލެއްގައި ސިއްރެއް ނުވިއެވެ. ނަމަވެސް އެ ސުވާލު އަހަން ރީޝާ ފަސް ޖެހުނީ، އޭނާގެ ގާތުގައި ރިފާދު ވެސް އިނީމައެވެ.\nކޮޓަރީގެ ދެކޮޅަށް ހިނގަމުން ދިޔަ ޖަންނަތުގެ ސިކުނޑި ފުނި ޖެހެމުން ދިޔައީ އެކި އެކި ޚިޔާލުތަކުންނެވެ. އެއްވެސް ވަރަކަށް އޭނާގެ ސިކުނޑީގައި ހަމަޖެހުމެއް ނެތެވެ. ކުއްލިއަކަށް ހުރެފައި ޖަންނަތުގެ ދޫ ހަރަކާތްކޮށްލިއެވެ.\n"އާނ! ދަރި ވައްޓާލާނީ.." ޖަންނަތު އެހެން ބުނެލުމަށްފަހު، އޭނާ ގޮސް ހުއްޓުނީ ކޮޓަރީގެ ލޯގަނޑު ކުރިމަތީގައެވެ. އަދި ޖަންނަތު ލޯގަނޑުން އޭނާގެ ސޫރަ ބަަލައިލިއެވެ. ހިތް އެދުނު ގޮތަށް އަމަލު ކުރަން ޖަންނަތުގެ ހިތުގައި ބިރުވެރިކަން އޮތަސް، ޖަންނަތުގެ ޝަމީރު ދަރި ވައްޓައިލަން ބޭނުން ވެފައިވާ ފަދައެވެ.\n"އަހަރެން ވަރަށް އުފާވެއްޖެ ރީޝާ އައީމަ. އަދި ރިފާދު ވެސް ގޮވައިގެން ވިއްޔާ ތި އައީ. އެނގޭ ދޯ އަހަރެން މީ ކާކުކަން؟" އައިޝާ ވާހަކަދައްކަމުން ދިޔައީ ގަދަކަމުން ހިނިތުންވެގެން އިނދެއެވެ. އެކަން ރީޝާއަށް ދިޔައީ ރޭކައިލަމުންނެވެ.\n"އާނ. އެނގޭ. ސިސް ވަރަށް ކިޔާނެ. އައިޝާ ރަނގަޅު ވާހަކަ. އަހަރެން އަބަދު ގޭގަ އޮންނާތީ އެކަމަށް ވެސް ވަރަށް ޖޯކު ޖަހާނެ. ދެން ހިތަށް އެރީ މި ގެއަށް އައިސްލާނީ އޭ.." ރިފާދުގެ ފަރާތުން ފެންނަން ހުރީ ލުއި ހިނިތުންވުމެކެވެ.\n"ކޮބާ ނާއިކު؟ އޮފީހުގަ ދޯ؟" ރީޝާ އެހެން އަހައިލީ އައިޝާއަށް ބަލަން އިނދެފައެވެ. ޖަވާބުގައި އައިޝާ ހަމަ އެކަނި ހީނލީއެވެ. އިތުރު އެއްޗެއް ނުބުނެއެވެ. ނާއިކު މިއަދު އޮފީހަކަށް ނުދެއެވެ. ރޭގަ ކަންތައް ވީ ގޮތުން ނާއިކު އަދި ކޮޓަރިން ނުނިކުންނަނީއެވެ.\nއައިޝާ އާއި ރީޝާ ވާހަކަދައްކަމުން ދިޔައިރު، ރިފާދު ވެސް ދިޔައީ އެ މީހުންގެ ވާހަކަތަކުގައި ބައިވެރިވަމުންނެވެ. ބޭރު ތެރެއިން ދައްކަމުންދާ ވާހަކަތައް ކޮޓަރީގައި އިން ނާއިކުގެ ކަންފަތުގައި ދިޔައީ ޖެހެމުންނެވެ. އަދިވެސް ނާއިކުގެ ދެލޮލުން ކަރުނަ ހުސް ނުވާ ކަހަލައެވެ. ނާއިކުގެ އުޅުމުން ކުޑަ މިންވަރެއް އައިޝާއަށް އެނގުމުން، އެކަމާ ނާއިކު ވަނީ ވަރަށް ބޮޑަށް ބޯ ގޮވައިިފައެވެ. އަދި އެހާމެ ދެރަވެފައެވެ. ކޮންމެ ގޮތަކަށް ނާއިކު އުޅުނަސް، އައިޝާއާ ވަކިވާކަށް އެއީ ނާއިކުގެ ހިތް ދުވަހަކުވެސް ރުހޭނެ ކަމެއް ނޫނެވެ.\nއަނެއްކާ ވެސް ފުންކޮށް ނޭވާއެއް ލަމުން، ޖަންނަތު ހިނގަން ފެށީ ކޮޓަރިތެރޭގައެވެ. ހިތަށް އައި ކަންތަކުގެ ބޮޑު ކަމުންނެވެ. އިތުރަށް އެކަމާ މެދު ވިސްނަން އޭނާ ބޭނުން ވާތީއެވެ.\n"އަހަރެން މި ދަރިފުޅު ދުނިޔެއަށް އުފަން ކުރިޔަސް، ޒަހީން އަހަރެން ބޭޒާރުކޮށްލާނެ. އެދުވަހަކުން ލަބީބު ވެސް އަހަރެން ކޮށްލާނީ ފަޟީހަތް. އޭރުން މަންމަ ވެސް ރުޅި އަންނާނީ އަހަރެން ދެކެ. އަހަރެން ވާނީ މަގުމަތި. އެޔަށްވުރެ ބޮޑަށް ރަނގަޅު ވާނެ، މިހާރު މިކަމަށް އަވަސް ފިޔަވަޅެއް އެޅިއްޔާ." ޖަންނަތު އެހެން ބުނެ، ފޯނު ނެގިއެވެ.\n"ރާފިލް.." ޖަންނަތުގެ ދުލު ކުރިން ދުވެލީ ރިސޯޓެއްގައި މަސައްކަތް ކުރަމުންދާ އޭނާގެ ގާތް ރަޙުމަތްތެރިޔާގެ ނަމެވެ. ޖަންނަތު ލަސްކުރާކަށް ބޭނުމެއްް ނުވިއެވެ. ވަރަށް އަވަހަށް ގުޅައިލީ ރާފިލަށެވެ. ދަރި ވައްޓައިލަން ބޭސް ހޯދޭނެ ގޮތެއް ބަލާށެވެ. (ނުނިމޭ)


ތާރީޚް: 22 މާރިޗު 2021\nު-/18,500ރ (އަށާރަހާސް ފަސްސަތޭކަ ރުފިޔާ)\n-/10,000ރ (ދިހަހާސް ރުފިޔާ)\n1- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ އިދާރީ ހިންގުމުގައި އެންމެ އިސްރޯލު އަދާ ކުރުން\n2- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ މުވައްޒަފުންނާ ގުޅުންހުރި އެންމެހާ ކަންކަމުގައި އިސް ރޯލެއް އަދާ ކުރުން\n3- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ ސިޔާސަތުތައް އެކަށައެޅުމުގައާއި، ސިޔާސަތުތައް ތަންފީޛު ކުރުމުގައި އިސް ރޯލެއް އަދާ ކުރުން\n4- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހަށް ހަދަން ޖެހޭ ޤަވާޢިދުތަކާއި އުޞޫލުތައް ހެދުމާއި އިޞްލާޙުކުރަންޖެހޭ ޤަވާޢިދުތަކާއި އުޞޫލުތައް އިޞްލާޙުކުރަމުން ގެންދިޔުން.\n5- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ މަސައްކަތްތައް ހިނގާނުުހިނގާގޮތް ބެލުމާއި މަސައްކަތްތައް ހަލުވިކުރުމަށް ބޭނުންވާ ކަންތައްތައް ރާވާ ހިންގުން.\n6- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހަށް ލާޒިމު ކުރާ އިންތިޤާލީ އިންސާފުގެެ ޤާނޫނު ތަންފީޛު ކުރުމަށް2އަހަރުގެ ސްޓްރެޓެޖިކް ޕްލޭންއެއް އެކުލަވާލާ މަސައްކަތް ކުރިއަށްދާ ގޮތް ބަލާ މޮނިޓަރ ކުރުން، އަދި އޮފީހުގެ މަސައްކަތް ހިންގުމަށް ގެންނަން ޖެހޭ އިސްލާޙްތައް ގެނައުން\n7- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ ސްޓްރެޓެޖިކް ޕްލޭން ތަންފީޛު ކުރުމަށް ހޯދަންޖޭހެ ބަޖެޓް ހޯދުމަށް ކުރަން ޖެހޭ އެންމެހާ މަސައްކަތް ކުރުން\n8- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެެ އިދާރީ ހިިންގުން ހަރުދަނާ ކުރުމަށް ކުރަންޖެހޭ އެންމެހާ ކަންކަން ކުރުން\n9- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ އަހަރީ ޕްލޭން، ހިއުމަން ރިސޯސް ޕްލޭން އަދި ފައިނޭޝަލް ޕްލޭން އެކުލަވާލާއި ތަންފީޛުުކުރުމަށް ކުރަންޖެހޭ އެންމެހާ ކަންކަން ކުރުން\n10- މުވައްޒަފުންގެ ޤަވާއިދުތަކާއި އުޞޫލުތައް މުވައްޒަފުންނަށް ޢާންމުކުރަމުން ދިއުމާއި އެ ޤަވާއިދުތަކާއި އުޞޫލުތަކަށް ގެންނަ އިސްލާޙުތައް ގެންނަމުން ގެންދިއުން.\n11- ޑިޕާޓްމަންޓުން ތައްޔާރު ކުރަންޖެހޭ ފަައިނޭޝަލް، އެޑްމިނިސްޓރޭޓިވް އަދި މުވައްޒަފުންނާބެހޭ ރިޕޯޓުތައް ތައްޔާރުކުރުމަށް ލަފާޔާ އިރުޝާދު ދިނުން\n12- މާލިއަތު ގަވާއިދާ އެއްގޮތަށް އޮމްބަޑްސްޕަސަންގެ އޮފީހުގެ ފައިސާއާއި ބަޖެޓް ބަލަހަައްޓާ ހިންގުމާއި އަދި ފައިސާއާ ބެހޭ ރެކޯޑްތައް މާލިޔަތު ޤާނުނާއި ގަވާއިދާ އެއްގޮތަށް ބަލަހައްޓާތޯ ކަށަވަރު ކުރުން އަދި އަހަރީ ރިޕޯޓުގެ އެންމެހާ ކަންކަން ވިލަރެސް ކުރުން\n13- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ ޚަރަދުތައް ހިނގާ ނުހިންގާގޮތް ބެލުމާއި، ޙަރަދު ބޮޑުވަމުންދާނަމަ އެކަންތަކާ ގުޅިގެން ފިޔަވަޅު އެޅުމަށް ލަފާ އެރުވުން\n14- ޑިޕާޓްމަންޓްތަކުގެ ފްލޯ ޗާރޓް ހެދުމާއި ޑިޕާރޓްމަންޓްގެ ސްޓޭންޑަރޑް އޮޕަރޭޓިން ޕްރޮސީޖަރތައް އެކުލަވާލުމަށް ލަފާދީ ވިލަރެސް ކުރުން\n15- އޮފީހުގެ އިންޓަރނަލް އޮޑިޓް ހެދުމުގެ އެންމެހާ މަސައްކަތް ކުރުމަށް ލަފާ އަރުވާ ސުޕަވައިޒް ކުރުން\n16- އޮފީހުގެ އިދާރީ ހިންގުމާއި މުވައްޒަފުންގެ އެންމެހާ ކަންކަމުގައި ޖަވާބުދާރީވުން\nހިއުމަން ރިސޯސް މެނޭޖްމަންޓް، ބިޒްނަސް އެޑްމިނިސްޓްރޭޝަން، ފައިނޭންސް، އެކައުންޓިންގ، ޤާނޫނީ ނުވަތަ އިންސާނީ ޙައްޤުގެ ދާއިރާއިން މާސްޓަރސް ހާސިލްކޮށްފައިވުމާއެކު ހިންގުމުގެ ދާއިރާގައި 8 އަހަރު ތަޖުރިބާ ލިބިފައިވުން\nު 16,000/- ރ (ސޯޅަހާސް ރުފިޔާ)\n8,500/-ރ (އަށްހާސް ފަސްސަތޭކަ ރުފިޔާ)\n1- ސަޕޯޓް ސަރވިސް ޑިޕާޓްމަންޓްގެ ދަށުގައިވާ ސެކްޝަންތަކާއި ޔުނިޓްތަކުގައި ކުރުމަށް ހަމަޖެހިފައިވާ މަސައްކަތްތައް، ޑިރެކްޓަރ ޖެނެރަލްގެ އިރުޝާދުގެ ދަށުން ދައުލަތުގެ މުދަލާއި ފައިސާއާއި ބެހޭގޮތުން ކަނޑައަޅާފައިވާ ޤަވާޢިދުތަކާ އުޞޫލުތަކާ އެއްގޮތަށް މަސައްކަތްތައް ރޭވުމާއި، ކަމާބެހޭ ޤާނޫނުތަކާއި އުޞޫލުތަކާއި އެއްގޮތަށް އޮފީހުގައި ކުރަންޖެހޭ އެންމެހާ ކަންތައްތައް ހިންގާ ބެލެހެއްޓުން.\n2- އޮފީހުގެ ސިޔާސަތުތައް އެކަށައެޅުމުގައާއި، ސިޔާސަތުތައް ތަންފީޛުުކުރުމުގައި ބައިވެރިވެ ނަތީޖާ ޙާޞިލްކުރުން.\n3- ސަޕޯޓް ސަރވިސް ޑިޕާޓްމަންޓްގެ ދަށުގައިވާ ސެކްޝަންތަކުގެ މަސައްކަތްތައް ހިނގާނުުހިނގާގޮތް ބެލުމާއި މަސައްކަތްތައް ހަލުވިކުރުމަށް ބޭނުންވާ ކަންތައްތައް ރާވާ ހިންގުން.\n4- ސަޕޯޓް ސަރވިސް ޑިޕާޓްމަންޓްގެ މަސައްކަތްތައް ކުރިޔަށް ގެންދާނެގޮތް ރޭވުމާއި ބައްދަލުވުންތައް ބޭއްވުން\n5- އޮފީހުގެ އަހަރީ ރިޕޯޓް ތައްޔާރުކުރުމަށްޓަކައި ޑިޕާޓްމަންޓުން ފޯރުކޮށްދޭންޖެހޭ މަޢުލޫމާތު ޑިޕާޓްމަންޓްގެ ދަށުގައިވާ ޔުނިޓްތަކަށް ފޯރުކޮށްދިނުން.\n6- އޮފީހުގެ އަހަރީ ބަޖެޓް ތައްޔާރުކުރުމަށްޓަކައި ހޯދަންޖެހޭ ބަޖެޓް ހޯދުމުގެ މަސައްކަތްކުރުމާއި އޮފީހުގެ ބަޖެޓް ތައްޔާރުކުރުމުގެ މަސައްކަތް ކުރުވުން.\n7- ޑިޕާޓްމަންޓްތަކުގެެ ވާރކްޕްލޭން ތައްޔާރުކުރުމުގެ މަސައްކަތް ބެލެހެއްޓުމާއި، ވޯރކް ޕްލޭންގައި ހިމެނޭ ކަންތައްތައް ރާވާ ހިންގުން.\n8- މަވައްޒަފުންގެ މުސާރަ ދިނުމުގެ އެންމެހާ ކަންކަންް ބެލެހެއްޓުމާއި އޮފީހަށް ހޯދަންޖެހޭ ތަކެތި ހޯދުމާއި އޮފީހުގެ ޚަރަދުތައް ހިނގާނުހިނގާ ގޮތް ބެލުމާއި އަދި އެކަންތައްތަކާއި ބެހޭ ގޮތުން ތައްޔާރު ކުރަން ޖެހޭ ރިޕޯޓުތައް ތައްޔާރު ކުރުމުގައި ލަފާޔާއި އިރުޝާދު ދިނުން\n9- ސަޕޯޓް ސަރވިސް ޑިޕާޓްމަންޓްއަށް އަންނަ ސިޓީތަކަށް މުވައްޒަފުން މެދުވެރިކޮށް ޖަވާބު ދިނުމުގެ މަސައްކަތް ކުރުވުމާއި ސިޓީތަކަށް ޖަވާބު ދިނުމަށް ޔުނިޓްތަކަށް އިރުޝާދު ދިނުން.\n10- ހިއުމަން ރިސޯސް ޑޮވެލޮޕްމަންޓް އަދި ހިއުމަން ރިސޯސް މެނޭޖްމަންޓް އެންމެހައި މަސައްކަތް ރާވާ ހިންގުން\n11- އަހަރީ ބަޖެޓް ހެދުމަށް ބޭނުންވާ މަޢުލޫމާތު ޑިޕާޓްމަންޓް ތަކުން ހޯދައި، ކަނޑައަޅާ ތާރީޚަކަށް ބަޖެޓް ތައްޔާރުކޮށް ހުށަހަޅަންޖޭހޭ ފަރާތްތަކަށް ހުށަހެޅުުމަށް ކުރަންޖެހޭ އެންމެހާ މަސައްކަތްތައް ކުރުން\n12- މުވައްޒަފުންގެ ޕާރފޯމެންސް އެޕްރައިޒަލްއާ ބެހޭ ކަންތައްތައް ބެލެހެއްޓުން.\n13- މުވައްޒަފުންނަށް ބޭނުންވާ ޓްރޭނިންގ އާއިބެހޭ ކަންތައްތައް ބެލެހެއްޓުން.\n14- އަލަށް ވަޒީފާދޭ މުވައްޒަފުންނަށް އޮފީހާއިގުޅޭ މަޢުލޫމާތު ދިނުން.\n15- ސީނިއަރ މެނޭޖްމަންޓް ބައްދަލުވުންތަކުގައި ބައިވެރިވުން.\n16- މީގެ އިތުރުންވެސް އޮފީހުގެ މަސައްކަތާ ގުޅިގެން ކުރަންޖެހޭ އެންމެހައި މަސައްކަތްކުރުންް.\n17- މާލިއްއަތު ގަވާއިދާ އެއްގޮތަށް އޮމްބަޑްސްޕަރސަންގެ އޮފީހުގެ ފައިސާއާއި ބަޖެޓް ބަލަހަައްޓަ ހިންގުމާއި އަދި ފައިސާއާ ބެހޭ ރެކޯޑްތައް މާލިއްޔަތު ގަވާއިދާ އެއްގޮތަށް ބަލަހައްޓާތޯ ކަށަވަރު ކުރުން\n18- އޮމްބަޑްސްޕަރސަންގެ އޮފީހުގެ ޚަރަދުތައް ހިނގާނުހިންގާގޮތް ބެލުމާއި، ޙަރަދު ބޮޑުވަމުންދާނަމަ އެކަންތަކާ ގުޅިގެން އަޅަންޖޭހޭ ފިޔަވަޅުތައް ޑިރެކްޓަރ ޖެނެރަލްގެ ލާފާ މަތިން އެޅުން\n19- ޕްރޮކިއުމެންޓާއި ބިޑް ކޮމިޓީގެ އެންމެހާ މަސައްކަތް ހިންގައި ސުޕަވައިޒް ކުރުން\n20- އޮފީހުގެ އަހަރީ ރިޕޯޓާއި މާލީ ބަޔާން ފޮނުވުމަށް ކުރަންޖެހޭ އެންމެހާ ކަންކަން ކުރުން\n21- އޮފީހުން ފައިސާ ދައްކަން ޖެހޭ ބިލްތަަކަށް ގަވާއިދުން ފައިސާ ދައްކާތޯ ބެލުން\n22- އޮފީހުގެ އިންޓަރނަލް އޮޑިޓް ހެދުމުގެ އެންމެހާ މަސައްކަތް ކުރުން\n23- ޑިޕާރޓްމަންޓްތަކުގެ ފްލޯ ޗާރޓް ހެދުމާއި ޑިޕާރޓްމަންޓްގެ ސްޓޭންޑަރޑް އޮޕަރޭޓިން ޕްރޮސީޖަރތައް އެކުލަވާލުން\n24- އަދި މިނޫންވެސް އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުން\nވަޒީފާއާއި ގުޅޭ ދާއިރާއަކުން މާސްޓަރސް އެއް ހާސިލްކޮށް ފައިވުން\nއަދި7އަހަރުގެ މަސައްކަތު ތަޖުރިބާ ހުރުން\n-/16,000ރ (ސޯޅަހާސް ރުފިޔާ)\n8,500ރ (އަށްހާސް ފަސްސަތޭކަ ރުފިޔާ)\n1- ޑިޕާރޓްމަންޓްގެ މަސައްކަތްތަކާ ގުޅުންހުރި އޮމްބަޑްސްޕަރސަންގެ ނިންމުންތައް ތަންފީޛުކުރުމަށް ކުރަންޖެހޭ މަޤާމުގެ މަސްއޫލިއްޔަތުގެ އެންމެހާ މަސައްކަތްތައް ކުރުން\n2- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ ފަރާތުން އެޓަރނީ ޖެނެރަލް އޮފީހަށް ފޮނުވަން ޖެހޭ މައްސަލަތަކުގައާއި ޕްރޮސިކިއުޓަރ ޖެނެރަލްގެ އޮފީހަށް ފޮނުވާ މައްސަލަތަކަށް ބޭނުންވާ ލިޔެކިޔުންތައް އެކުލަވާލުމާއި ޝަރީއަތަށް ހާޟިރުވާންޖެހިއްޖެ ހާލަތެއްގައި އިންތިޤާލީ އިންސާފުގެ އޮމްބަޑްސްޕަރސަންގެ އޮފީސް ތަމްސީލް ކުރުން.\n3- އެޓަރނީ ޖެނެރަލް އޮފީހަށް ފޮނުވަން ޖެހޭ މައްސަލަތަކުގައާއި ޕީޖީ އޮފީހަށް ފޮނުވާ މައްސަލަތަކާގުޅޭ އެންމެހާ ކަންތައްތައް ކުރުން\n4- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ ޤާނޫނު ރިވިއު ކުރުމާއި، އިންތިޤާލީ އޮމްބަޑްސްޕަރސަންގެ އޮފީހުގެ ޤަވައިދުތަކާއި، އުޞޫލުތަކާއި އެސްއޯޕީތައް އެކުލަވާލުމާއި ރިވިއު ކުރުމުގެ މަސައްކަތް ކުރުން\n5- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން އެކި ފަރާތްތަކާއެކު ހަދާ އެއްބަސްވުންތަކާއި އެމްއޯޔޫ އެކުލަވާލުމުގެ މަސައްކަތް ކުރުން\n6- އެނުއަލް ވަރކްޕްލޭންއާ އެއްގޮތްވާގޮތުގެ މަތިން ޑިޕާރޓްމަންޓްގެ އެކްޓިވިޓީ ޕްލޭން ތައްޔާރުކޮށް، މަސައްކަތްތައް މުވައްޒަފުންނާ ހަވާލުކޮށް، ހަރަކާތްތަކުގެ ޓައިމްލައިން ކަނޑައަޅާ އެޕްލޭނާ އެއްގޮތަށް މަސައްކަތްތައް ކުރިޔަށް ގެންދިޔުން\n7- ޑިޕާރޓްމަންޓްގެ މުވައްޒަފުންގެ މަސައްކަތްތައް ރިވިއުކޮށް، މަސައްކަތްތައް ކުރިޔަށްގެންދިޔުމުގައި ދޭންޖެހޭ ލަފާއާއި އިރުޝާދު ދިނުން\n8- ޑިޕާރޓްމަންޓް އިން ކުރިޔަށް ގެންދާ މަސައްކަތްތައް މޮނިޓަރކޮށް، ރިވިއުކޮށް ބަދަލުގެންނަން ޖެހޭ ކަންކަން ފާހަގަކޮށް، އެބަދަލުތަކާ އެއްގޮތަށް މަސައްކަތްތައް ކުރިޔަށް ގެންދިޔުން\n9- ކުރިޔަށް އޮންނަ އަހަރަށް ޑިޕާރޓްމަންޓްގެ އެނުއަލް ވަރކްޕްލޭން އެކުލަވާލުން\n10- ޑިޕާރޓްމަންޓް މަސައްކަތްތަކާ ބެހޭގޮތުން މަޝްވަރާ ކުރުމަށް ޑިޕާރޓްމަންޓް މީޓިންގ ހަފްތާއަކު އެއް ފަހަރު ބޭއްވުން\n11- މުވައްޒަފުންގެ ޕާރފޯމެންސް އެޕްރައިޒަލްއާ ބެހޭ ކަންތައްތައް ބެލެހެއްޓުން.\n12- ޑިޕާޓްމަންޓްދަށުގައިވާ ސެކްޝަންތަކުގެ މަސައްކަތްތައް ހިނގާނުުހިނގާގޮތް ބެލުމާއި މަސައްކަތްތައް ހަލުވިކުރުމަށް ބޭނުންވާ ކަންތައްތައް ރާވާ ހިންގުން.\n13- ޑިޕާރޓްމަންޓްގެ ޔުނިޓްތަކުގެ ވާރކް ޕަލޭން ޑިރެކްޓަރ ޖެނެރަލްގެ ލަފާޔާ އެކުން އެކުލަވާލުން އަދި ތަންފީޛުވާވަރު ބަލާ މޮނިޓަރ ކޮށް މުއައްޒަފުންނަށް މަސައްކަތް ކުރުމަށް ބޭނުންވާ ލަފަޔާއި އިރުޝާދު ދިނުން\n14- ޑިޕާރޓްމަންޓްގެ މަސައްކަތްތައް ކުރިޔަށް ގެންދާނެގޮތުގެ ލަފާދިނުމާއި ޔުނިޓްތަކުގެ ބައްދަލުވުންތައް ބޭއްވުން\n15- ޑިޕާރޓްމަންޓްގެ ވާރކްޕްލޭން ތައްޔާރުކުރުމުގެ މަސައްކަތް ބެލެހެއްޓުމާއި، ވޯރކް ޕްލޭންގައި ހިމެނޭ ކަންތައްތައް ރާވާ ހިންގުން.\n16- ޑިޕާޓްމަންޓަށް އަންނަ ސިޓީތަކަށް މުވައްޒަފުން މެދުވެރިކޮށް ޖަވާބު ދިނުމުގެ މަސައްކަތް ކުރުވުމާއި ސިޓީތަކަށް ޖަވާބު ދިނުމަށް ޔުނިޓްތަކަށް އިރުޝާދު ދިނުން.\n17- ސީނިއަރ މެނޭޖްމަންޓް ބައްދަލުވުންތަކުގައި ބައިވެރިވުން.\n18- އަދި މިނޫންވެސް 4- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުން\nލީގަލް ދާއިރާއަކުން މާސްޓަރސް އެއް ހާސިލްކޮށް ފައިވުން\nު-/10,700ރ (ދިހަހާސް ހަތްސަތޭކަ ރުފިޔާ)\n-/5,500ރ (ފަސްހާސް ފަސްސަތޭކަ ރުފިޔާ)\n1- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ އަހަރީ ރިޕޯޓްގެ މަސައްކަތްތައް ރާވާ ހިންގުން\n2- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެެ އިދާރީ ހިންގުން ހަރުދަނާ ކުރުމަށް ހަދަންޖޭހޭ އިދާރީ އުސޫލުތައް ދެނެގަނެ، އެކަމާ ގުޅޭގޮތުން ދޭންޖެހޭ ލަފައާއި އިރުޝާދު ޑިރެކްޓަރަށް ދިނުމާއި، އަދި އިދާރީ އުސޫލުތައް އެކުލަވާލުމަށް ކުރަންޖެހޭ މަަސައްކަތްތައް ކުރުން\n3- އެއްގަމާއި، ކަނޑާއި، ވައިގެމަގުން އަތޮޅުތެރެއަށް އޮމްބަޑްސްޕަރސަންގެ އޮފީހުން ކުރަންޖެހޭ އަދި ރާއްޖޭއިން ބޭރަށް ކުރަންޖެހޭ ދަތުރުތައް ރާވާ ހަމަޖެއްސުމާއި އިދާރީ އިންތިޒާމުތަކާއި ގުޅިގެން ކުރަންޖެހޭ އެންމެހާ މުޢާމަލާތްތައް ކުރުން\n4- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ މެއިންޓަނަންސްގެ އެންމެހާ މަސައްކަތްތައް ކުރުން\n5- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހަށް އަންނަ އަދި ފޮނުވާ އެންމެހާ ލިޔެކިޔުންތައް ބެލެހެއްޓުމުގެ ނިޒާމެް ޤާއިމުކޮށް ބެލެހެއްޓުން\n6- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެެ މަސައްކަތްތަކަށް އެކި ފަރާތްތަކާއެކު ހަދަންޖެހޭ އެގްރީމަންޓް ތަކާއި ގުޅޭ މަސައްކަތް ކުރުން\n7- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ އަހަރީ ބަޖެޓް ހެދުމުގައި އެހީތެރިކަން ފޯރުކޮށް ދިނުން\n8- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ މާލީ ބަޔާން ތައްޔާރުކުރުމުގައި އިސް ރޯލެއް އަދާ ކުރުން\n9- ބަޖެޓާއި ބެހޭގޮތުން ތައްޔާރު ކުރަންޖެހޭ އެންމެހާ ރިޕޯޓުތައް ތައްޔާރު ކުރުމުގެ މަަސައްކަތްތައް ކުރުން\n10- ރިސެޕްޝަނަށް އަންނަ ކޯލްތަކާއި ލިޔެކިޔުންތައް ބަލަހަށްޓައި ކަމާބެހޭ ޑިޕާރޓްމަންތަކަށް ފޯރުކޮށް ދިނުމަށް ކުރަންޖެހޭ އެންމެހާ ކަންކަން ކުރުން\n11- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ އިންޓާރނަލް އޯޑިޓް ހެދުމަށް އެހީތެރިކަން ފޯރުކޮށް ދިނުން\n12- އަދި މިނޫންވެސް އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުން\nމަގާމުގެ ކޯ ޑިސިޕުލިންގް: ފައިނޭންސް ، އެކައުންޓިންގ ، ބިޒްނަސް އެޑްމިނިސްޓްރޭޝަން ، ބިޒްނަސް މެނޭޖްމަންޓް\nިހިއުމަން ރިސޯސް އޮފިސަރ\nުަ-/10,700ރ (ދިހަހާސް ހަތްސަތޭކަ ރުފިޔާ)\n1- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ މަވައްޒަފުންގެ ޗުުއްޓީއާއި ސަލާމުުގެ ކަންތައްތައް ބެލެހެއްޓުން\n2-އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ މަވައްޒަފުންގެ ހާޟިރީ ބެލެހެއްޓުން\n3- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ މަވައްޒަފުންގެ ރެކޯޑުފައިލްތައް އަފްޑޭޓްކޮށް ރައްކާތެރިކަމާއެކު ބެލެހެއްޓުން\n4- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ މަވައްޒަފުން ހޯދުމަށް އެންމެހާ މަސައްކަތް ކުރުން\n5- އޮފީހަށް އަލަށް މުވައްޒަފުން ވެއްދުމަށް ޗިޓް ތައްޔާރުކޮށް، އިންޑަކްޝަން ކުރިއަށް ގެންދިއުމާއި ހާޟިރީ ރިޕޯޓު އަދި މުސާރަ ހެދުމަށް ބޭނުންވާ ރިޕޯޓުތައް ތަައްޔާރު ކުރުން\n6- މުވައްޒަފުންނާ ގުޅުންހުރި އެކި އެކި ޕޮލިސީތައް ޑިރެކްޓަރުގެ ލަފާގެ މަތިން ތައްޔާރު ކުރުން\n7- އަހަރީ ރިޕޯޓު ތައްޔާރު ކުރުމަށް ހިއުމަން ރިސޯސްއާ ގުޅުންހުރި މަޢުލޫމާތުތައް ތައްޔާރު ކުރުން\n8- މުވައްޒަފުންނަށް ވަޒީފާ ދިނުމާއި، ވަޒީފާއިން ވަކި ކުރުމަށް އޮމްބަޑްސްޕަރސަން އޮފީހުން ނިންމާ ނިންމުން ތަންފީޛު ކުރުމުގައި ކުރަންޖެހޭ އެންމެހާ މަސައްކަތްތައް ކުރުން\n9- މިނިސްޓްރީ އޮފް ފިނޭންސް އިން ޤާއިމްކޮށްފައިވާ ސެޕް ސިސްޓަމްގައި މަވައްޒަފުންގެ ސްޓޭޓަސް އަޕްޑޭޓް ކުރުން\n10- އެނުއަލް ހިއުމަން ރިސޯސް މެނޭޖްމަންޓް އިވެލުއޭޓްކޮށް، ޑިރެކްޓަރގެ ލަފާގެ މަތިން އޮމްބަޑްސްޕަރސަނުންނަށް ހުށަހެޅުން\n11- މުވައްޒަފުންނަށް ސަލާމާއި ޗުއްޓީ ދެވެނީ ހަމަޖެހިފައިވާ އުސޫލާއި އެއްގޮތަށްތޯ ބެލުމާއި، ސަލާމް ބުނުމާއި ޗުއްޓީގެ ރެކޯޑް ބެލެހެއްޓުމުގެ ނިޒާމް ގާއިމުކޮށް މި ނިޒާމު ބެލެހެއްޓުން\n12- މުވައްޒަފުންނަށް ދޭންޖެހޭ ނަސޭހަތާއި އިންޒާރުގެ ރެކޯޑްތައް ޑިރެކްޓަރގެ ލަފާގެ މަތިން ތައްޔާރުކޮށް މި ރެކޯޑްތައް ބެލެހެއްޓުން\n13- މުވައްޒަފުންގެ ހާޟިރީ ރިޕޯޓްތައް އަދި މުސާރަ ޝީޓް ޗެކް ކުރުން\n14- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ ހިއުމަން ރިސޯސްއާ ބެހޭ އެންމެހައި މަސައްކަތްތައް ހަރުދަނާ ކުރުމަށް އަޅަން ޖެހޭ އެންމެހައި ފިޔަވަޅުތައް އެޅުން\n15- މުވައްޒަފުންގެ ފެންވަރު ބެލުމުގެ ނިޒާމެއް ޤާއިމުކޮށް މިނިޒާމަށް މަވައްޒަފުން އަހުލުވެރިކޮށް، މި ނިޒާމުގެ ދަށުން މުވައްޒަފުންގެ ފެންވަރު ބެލުމުގެ މަސައްކަތް ކުރިއަށް ގެންދިއުން\n16- މުވައްޒަފުންނަށް ބޭނުންވާ ތަމްރީނުތައް ދެނެގަނެ އެފަދަ ތަމްރީންތައް ރާވާ ހިންގުން\n17- އަދި މިނޫންވެސް އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުން\nމަސައްކަތާގުޅޭގޮތުން ބެޗްލަރސް ޑިގްރީއެއް ހާސިލްކޮށްފައިވުމާއި އެކު މަސައްކަތުގެ ދާއިރާގައި2އަހަރު ގެ ތަޖުރިބާ ލިބިފައިވުން\n1- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ފޮނުވަންޖެހޭ ސިޓީފަދަ ތަކެތި ފޮނުވުމުގެ އެންމެހާ އިންތިޒާމްތައް ހަމަޖެއްސުން.\n2- އޮފީހުގެ ސްޓޮކް ބެލެހެއްޓުމުގެ އެންމެހާ މަސައްކަތް ކުރުން.\n3- އޮފީހުގެ ޑިއުޓީތަކާގުޅޭ އެންމެހާ މަސައްކަތް ކުރުން.\n4- އިދާރީގޮތުން ހޯދަންޖެހޭ އެންމެހާ ތަފާސްހިސާބުތައް ނަގާ ބެލެހެއްޓުން.\n5- އެޑްމިނިސްޓްރޭޓިވް އޮފިސަރގެ ބެއްލެވުމުގެ ދަށުން އޮފީހުގެ ހަރުމުދަލުގެ ރަޖިސްޓްރީ ބެލެހެއްޓުން.\n6- އޮފީހަށް ލިބޭ ލިޔެކިޔުންތައް އެންޓްރީ ކުރުމުގެ އެންމެހާ މަސައްކަތްތައް ކުރުން.\n7- އޮފީހުން ކުރަންޖެހޭ ރަސްމީ ދަތުރުތަކުގެ އެންމެހާ އިންތިޒާމް ހަމަޖައްސާ ބެލެހެއްޓުން.\n8- އޮފީހަށް ބޭނުންވާ އެންމެހާ ހަރުމުދާ ހޯދުން\n9- ބީލަމަށް ލައިގެން ހޯދަންޖެހޭ ތަކެތި ނުވަތަ ޚިދުމަތްތައް، ކަނޑައެޅިފައިވާ އުސޫލުން ހޯދުމަށް ކުރަން ޖެހޭ އެންމެހާ ކަންކަން ކުރުން\n10- އޮފީސް އިމާރާތް އަދި ފަރުނީޗަރ މަރާމާތުން ކުރުން\n11- އެކި އެކި މަސައްކަތް ކުރުމަށާއި ހަވާލު ކުރުމަށް ހެދޭ އެއްބަސްވުންތައް ލީގަލް އޮފިސަރުންގެ ލަފާގެ މަތިން ހަދައި، ކަމާ ގުޅޭގޮތުން ކުރަންޖެހޭ އެންމެހައި ކަންތައްތައް ކުރުން\n12- އަދި މިނޫންވެސް އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުމާއި ހަވާލު ކުރެވިފައިވާ މަސަައްކަތާއި ގުޅިގެންކުރަން ޖެހޭ އެހެނިހެން ކަންކަން ކުރުން\nދާއިރާއާ ގުޅޭގޮތުން ބެޗްލަރސް ޑިގްރީއެއް ހާސިލްކޮށްފައިވުމާއި އެކު މަސައްކަތުގެ ދާއިރާގައި2އަހަރުގެ ތަޖުރިބާ ލިބިފައިވުން\n-/15,000ރ (ފަނަރަ ހާސް ރުފިޔާ)\n-/6,000ރ (ހަހާސް ރުފިޔާ)\nއޮފީހުގެ ކޮމްޕިއުޓަރތައް ސެޓްއަޕްހަދާ ސާރވިސް ކުރުން\nއޮފީހަށް ބޭނުންވާ އެންމެހާ ޓެކްނިކަލް އަދި އައިޓީ ސަޕޯޓް ދިނުން\nއައިޓީ އާއި ގުޅުންހުރި ތަކެތި އޮފީހަށް ހޯދުމަށް ބޭނުންވާ ސްޕެސިފިކޭޝަންތަކާއި ބެހޭ މަޢުލޫމާތު ފޯރުކޮށްދިނުން\nއޮފީހުގެ ކޮމްޕިއުޓަރތަކާއި ނެޓްވާރކްއަށް ދިމާވާ މައްސަލަތައް އަދި މިނޫންވެސް އައިސީޓީ މައްސަލަތައް ހައްލު ކުުރުން\nއޮފީހުގެ ކޮމްޕިއުޓަރތަކަށް ބޭނުންވާ ސޮފްޓްވެއަރ އެޅުމާއި ވައިރސް ފްރީކުރުން\nއޮފީހަށް ބޭނުންވާ ސްޕްޓްވެއަރ ޑިވެލޮޕް ކުރަންޖެހިއްޖެ ނަމަ، އެ މަސައްކަތް ކުރުން\nއޮފީހަށް ބޭނުންވާ ހޭލުންތެރިކުރުވުމުގެ ޕްރޮގްރާމްތަކަށް ބޭނުންވާ ވީޑިއޯ ކްލިޕް އަދި އެހެނިހެން ރިސޯސް ތައްޔާރު ކުރުމުގައި ބޭނުންވާ ޓެކްނިކަލް އެހީފޯރުކޮށްދިނުން\nއޮފީހަށް ބޭނުންވާ ޑޭޓާ ބޭސްތައް ޑިވެލޮޕް ކުރުން\nބައްދަލުވުންތަކަށް ބޭނުންވާ ޓެކްނިކަލް ސަޕޯޓް ދިނުން\nސޯޝަލް މީޑިއާ ޕްލެޓްފޯމު ބެލެހެއްޓުމުގައި އެހީތެރިކަން ފޯރުކޮށް ދިނުން އަދި ވެބްސައިޓް އަޕްޑޭޓްްކޮށް ބެލެހެއްޓުން\nއަދި މިނޫންވެސް އޮމްބަޑްސްޕަރސަންގެ އޮފީހުން ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުން\nދާއިރާއާ ގުޅޭޭގޮތުން ބެޗްލަރސް ޑިގްރީއެއް ހާސިލްކޮށްފައިވުމާއި އެކު މަސައްކަތުގެ ދާއިރާގައި3އަހަރު ގެ ތަޖުރިބާ ލިބިފައިވުން\nު-/6,500ރ (ހަަހާސް ފަސްސަތޭކަ ރުފިޔާ)\n-/3,500ރ (ތިންހާސް ފަސްސަތޭކަ ރުފިޔާ)\n1- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ އެތެރެ ކުނިކަހާ ފޮޅާ ސާފުކޮށް ބެލެހެއްޓުމާ ފާހަނާ ސާފުކޮށް ބެލެއްހެއްޓުން\n2- އޮފީހުގެ ރިސެޕްޝަންގައި މަޑުކުރަން ޖެހިއްޖެ ހާލަތެއްގައި ރިސެޕްޝަންގެ މަސައްކަތް ކުރުން\n4- އޮމްބަޑްސްޕަރސަންގެ އޮފީހުގެ ބައެއް މައްސަލަތަކާއި ގުޅިގެން ހާޟިރުކުރަންޖެހޭ މީހުން ހާޟިރުކުރުމަށް އެފަރާތްތަކަށް ޗިޓް ހަވާލުކުރުން\n5- އޮމްބަޑްސްޕަރސަންގެ އޮފީހުގެ މީޓިންގްތަކަށް ތަން ތައްޔާރުކޮށް ދިނުން\n6- އޮމްބަޑްސްޕަރސަންގެ އޮފީހަށް ހޯދަންޖެހޭ ތަކެތީގެ އަގުބެލުމާއި އެތަކެތި އެތަންތަނުން ނަގައި އޮފީހަށް ގެނެސް ދިނުން\n7- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގައި ހިންގާ މުހިއްމު އިވެންޓްތައް ހިންގުމަށް އެހީތެރިކަން ފޯރުކޮށްދިނުން\n8- އަދި މިނޫންވެސް އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ކުރާ އެހެނިހެން މަސައްކަތްތަކާއި ހިންގާ ޙަރަކާތްތަކުގައި ބައިވެރިވުން\nޑިޕާޓްމަންޓް އޮފް ޓެކްނިކަލް ސަޕޯޓް\nު-/16,000ރ (ސޯޅަަހާސް ރުފިޔާ)\n-/7,500ރ (ހަތްހާސް ފަސްސަތޭކަ ރުފިޔާ)\nޤާނޫނު ނަންބަރު: 28/2020 (އިންތިޤާލީ އިންސާފުގެ ޤާނޫނު) ގެ ދަށުން އިންތިޤާލީ އިންސާފުގެ އޮމްބަޑްސްޕަރސަން އޮފީހަށް ހުށަހެޅޭ އެންްމެހާ މައްސަލަތައް ބެލުމަށް އިރުޝާދާއި ލަފާދީ ތަޙުޤީޤު ހިންގުމުގައި އިސްރޯލެއް އަދާ ކުރުން\nއިންވެސްޓިގޭޝަން އެންޑް ލީގަލް ޔުނިޓްގެ އެންމެހާ މުވައްޒަފުންގެ މަސައްކަތައް ބަލާ ވިލަރެސް ކުރުން\nޑިޕާރޓްމަންޑްގެ ޑިރެކްޓަރ ނެތް ހިނދެއްގައި ޑިޕާޓްމަންޓް ހިންގުމާއި ހަވާލުވުން\nޑިޕާޓްމަންޓްގެ މަސަައްކަތް ހަރުދަނާ އުސޫލަކުން ކުރިއަަށް ގެންދިއުމަށް ބޭނުންވާ ސްޓޭންޑަޑް އޮޕަރޭޝަނަލް ޕްރޮސީޖަރސްތައް ޑިރެކްޓަރގެ ލަފާޔާއެކު އެކުލަވާލުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހަށް ހުށަހެޅޭ މައްސަލާތަކާއި ގުޅޭގޮތުން ނަގަންޖެހޭ ބަޔާންތައް ނެގުމާއި މަޢުލޫމާތު ހޯދުމަށް ކުރަންޖެހޭ ޒިޔާރަތްތަކުގައި ބައިވެރިވުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ހިންގާ ޤާނޫނު ލާޒިމް ކުރާ ތަޙްޤީޤުތައް ކުރުމަށްފަހު، އިންސާނީ ޙައްޤެއް ނުވަތަ އަސާސީ މިނިވަން ކަމެއް ނިގުޅައިގަނެފައިވާނަމަ، އެ އަމަލުތަކަށް ޒިންމާވާ ދައުލަތުގެ އެންމެހާ މުއައްސަސާތަކާއި ފަރާތްތައް ޤާނޫނުގައި ބަޔާންކޮށްފައިވާ ގޮތުގެ މަތިން ދެނެގަނެ ޖަވާބުދާރީ ކުރުމަށް ކުރަންޖެހޭ އެންމެހާ މަސައްކަތްތައް ކުރުމުގައި އިސްރޯލެއް އަދާ ކުރުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ހިންގާ ތަޙްޤީޤަށްފަހު ޖިނާއީ ކުށެއްކަމުގައިވާ ޢަމަލުތައް ހިންގި ފަރާތްތަކުގެ މައްޗަށް ޖިނާއީ ދަޢުވާ އުފުލުމަށްޓަކައި ޕްރޮސިކިއުޓަރ ޖެނެރަލްގެ އޮފީހަށްް ފޮނުވުމަށް ކުރަންޖެހޭ އެންމެހާ މަސައްކަތް ކުރުމުގައި އިސްރޯލެއް އަދާ ކުރުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ހިންގާ ޤާނޫނު ލާޒިމް ކުރާ ތަޙުޤީޤުތައް ކުރުމަށްފަހު، އިންސާނީ ޙައްޤުތަކާއި ޚިލާފު ޢަމަލުތައް ހިންގާ ފަރާތްތައް ޒިންމާއުފުލަންޖެހޭ ފަރާތްތައް ދެނެގަނެ، އަނިޔާ ލިބިފައިވާ ފަރާތްތަކަށް ބަދަލު ހޯދައިދީ ފަރުވާ ހޯދުމަށް ފޮނުވަން ޖެހޭފަރާތްތަކަށް ފޮނުވުމުގެ މަސައްކަތް ކުރުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ހިންގާ ތަޙްޤީޤަށްފަހު މަދަނީ ދަޢުވާ އުފުލަންޖެހޭ ފަރާތްތަކަށް ދަޢުވާ ކުުރުމަށް ބަންޑާރަ ނައިބަށް ފޮނުވުމަށް ކުރަން ޖެހޭ އެންމެހައި މަސައްކަތް ކުރުން\nތަޙްޤީޤު ނިންމުމަށް ފަހު ރިޕޯޓް އެކުލަވާލާ އޮމްބަޑްސްޕަރސަނުންނަށް ފޮނުވުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ކުރާ އެންމެހާ ތަޙްޤިގުތަކުގެ ރެކޯޑްސް ރަގަޅަށް ބަލަހައްޓާތޯ ކަށަވަރު ކުރުން\nތަޙްޤީޤަށްފަހު އިންސާނީ ޙައްޤެއް ނުވަތަ އަސާސީ މިނިވަންކަމެއް ނިގުޅައިގަތުމުގެ މައްސަލަތައް، ކުރިއަށް އޮތްތަނުގައި ނުހިނގާނޭކަން ކަށަވަރު ކުރުމަށްޓަކައި އެޅޭނެ ފިޔަވަޅުތައް ދެނެގަތުމާއި އެފަދަ ކަންކަމާ ގުޅޭގޮތުން ގެންނަންޖެހޭ އިޞްލާޙްތައް ފާހާގަ ކުރުން އަދި ޑިރެކްޓަރ ގެ އިރުޝާދާ އެކު އެކަންކަން އަންގަންވާ ފަރާތްތަަކަށް އަންގައި ތަންފީޛުވާ މިންވަރު މޮނިޓަކުރުން\nމީގެ އިތުރުންވެސް އޮފީހުގެ މަސައްކަތާއި ގުޅިގެން ޙަވާލުކުރާ އެހެނިހެން މަސައްކަތްކުރުން.\nމަޤާމުގެ ދާއިރާއާ ގުޅޭޭގޮތުން ބެޗްލަރސް ޑިގްރީއެއް ހާސިލްކޮށްފައިވުމާއި އެކު މަސައްކަތުގެ ދާއިރާގައި6އަހަރު ގެ ތަޖުރިބާ ލިބިފައިވުން\nޓެކްނިކަލް ސަޕޯޓް ޑިޕާޓްމަންޓް\n-/15,500ރ (ފަނަރަހާސް ފަސްސަތޭކަ ރުފިޔާ)\n-/6,500ރ (ހަހާސް ފަސްސަތޭކަ ރުފިޔާ)\nޤާނޫނު ނަންބަރު: 28/2020 (އިންތިޤާލީ އިންސާފިގެ ޤާނޫނު) ގެ ދަށުން އިންތިޤާލީ އިންސާފުގެ އޮމްބަޑްސްޕަރސަންގެ އޮފީހަށް ހުށަހެޅޭ އެންްމެހާ މައްސަލާތައް ޑިރެކްޓަރާއި އާއި ސީނިއަރ އިންވެސްޓިގޭޝަން އޮފިސަރގެ އިރުޝާދު މަތިން ތަޙްޤީޤު ކުރުން\nހަވާލު ކުރެވޭ ތަޙްޤީޤުތައް ނިންމުމަށްފަހު ރިޕޯޓު އެކުކަވާލާ އޮމްބަޑްސްޕަރސަނުންނަށް ޑިރެކްޓަރގެ އިރުޝާދުގެ މަތިން ފޮނުވުން\nތަޙްޤީޤު ކުރާ މައްސަލަތަކުގެ ރިޕޯޓާއި ތަޙުޤީޤާއި ގުޅޭ ލިޔެކިޔުންތަކުގެ ރެކޯޑް ރަގަޅަށް ބެލެހެއްޓްުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ހިންގާ ޤާނޫނު ލާޒިމް ކުރާ ތަޙްޤީޤުތައް ކުރުމަށްފަހު، އިންސާނީ ޙައްޤެއް ނުވަތަ އަސާސީ މިނިވަން ކަމެއް ނިގުޅައިގަނެފައިވާނަމަ، އެ އަމަލުތަކަށް ޒިންމާވާ ދައުލަތުގެ އެންމެހާ މުއައްސަސާތަކާއި ފަރާތްތައް ޤާނޫނުގައި ބަޔާންކޮށްފައިވާ ގޮތުގެ މަތިން ދެނެގަނެ ޖަވާބުދާރީ ކުރުމަށް ކުރަންޖެހޭ އެންމެހާ މަސައްކަތްތައް ކުރުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހުން ހިންގާ ތަޙްޤީޤަށްފަހު ޖިނާއީ ކުށެއްކަމުގައިވާ ޢަމަލުތައް ހިންގި ފަރާތްތަކުގެ މައްޗަށް ޖިނާއީ ދަޢުވާ އުފުލުމަށްޓަކައި ޕްރޮސިކިއުޓަރ ޖެނަރަލް އަށް ފޮނުވުމަށް ކުރަންޖެހޭ އެންމެހާ މަސައްކަތް ކުރުން\nއިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެއޮފީހުން ހިންގާ ޤާނޫނު ލާޒިމް ކުރާ ތަޙްޤީޤުތައް ކުރުމަށްފަހު، އިންސާނީ ޙައްޤުތަކާއި ޚިލާފު ޢަމަލުތައް ހިންގާ ފަރާތްތަކާއި ޒިންމާއުފުލަންޖެހޭ ފަރާތްތައް ދެނެގަނެ، އަނިޔާ ލިބިފައިވާ ފަރާތްތަކަށް ބަދަލު ހޯދައިދީ ފަރުވާ ހޯދުމަށް ފޮނުވަން ޖެހޭފަރާތްތަކަށް ފޮނުވުމުގެ މަސައްކަތް ކުރުން\nތަޙުޤީޤަށްފަހު އިންސާނީ ޙައްޤެއް ނުވަތަ އަސާސީ މިނިވަން ނިގުޅައިގަތުމުގެ މައްސަލަތައް، ކުރިއަށް އޮތްތަނުގައި ނުހިނގާނޭކަން ކަށަވަރު ކުރުމަށްޓަކައި އެޅޭނެ ފިޔަވަޅުތައް ދެނެގަތުމާއި އެފަދަ ކަންކަމާ ގުޅޭގޮތުން ގެންނަންޖެހޭ އިޞްލާޙްތައް ގެނައުމުގެ އެންމެހާ މައްސަކަތްތައް ކުރުން\nމީގެ އިތުރުންވެސް އޮފީހުގެ މަސައްކަތާއި ގުޅިގެން ޙަވާލުކުރާ އެހެނިހެން މަސައްކަތްކުރުން\nމަޤާމުގެ ޝަރުޠުތަކުގެ ތެރޭގައި ބަޔާންކޮށްފައިވާފަދަ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްތަކުގެ ކޮޕީ.\n(ހުށަހަޅާ ސެޓްފިކެޓަކީ ރާއްޖެއިން ބޭރުގެ މަރުކަޒަކުން ހަދާފައިވާ ކޯހެއްގެ ސެޓްފިކެޓެއްނަމަ، ހުށަހަޅަންވާނީ މޯލްޑިވްސް ކޮލިފިކޭޝަން އޮތޯރިޓީން އެކްރެޑިޓް ކޮށް، އެޓެސްޓް ކޮށްފައިވާ ކޮޕީއެކެވެ.\nކުރިން ވަޒީފާއެއް އަދާކޮށްފައިވާނަމަ ނުވަތަ މިހާރުވެސް ވަޒީފާއެއް އަދާކުރަމުންދާ ފަރާތެއްނަމަ އެ ވަޒީފާތަކުގައި ހޭދަވީ މުއްދަތާއި އެ ވަޒީފާތަކުގެ މަސްއޫލިއްޔަތުތައް އެނގޭނެފަދަ ލިޔުން.\n29 މާރިޗު 2021 ގެ 14:00\nމަތީގައިވާ މަޤާމުތަކަަށް އިންޓަވިއުއަށް ދެންނެވޭނީ ގިނަވެގެން 10 ކެނޑިޑޭޓުންނަށެވެ. މިމަޤާމަށް 10 ފަރާތަށް ވުރެން އިތުރަށް ކުރިމަތިލައްވައިފިނަމަ ޝޯޓް ލިސްޓް ކުރުމަށް ފުރަތަމަ ދެވޭނީ ތިއަރީ ޓެސްޓެކެވެ. އިންޓަވިއުއަށް ދެންނެވޭނީ ތިއަރީ ޓެސްޓްގެ ނަތީޖާއާއި ތަޢުލީމީ ފެންވަރަށް ބަލައި، އެންމެ މަތިން މާކްސް ލިބޭ 10 ފަރާތަށެވެ.\nމަތީގައިވާ މަޤާމުތަކުގެ ތިޔަރީ ޓެސްޓަށް ނުވަތަ އިންޓަވިއުއަށް ވަޑައިގަތުމަށް މި އޮފީން އަންގާ ދުވަހަށް އެއްވެސް ސަބަބަކާހުރެ ކެނޑިޑޭޓަކަށް ޙާޒިރު ނުވެވިއްޖެނަމަ، ފަހުން ޓެސްޓް ނުވަތަ އިންޓަވިއު ނުދެވޭނެ އެވެ.\nއޮފީހުގެ ވަޒީފާތަކަށް ކުރިމަތިލެވޭނީ ހަގުވެގެން މީލާދީ ގޮތުން ޢުމުރުން 18 (އަށާރަ) އަހަރު ފުރި 55 (ފަންސާސް ފަހެއް) އަހަރު ނުފުރޭ ދިވެހިންނަށެވެ.\nއޮފީހުގެ ވަޒީފާއަކަށް އޮމްބަޑްސްޕާސަން އެއްގެ މަންމަ، ބައްޕަ، ދަރި، ފިރިމީހާ، އަނބިމީހާ، އެއްބަނޑު އެއްބަފާމީހެއް، އެއްބަފާމީހެއް، ނުވަތަ އެއްބަނޑު މީހަކަށް ކުރިމަތި ނުލެވޭނެއެވެ.\nއެޕްލިކޭޝަން ފޯމު މި އިޢުލާނާއި އެކު އެޓޭޗް ކުރެވިފައިވާނެއެވެ.\nއިތުރު މަޢުލޫމާތު ސާފުކުރުމަށް ގުޅުއްވާނީ 7337486\nއެޕްލިކޭޝަން ފޯމު އީމެއިލް އީމެއިލް ކުރައްވާނީ [email protected] އަށެވެ. އެޕްލިކޭޝަން ފޯމް މި އިޢުލާނާއެކު ހިމަނާފައިވާނެއެވެ.\n09 ޝައުބާން 1442\n- އިންތިޤާލީ އިންސާފުގެ އޮމްބަޑްސްޕަރސަންގެ އޮފީހުގެ ވަޒީފާއަށް އެދޭ ފޯމް


Emeehunnah faidhaaeh nukuri-02 | FenvaruOnline\nއުފާވެރި ޙަޔާތަކަށް-އެމީހުންނަށް ފައިދާއެއް ނުކުރި-02\n10:00 - 20 މާޗް 2020 -0comment\nއެމީހުންނަށް ފައިދާއެއްނުކުރިދީނީ ވާހަ\nއަހަރެން އެއްފަހަރަކު އާންމު އެއްވުމެއްގައި ވަރަށް ދުވަސްވީމީހަކާއި އެކު އިނީމެވެ. އެތަނުގައި ޖަމާވެތިބި ގިނަ މީހުންނަކީ އާންމު އާދައިގެ ހުނަރުތައް ލިބިފައިވާ މީހުންނެވެ. ނަމަވެސް މި ދުވަސްވީ މީހާ އަވަދިނެތި އުޅުނީ އޭނާއާއި ގާތުގައި ތިބި މީހުންނާއި ވާހަކަދެއްކުމުގައެވެ.\nއޭނާގެ އުމުރުން ދުވަސްވުމުން ލިބިފައިވާ މާތްކަން ނޫން އިތުރު އެހެން ކަމެއް އޭނާގެ ކިބައިން ފާހަގައެއް ނުކުރެވުނެވެ.\nއަހަރެން އެތަނުގައި އެމީހުންނާ މުޚާތަބުކޮށް ވާހާކަދައްކަމުން ދިޔައީމެވެ. އަދި ވާހަކައިގެ ތެރޭގައި މަޝްހޫރު މާތް ޢިލްމުވެރިއެއްކަމުގައިވާ ޝައިޚް އަބްދުލް ޢަޒީޒް ބިން ބާޒްގެ ފަތުވާއެއްގެ ވާހަކަ ދެއްކީމެވެ. އަހަރެންގެ ވާހަކަ ނިމުމުން އެ ދުވަސްވީމީހާ ފަޚުރުވެރިކަަމާއިއެކު އަހަރެންގާތު ބުންޏެވެ.\n"ޝައިޚް އިބްނި ބާޒް އެއީ އަހަރެންނާއިއެކު އުޅުއްވި ބޭކަލެކެވެ. މީގެ ސާޅީސް އަހަރުކުރިން ޝައިޚް މުޙައްމަދު ބިން އިބްރާހިމްގެ އަރިހުގައި މިސްކިތުގައި އަހަރެން އެކަލޭގެފާނާއިއެކު ކިޔަވަން އުޅުނީމެވެ. އަހަރެން އެނބުރި އޭނާގެ މޫނަށް ބަލައިލީމެވެ.\nމިވާހަކަ ބުނިއިރު އޭނާގެ މޫނުމަތިން އެކަމަށްޓަކައި އުފާވާކަން ދޭހަވެއެވެ. އޭނާ އޭނާގެ ހަޔާތުގެ ކޮންމެވެސް ހިސާބެއްގައި އެފަދަ މަތިވެރި ޢިލްމުވެރިޔާކާއިއެކު އުޅުމުގެ ނަޞީބު ލިބުނުކަމަށްޓަކައި ފަޚްރުވެރިވިއެވެ. އަހަރެން އަމިއްލަ ނަފްސަށް ބުނީމެވެ.\n"އޭނައަށް ހިތާމަހުއްޓެވެ! ތިބާއަށް އިބްނު ބާޒްފަދަ މީހަކަށް ނުވެވުނީ ކީއްވެހެއްޔެވެ؟ ތިބާއަށް ކާމިޔާބުގެ މަގު އެނގުނު ހިނދު އެމަގުން ނުހިނގުނީ ކީއްވެހެއްޔެވެ؟\nއިބްނު ބާޒް އަވަހާރަވުމުން އެކަލޭގެފާނުގެ ވަކިވެދިއުމާއިމެދު، މިމްބަރުތަކުންނާއި، މިސްކިތްތަކުންނާއި، ކިޔަވައިދޭ ބޮޑު ބޮޑެތި މަރުކަޒުތަކުންނާއި، އެތަކެއް ޤައުމުތަކުން ދެރަވެ ހިތާމަކުރަމުންދަނީ ކީއްވެހެއްޔެވެ؟ ތިބާގެ ވަކިވެދިއުމުން ހިތްހެޔޮކަމުން ނުވަތަ އާދަކާދައެއްގެ ގޮތުން މެނުވީ އެންމެ މީހަކުވެސް ކަރުނަތިކެއް ވައްޓާނުލާނެއެވެ!"\nއަޅުގަނޑުމެންގެ ދިރިއުޅުމުގައި ބައެއްފަހަރު އަޅުގަނޑުމެންނަށް އެވެނި މިވެނި މީހަކު އެނގޭކަމުގައި ނުވަތަ މިވެނި އެވެނި މީހަކާއިއެކު އުޅުނިންކަމުގައި ބުނެވެއެވެ. ނަމަވެސް އެއީ ފަޚްރުވެރިވާންވީ ކަމެއް ނޫނެވެ. ފަޚްރުވެރިވާންވީ އެމީހުންފަދައިން އެމީހުން ހާޞިލްކުރި އުސްހަރުފަތްތައް ހާޞިލްކުރެވުމުންނެވެ.\nތިބާގެ އަޒުމް އާކުރާށެވެ. ތިބާއަށް ލިބިވާ ހުރިހާ ހުނަރަކާއި ޤާބިލްކަމެއްގެ ބޭނުން ފުރިހަމަގޮތުގައި ހިފާ ކާމިޔާބު މީހަކަށް ވާށެވެ. ތިބާގެ މޫނުގައިވާ މާޔޫސްކަން ފޮހެލާ ހިނިތުންވުމަކަށް ބަދަލުކޮށްލާށެވެ. ކަންބޮޑުވުމާއި ހާސްވުން އެއްފަރާތްކޮށް އުފާވެރިކަން ހޯދާށެވެ. ދަހިވެތިކަން ދޫކޮށްލާ ދީލަތިމީހަކަށްވާށެވެ.\nރުޅި ކޮންޓްރޯލްކޮށް މައިތިރިކޮށް ހިކުމަތްތެރިއަކަށްވާށެވެ. ތިމާއަށް ކުރިމަތިވާ މުސީބާތްތަކަކީ އިމްތިޚާނެއް ކަމުގައިދެކި އެއިން އުފަލާއެކު ފިލާވަޅު ލިބިގަންނާށެވެ. އަދި ތިމާގެ ދިނާ އަޤީދާއަކީ ހަތިޔާރެއްކަމުގައި ހިފާށެވެ! ދިރިއުޅުން އުފާވެރިކުރާށެވެ. ދުނިޔޭގެ ދިރިއުޅުމަކީ މަދު ދުވަސްކޮޅެކެވެ. ނުރުހުންތެރިކަމާއި ނަފްރަތާއި ހިތްނުތަނަވަސްވުމުން މި ކުރުހަޔާތް ބޭކާރުކޮށްނުލާށެވެ.\nއެކަން ހާޞިލްކުރާނީ ކިހިނެތްބާއެވެ. މިފޮތުގެ މަޤްޞަދަކީ އެގޮތް ބަޔާންކޮށްދިނުމެވެ. ﷲ ގެ ވާގިފުޅާއެކު މިފޮތް ނިމެންދެން އަޅުގަނޑާއިއެކު ކުރިއަށް ހިންގަވާށެވެ. ތިބާއަށް އަޅުގަނޑާއިއެކު ކުރިއަށް ދެވޭނީ...\nތިބާ އަކީ ތިބާއަށް ލިބިވާ ހުނަރުތައް ތަރައްޤީކޮށް އަދި އަނެކާއާއި މުޢާމަލާތްކޮށް އަނެކާއާއި އޮންނަ ގުޅުން ހަރުދަނާކުރުމުގެ ހުނަރުތައް ފުރިހަމަގޮތުގައި ބޭނުންކުރުމަށް ކެތްތެރިކަމާއެކު ފުރިހަމަ ޢަޒުމެއްގައި ސާބިތުވެ ހުންނަން ކެރޭ ހިތްވަރުގަދަ މީހެއްނަމައެވެ.\nއަފްރާޝީމް އަވަހާރަކޮށްލީ ރާއްޖޭގައި ހިންގާ ޖިހާދީ ފިކުރުގެ ޖަމާޢަތަކުން\nމަހްލޫފުގެ ސަސްޕެންޝަން އުވާލައިފި\nސިނަ މާލެ ބްރިޖަކީ ދިވެހިންގެ އުއްމީދުތަކާއި ގުޅިފައިވާ ބްރިޖެއް: ރައީސް ޔާމީން\nކުރީގެ ފަނޑިޔާރުންނަށް އިނާޔަތްދޭން މަޖިލީހުން ފާސްކޮށްފި\nކާމިިޔާބު އަބިންގެތެރެއިން ވާން ބޭނުންތަ؟\nޒުވާނުންނަކީ ބޭކާރުބައެއް ނޫންކަން އަންގައިދިނީ މި ސަރުކާރު -ރައީސުލް ޖުމްހޫރިއްޔާ-\n8 ސެޕްޓެމްބަރު 2018\nރައީސް އިބޫގެ ފުރަތަމަ 100ދުވަސް: ރައްޔިތުނަށް އުފާވެރި ވަޢުދުތަކެއް\n17 ނޮވެމްބަރު 2018\nފެބްރުވަރީ އެކެއްގެ ބައިވެރިން ރާވާފައި އޮތީ ރައީސް ޔާމީން ހަވަރަށް ދޭން: ޑިފެންސް މިނިސްޓަރ


Miaharuge IMTM fair ga Visit Maldives in baiverivehje - vNews.mv\nމިއަހަރުގެ އައިއެމްޓީއެމް ފެއާގައި ވިޒިޓް މޯލްޑިވްސްއިން ބައިވެރިވެއްޖެ\nޠާހިރާ އަޒްހާރު Male' | 17 November 2020, 13:53\nއިންޓަނޭޝަނަލް މޯލްޑިވްސް ޓްރެވަލް މާކެޓް (އައިއެމްޓީއެމް) ފެއާގައި ވިޒިޓް މޯލްޑިވްސްއިން ބައިވެރިވެއްޖެއެވެ.\nވާޗުއަލްކޮށް އައިއެމްޓީއެމް އެއާ ޕްލެޓްފޯމްގައި އިއްޔެ ފެށިގެން ކުރިއަށްދާ މި ފެއާ ކުރިއަށް ގެންދަނީ މިއަދުގެ ނިޔަލަށެވެ. ދެ ދުވަހުގެ މުއްދަތަށް ކުރިއަށްދާ މިފެއާ އަކީ އަމިއްލަ ފަރާތަކުން އިންތިޒާމުކޮށްގެން ދުނިޔޭގެ އެކި ކަންކޮޅުތަކުގައި ފަތުރުވެރިކަމުގެ ސިނާޢަތުގައި ހަރަކާތްތެރިވާ ފަރާތްތަކުން ބައިވެރިވެވޭ ގޮތަށް ކުރިއަށް ގެންދާ ފެއާ އެކެވެ.\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއަރުސީ)އިން ބުނީ މި އަހަރުގެ ފެއާގެ މަގްސަދަކީ ކޮވިޑް-19ގެ ބަލިމަޑުކަމުގެ ސަބަބުން ރާއްޖޭގެ ފަތުރުވެރިކަމުގެ ސިނާއަތަށް ދިމާވެފައިވާ ދަތިތަކުން އަރައިގަތުމަށް އެހީތެރިވެދިނުން ކަމަށެވެ. އެގޮތުން މިފެއާ ވެގެންދާނީ ބޭރުގެ އެކި ގައުމުތަކުގެ ބަޔާޒްއާ ދިވެހިރާއްޖޭގެ ފަތުރުވެރިކަމުގެ ޕްރޮޑަކްތައް ވިއްކާ ފަރާތްތައް އެއް ޕްލެޓްފޯމަކުން ބައްދަލުވެގެންދާނެ މުހިންމު ފެއާއަކަށް ކަމަށް އެމްއެމްޕީއާރުސީން ވަނީ ބުނެފައެވެ.\nމީގެއިތުރުން މިއަހަރުގެ ފެއާގައި ލައިވް ކޮންފަރެންސް ސެޝަންތަކާއި ފޯރަމްތައް ބޭއްވުމުގެ ފުރުސަތުވެސް ބައިވެރިވާ ފަރާތްތަކަށް ލިބިގެންދާނެ ކަމަށް އެމްއެމްޕީއާރުސީން ބުނެއެވެ. އަދި މިއީ ދިވެހިރާއްޖެއަށް މިހާރުވެސް ގިނައަދަދަކަށް ފަތުރުވެރިން އަންނަ މާކެޓްތަކާއި އާ މާކެޓްތަކުން ދިވެހިރާއްޖެއަށް ފަތުރުވެރިން ޒިޔާރަތްކުރަމުން އަންނަ ދަނޑިވަޅެއްގައި ބޭއްވޭ މުހިންމު ފެއާއެއްގެ ގޮތުގައި އެމްއެމްޕީއާރުސީން ވަނީ ފާހަގަކޮށްފައެވެ.\nވިޒިޓް މޯލްޑިވްސްއިން އަންނަނީ ދިވެހިރާއްޖޭގެ ފަތުރުވެރިކަން އިޝްތިހާރުކުރުމަށްޓަކައި ވާޗުއަލް ފެއާތަކާއި މާކެޓިން ހަރަކާތްތަކުގައި ބައިވެރިވަމުންނެވެ. އެގޮތުން މި ފެއާ ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުން އެމްއެމްޕީއާރުސީގެ މެނޭޖިން ޑިރެކްޓަރު ޠައްޔިބު މުހައްމަދު ވަނީ މިފަދަ ފެއާއެއް ބޭއްވުމަށް އައިއެމްޓީއެމްގެ އިސްނެންގެވުމަށް ޝުކުރުއަދާކުރައްވާފައެވެ. އަދި ފެއާގެ ކާމިޔާބީއާއެކު ރާއްޖެ ފަތުރުވެރިންގެ މެދުގައި މަގުބޫލު ފަތުރުވެރި މަންޒިލަކަށްވުމުގެ އިތުރުން ދިވެހިރާއްޖެއާމެދު ޝައުގުވެރިވާ ފަރާތްތަކުގެ މެދުގައިވެސް ދިވެހިރާއްޖެ މަގުބޫލުވެގެންދާނެ ކަމަށް ޠައްޔިބު ވަނީ ވިދާޅުވެފައެވެ.\nދިވެހިރާއްޖޭގެ ފަތުރުވެރިކަން ޕްރޮމޯޓްކުރާ ފަރާތުގެ ހައިސިއްޔަތުން އަމިއްލަ ފަރާތްތަކާއި ސަރުކާރުގެ އިދާރާތަކުން ގުޅިގެން ކުރިއަށްގެންދާ މިފަދަ ހަރަކާތްތަކަށް މަރުހަބާ ކިޔަން. އަދި އަޅުގަނޑު ގަބޫލުކުރަނީ އޮންލައިން އަދި ޑިޖިޓަލް ހަރަކާތްތައް މުހިންމު ދަނޑިވަޅެއްގައި މިފަދަ ހަރަކާތްތައް ބޭއްވުމަކީ މުހިންމު ކަމެއް ކަމަށް\nއެންމެ ފަހުގެ ތަފާސްހިސާބުތައް ދައްކާގޮތުން ދިވެހިރާއްޖޭގެ ބޯޑަރު ޖުލައި މަހުގެ 15 ވަނަ ދުވަހު ހުޅުވާލިފަހުން ބައިލައްކައަށްވުރެ ގިނަ ފަތުރުވެރިން ވަނީ ޒިޔާރަތްކޮށްފަ އެވެ. ދުވަހަކަށް ވުރެ ދުވަހެއް ރާއްޖެ ޒިޔާރަތްކުރާ ފަތުރުވެރިންގެ އަދަދު އިތުރުވެގެން ދިއުމަކީ ކުރިއަށް އޮތް ތަނުގައި މި އަދަދުތައް އަދިވެސް އިތުރުވެގެންދާނެ ކަމެކެވެ.\nވިޒިޓް މޯލްޑިވްސްގެ ފަރާތުން ކަނޑަނޭޅި މަސައްކަތްކުރަމުންދާ އަމާޒަކީ ބޭރު ދުނިޔޭގައި ދިވެހިރާއްޖޭގެ މަގުބޫލުކަން އިތުރުކޮށް، ދިވެހިރާއްޖޭގެ ފަތުރުވެރިކަން ކޮވިޑް-19ގެ ކުރިން ތަރައްގީވެފައި އޮތް މިންވަރަށް ވާސިލްވުމަށެވެ. އެގޮތުން ވިޒިޓް މޯލްޑިވްސްއިން ގެންދަނީ ފަތުރުވެރިކަމުގެ ދާއިރާގެ އެކި ފަރާތްތަކާ ގުޅިގެން ދިވެހިރާއްޖެ ޕްރޮމޯޓްރުމަށް އެކި ހަރަކާތްތައް ކުރިއަށް ގެންދަމުންނެވެ.


2022 vana aharuge World Cup akee balandhaa meehunnah thafaathu...\n2022 ވަނަ އަހަރުގެ ވޯލްޑް ކަޕަކީ ބަލަންދާ މީހުންނަށް ތަފާތު ވޯލްޑް ކަޕަކަށް ހަދައިދޭނަން: ނަސީރު\nގަތަރުގައި ބާއްވާ ވޯލްޑް ކަޕަކީ ހުރިހާ ގޮތަކުންވެސް ތަފާތު ވޯލްޑް ކަޕަކަށް ވެގެންދާނެ\nސަޕޯޓަރުންނަށް ވޯލްޑް ކަޕަކީ ތަފާތު ވޯލްޑް ކަޕެއް ކަމުގައި ހެދުމަށް ޕްލޭނެއް ތައްޔާރު ކުރަނީ\nކ. މާލެ | 12 ޖުލައި 2020 | އާދީއްތަ 19:10 | 3,308\nނަސީރު އަލް ޚަތެރު: ގަތަރު ވޯލްޑް ކަޕަކީ ތާރީޚީ ވޯލްޑް ކަޕަކަށް ވެގެންދާނެ - އޭއެފްޕީ\n2022 ވަނަ އަހަރު ގަތަރުގައި ބޭއްވުމަށް ހަމަޖެހިފައިވާ ފީފާ ވޯލްޑް ކަޕަކީ ފުޓްބޯޅަ ސަޕޯޓަރުންނާއި މެޗުތައް ބަލަންދާ މީހުންނަށް ތަފާތު ތަޖުރިބާއެއް ގެނުވާނެ ވޯލްޑް ކަޕެއްގެ ގޮތުގައި ހަދައިދޭނެ ކަމަށް މުބާރާތުގެ އިންތިޒާމު ކޮމެޓީގެ ޗީފް އެގްޒެކެޓިވް އޮފިސަރު ނަސީރު އަލް ޚަތެރު ވިދާޅުވެއްޖެއެވެ.\nނަސީރު ވިދާޅުވީ ގަތަރުގައި ބާއްވާ ވޯލްޑް ކަޕަކީ ހުރިހާ ގޮތަކުންވެސް ތަފާތު ވޯލްޑް ކަޕަކަށް ވެގެންދާނެ ކަމަށާއި، މިވަގުތު އެންމެ އިސްކަމެއް ދީގެން މަސައްކަތް ކުރަމުން އަންނަނީ ވޯލްޑް ކަޕް ބެލުމަށް ގަތަރަށް އަންނަ ސަޕޯޓަރުންނަށް ވޯލްޑް ކަޕަކީ ތަފާތު ވޯލްޑް ކަޕަކަށް ހެދުމަށް ކުރަމުންގެންދާ މަސައްކަތް ކަމަށެވެ. އަދި އެކަމުގެ ޕްލޭނެއް ހަދަމުން ގެންދާ ކަމަށާއި ޕްލޭނުގެ ބޮޑުބައި މިހާރު ނިމިފައިވާ ކަމަށްވެސް ނަސީރު ވިދާޅުވިއެވެ.\nނަސީރު އިތުރަށް ވިދާޅުވީ ގަތަރު ވޯލްޑް ކަޕަކީ ދަތުރުފަތުރުގެ ގޮތުން ބެލިކަމުގައި ވިޔަސް ސަޕޯޓަރުންނަށް އެތަށް ގުނައެއް ފަސޭހަވެގެންދާނެ ވޯލްޑް ކަޕެއް ކަމަށާއި، އަދި މިވަގުތު ވިސްނުން ހުރީ މެޗުތައް ކުޅޭ ދަނޑުތަކާއި ކައިރިން ސަޕޯޓަރުން ތިބުމުގެ އިންތިޒާމު ހެދޭނެ ގޮތަކާއި މެދު ވިސްނުން ކަމަށެވެ.\nމީގެ ކުރިން ފީފާގެ ރައީސް ޖިއާނީ އިންފަންޓީނޯ ވެސް ވަނީ ގަތަރު ވޯލްޑް ކަޕަކީ ހުރިހާ ގޮތަކުންވެސް ތާރީޙީ ވޯލްޑް ކަޕަކަށް ވެގެންދާނެ ކަމަށް ވިދާޅުވެފައެވެ.\nގަތަރުގައި 2022 ވަނަ އަހަރު ބާއްވާ ވޯލްޑް ކަޕް ކުޅޭނީ ފަސް ސިޓީއެއްގެ އަށް ދަނޑެއްގައެވެ. މުބާރާތުގައި ޖުމްލަ 32 ޓީމު ވާދަކުރާނެއެވެ. މުބާރާތް ހޯސްޓް ކުރުމުގެ ފުރުސަތު ގަތަރަށް ލިބުނީ އެމެރިކާ އާއި، ސައުތު ކޮރެއާ އާއި، ޖަޕާން އަދި އޮސްޓްރޭލިއާއާ ވާދަކޮށްގެންނެވެ.


Nuhaggu Muhsandhikan Kushakah Hadhaa Bill Balaigenfi | Hathaavees\nނުހައްގު މުއްސަނދިކަން ކުށަކަށް ހަދާ ބިލު ބަލައިގެންފި\nއޮކްޓޯބަރ 13, 2020 ހަތާވީސް އޮންލައިން\nނުހައްގު މުއްސަނދިކަން ހޯދައި ލިބިގަތުމުގެ ކުށާއި ކޮރަޕްޝަންގެ އިތުރު ކުށްތައް ހިމެނުމަށްޓަކައި ރައްޔިތުންގެ މަޖިލީހަށް ހުށަހަޅާފައިވާ ބިލު މިއަދުގެ ރައްޔިތުން މަޖިލިސް ޖަލްސާގައި ބަލައިގެންފިއެވެ.\nބިލު ބަލައިގަތުމަށް ފާސްވީ، 53 ވޯޓުންނެވެ. އެ ބިލު ދިރާސާ ކުރުމަށް މަޖިލީހުގެ ޖުޑީޝަރީ ކޮމެޓީ އަށް ވަނީ ފޮނުވާފައެވެ.\nމި ބިލު ރައްޔިތުންގެ މަޖިލީހަށް ހުށަހެޅީ ފޮނަދޫ ދާއިރާގެ މެންބަރު މޫސާ ސިރާޖެވެ. އެ އިސްލާހުގައި ބުނެފައި ވަނީ ދައުލަތުގެ މުވައްޒަފެއްގެ ގޮތުގައި ހުރެ އެމީހަކަށް ލިބެމުން ދިޔަ އާމްދަނީއާ ނުބައްދަލު ދިރިއުޅުމެއް ނުވަތަ މުއްސަނދި ކަމެއް ގާއިމް ކުރުމަކީ ކުށެއް ކަމަށެވެ.\nއެ އިސްލާހުގައި ބުނެފައި ވަނީ އޭނާއަށް ލިބިފައިވާ މުއްސަނދި ކަމަކީ ގާނޫނީގޮތުން ހުއްދަކޮށްފައިވާ ގޮތުގެމަތިން ހޯދާފައިވާ ނުވަތަ ލިބިފައިވާ މުއްސަނދި ކަމެއްކަން ސާބިތު ކޮށްދޭން ޖެހޭނެ ކަމަށެވެ. މީގެއިތުރުން އޭނާއާ އާއިލީ ނުވަތަ ޒާތީ ނުވަތަ ވިޔަފާރީގެ ގުޅުމެއް އޮތް މީހަކަށް އެ މުދަލެއް ލިބިފައިވަނީ ގާނޫނު ހުއްދަކުރާ ގޮތުގެމަތިންކަން ސާބިތު ކޮށްދޭން ޖެހޭނެ ކަމަށާއި އެކަން ސާބިތު ކޮށް ނުދީފި ނަމަ އެ ކުރެވެނީ ގާނޫނީ ކުށެއް ކަމަށްވެސް އިސްލާހުގައި ބުނެފައިވެއެވެ.\nމި ކުށް ކުރި ފަރާތަކީ ރައީސުލްޖުމްހޫރިއްޔާ ނުވަތަ ވަޒީރަކު ނުވަތަ ފަނޑިޔާރަކު ނުވަތަ ރައްޔިތުންގެ މަޖިލީހުގެ މެންބަރެއް ނަމަ އެ ބޭފުޅަކު އެ ކުރައްވަނީ ޖިނާއަތުގެ ދެވަނަ ދަރަޖައިގެ ކުށެކެވެ. އެހެންކަމުން އެ ކުށުގެ އަދަބަކީ އެންމެ ގިނަވަގެން 15 އަހަރު ދުވަހުގެ ޖަލު ހުކުމެކެވެ.\nދައުލަތުގެ ވަޒީފާއެއްގައި ހުރެ އެފަދަ ކުށެއް ކޮށްފި މީހެއް ނުވަތަ މުވައްޒަފެއް އެކުރަނީ ޖިނާއަތުގެ ތިންވަނަ ދަރަޖައިގެ ކުށެކެވެ. އެމީހެއްގެ ނުވަތަ އެ މުވައްޒަފެއްގެ އަދަބަކީ 8 އަހަރު ދުވަހުގެ ޖަލު ހުކުމެކެވެ.\nPrevious މިއީ ވެރިކަމުގެ ނިޒާމު ބަދަލުކުރަންވީ ވަގުތެއް ނޫން: ނަޝީދު\nNext ދަރަނީގެ މައްސަލާގައި ކުރީގެ ލީޑާޝިޕަށް ޑީއާރްޕީ އިން ދައުވާ ކުރަނީ


Ithubaaru kurevey meehaku neiy, edhevenee badhalakah!\nއިތުބާރު ކުރެވޭ މީހަކުނެތް، އެދެވެނީ ބަދަލަކަށް!\n15 އޭޕްރީލް 2021 - 17:48:33\nހޮނިހިރު ދުވަހު ނިމިގެން ދިޔައީ އިތުރު އިންތިހާބެކެވެ. އުއްމީދު ކުރި ވަރަށް ވުރެ ގިނަ މީހުން އިންތިހާބުގައި ވޯޓުލީ ނަމަވެސް، ހަގީގަތުގައި މިފަހަރުގެ އިންތިހާބަށް އޮތް ތަރުހީބު ވަރަށް ކުޑައެވެ.\nހޮނިހިރު ދުވަހު ވޯޓުލާން ފެށި އިރު ގިނަ ވޯޓު ސްޓޭޝަންތަކުގައި އެހެން ފަހަރު ފަހަރު ކިއު ހަދާފައި އޮންނަހެން ކިއު އެއް ނަހަދަ އެވެ. އަދި ވަރަށް ފަސޭހައިން، ކިއުގައި ނުޖެހި ވޯޓު ލުމުގެ ފުރުސަތު ގިނަބަޔަކަށް ލިބިގެން ދިޔައެވެ.\nވޯޓު ފޮށި ބަންދު ކުރާ ގަޑިއަށްވެސް، ބޮޑު ކިއުއެއް ގިނަ ފަހަރު އޮންނައިރު، މިފަހަރު ކަން ދިޔައީ ހަމަ މުޅިން ތަފާތުކޮށެވެ. ކަރަންޓީނުގައި ތިބޭ މީހުން ވޯޓުލާން ހާއްސަ ގަޑީގެ ކުރީން ގިނަ ވޯޓު ސްޓޭޝަންތަކެއް "ފަޅަށް" އޮތްތަން ފެނިގެން ދިޔައެވެ.\nކޮންމެއަކަސް، ވޯޓުލާން ދިޔަ މީހުންގެ ތެރެއިން ތިމާގެ ވޯޓު ގަސްދުގައި "ބާތިލް" ކުރި މީހުންވެސް މަދެއް ނޫނެވެ. އަދިން ކުރިން ވޯޓު ލާން ދިއުމުގެ މުހިއްމުކަން އެހެން މީހުންނަށް ކިޔައިދީ، ވޯޓު ލުމުގެ ހައްގު އަދާ ކުރުމާ ގުޅިގެން ވާހަކަ ދެއްކި އެތައް ޒުވާނުންނެއް މިފަހަރު ވަނީ ވޯޓު ލާން ނުދިއުމަށް ނިންމާ، އިންތިހާޞު ބޮއިކޮޓްވެސް ކޮށްފައެވެ.\nމިއާއެކު ރާއްޖޭގެ ސިޔާސީ މަޝްރަހުގެ ހާލަތާ މެދު ވިސްނާލަން މަޖުބޫރެވެ. ރާއްޖޭގެ ސިޔާސީ ލީޑަރުންގެ މަސައްކަތާއި ގާބިލިއްޔަތު ކަމާމެދު ވިސްނަން މަޖުބޫރުވެއެވެ. ފެނިގެންދާ މަންޒަރުތަކުން ދޭހަވަނީ، ސިޔާސީ ލީޑަރުންނަށް ރައްޔިތުން ކުރާ އިތުބާރު ގެއްލިއްޖެ ކަމެވެ. އަބަދު އެއްބަޔަކަށް ވޯޓުލާންވެސް ރައްޔިތުން "ފޫހި" ވެއްޖެ ކަމެވެ.\nސޯޝަލް މީޑިއާގައި ޒުވާނުން ދައްކާ ވާހަކަތަކަށް އެކަނި ބަލާލި ނަމަވެސް ފެނިގެން ދަނީ، ޒުވާނުން މިހާރު ސިޔާސީ މައިދާނުގައި އާ މޫނަކަށް އެދޭ ކަމެވެ. މިހާރު ތިބި ވެރިންގެ އިތުބާރު އޮތްކަމާމެދު ގިނަ ޒުވާނުން އަންނަނީ ސުވާލު އުފައްދަމުންނެވެ. ކޮންމެ މީހަކުވެސް އިންތިހާބު ވުމުގެ ކުރިން ދައްކާ ވާހަކައާއި އިންތިހާބު ވުމަށްފަހު ކަންކުރާ ގޮތް ދިމާނުވާ ކަމުގެ ޝަކުވާ ތަކަކީ އަބަދުމެ އިވޭ އަޑެވެ.\nދިވެހިން ތިބީ ބަދަލަކަށް އެދިއެދި އެވެ. ދެން އެންމެ އަވަހަށް އޮންނާނީ ރިޔާސީ އިންތިހާބަށް ކަމަށް ވާއިރު، މިހާރުގެ ސަރުކާރަން ދެވަނަ ދައުރެއް ލިބުމަށް އެދޭނަމަ ސަރުކާރުން ރަނގަޅު ކުރަންވީ އެތައް ކަމެއް އެބަހުއްޓެވެ. ހުރިހާ އިދާރާތަކަށް ރައްޔިތުން ކުރާ އިތުބާރު ގެއްލިފައިވާ އިރު، ގެއްލިފައިވާ އިތުބާރު އަލުން ހޯދުމަށް މަސައްކަތް ކުރަން ޖެހެއެވެ. އެހެންނޫނީ އަނެއްކާވެސް ރައްޔިތުން އެދޭނީ ބަދަލަކަށެވެ. ގައިމުވެސް ރައްޔިތުން މިހާރުވެސް ތިބީ ބަދަލަކަށް އެދިއެދިކަން، ކަން ހިނގާ ގޮތުން އެނގެއެވެ.\nކައުންސިލް އިންތިހާބުލޯކަލް ކައުންސިލް އިންތިހާބު


In pictures: Tsunami binaa maizaan veeraanaa vejje\nސުނާމީބިނާ މައިޒާން ވީރާނާވެއްޖެ!\nމާލެ، 18 ޖޫން 2020 -- ސުނާމީބިނާ މައިޒާން އާއި ރަސްފަންނާ ގުޅިފައި އޮންނަ ސިންތެޓިކް ޓްރެކް ވަރަށް ބޮޑަށް ހަލާލުވެ ވަނީ ވީރާނާވެފަ އެވެ. މިދިޔަ ސަރުކާރުން ހަދާފައިވާ މި ތަންތަން މި ސަރުކާރު އައި ފަހުން ވަނީ ވީރާނާވާން ދޫކޮށްލާފަ އެވެ. -- އަހުމަދު އަޝްހާދު އަބްދުﷲ (ޖެރީ) | އަވަސް\nސުނާމީބިނާ މައިޒާން އާއި ރަސްފަންނާ ގުޅިފައި އޮންނަ ސިންތެޓިކް ޓްރެކް ވަރަށް ބޮޑަށް ހަލާލުވެ ވަނީ ވީރާނާވެފަ އެވެ. މިދިޔަ ސަރުކާރުން ހަދާފައިވާ މި ތަންތަން މި ސަރުކާރު އައި ފަހުން ވަނީ ވީރާނާވާން ދޫކޮށްލާފަ އެވެ. -- އަހުމަދު އަޝްހާދު އަބްދުﷲ (ޖެރީ) | އަވަސް


Beyuruge rahvehikan dhookollumun Farahnaaz aai Thilmeezaa sfeeru kamah ayyan koffi | Mihaaru\nއިނގިރޭސިވިލާތުގެ ސަފީރުކަމަށް އައްޔަންކުރެއްވި ފަރަހްނާޒް (މ) އަދި އެމެރިކާއަށް ކަނޑައެޅި ސަފީރުކަމަށް އައްޔަންކުރެއްވި ތިލްމީޒާއާ ރައީސް އިބްރާހިމް މުހައްމަދު ސޯލިހު މިއަދު ބައްދަލުކުރައްވަނީ.--ފޮޓޯ: ރައީސް އޮފީސް\n18 އެޕްރީލް 2019 - 11:51 12 comments\nފަރަހްނާޒާއި ތިލްމީޒާ އަށް، ސަފީރުކަމުގެ ފަތްކޮޅު ދެއްވާފައި ވަނީ، އެކަމަށްޓަކައި ރައީސް އޮފީހުގައި ބޭއްވި ރަސްމިއްޔާތުގަ އެވެ.\nއިނގިރޭސި ވިލާތަށާއި އެމެރިކާ އަށް ސަފީރުން އައްޔަންކުރުމަށް މިދިޔަ އަހަރުގެ ޑިސެމްބަރު މަހު ރައްޔިތުންގެ މަޖިލީހުން ވަނީ ރުހުންދީފަ އެވެ. ނަމަވެސް އެ މަގާމަށް ބޭފުޅުން އައްޔަންކުރުމުގައި ލަސްވަމުން ދާތީ ފާޑުކިޔުން ވެސް އަމާޒުވެފައިވެ އެވެ.\nފޮރިން މިނިސްޓްރީގެ އޮފިޝަލަކު ވިދާޅުވީ، އެ ދެ ބޭފުޅުން ސަފީރުކަމަށް އައްޔަންނުކުރެވި ލަސްވީ، އެ ގައުމުތަކުން ކުރަންޖެހޭ މަސައްކަތްތަކެއް ލަސްވުމުން ކަމަށެވެ. އެހެންވެ، އެ ޕްރޮސެސް ނިމުމާ އެކު އެ މަގާމަށް އައްޔަންކުރެއްވީ ކަމަށް ވިދާޅުވި އެވެ.\nޕޮލިޓިކަލް ސައިންސްގެ ދާއިރާއިން ޕީއެޗްޑީ ހާސިލް ކުރައްވާފައިވާ ފަރަހްނާޒް ވަނީ ކުރީގެ ރައީސް މުހައްމަދު ނަޝީދުގެ ވެރިކަމުގައި ޑެންމާކް، ފިންލެންޑް، ފްރާންސް، އަދި ސްވިޑްން އަށް ރާއްޖެ އިން ކަނޑައަޅާފައި ހުންނަވާ ނޮން-ރެޒިޑެންޓް އެމްބެސެޑަރުކަން ކުރައްވައިފަ އެވެ. ތިލްމީޒާ މިހާތަނަށް ހުންނެވީ ނިއުޖާޒީގެ ރަމަޕޯ ކޮލެޖުގެ އެޑްޖަންކްޓް ޕްރޮފެސަރު އޮފް ސަސްޓެއިނެބިލިޓީގެ މަގާމާއި އެމެރިކާގެ ކްލައިމެޓް އެކްޝަން ނެޓްވޯކުގެ ސޯޝަލީ އެންޑް އިކޮނޮމިކަލީ ޖަސްޓް އެޑެޕްޓޭޝަން އެންޑް މިޓިގޭޝަން ޓީމްގެ ކޯޗެއާގެ މަގާމުގަ އެވެ. މީގެ ކުރިން އޭނާ ވަނީ އދ. ގެ ދާއިމީ މިޝަންގެ ޑެޕިއުޓީ ޕާމަނަންޓް ރެޕްރެޒެންޓެޓިވް ކަމާއި އެމެރިކާއާއި ކެނެޑާ އަށް ކަނޑައަޅާފައި ހުންނަވާ ނޮން-ރެޒިޑެންޓް ޑެޕިޔުޓީ އެމްބެސެޑަރުކަން ކުރައްވައިފަ އެވެ.\nއޭނާ މަތީ ތައުލީމް ހާސިލްކުރެއްވީ ބިޒްނަސް މެނޭޖްމަންޓްގެ ދާއިރާއިން އެމެރިކާގެ ޔުނިވާސިޓީއަކުންނެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ރައީސް އޮފީސް ފަރަހްނާޒް ފައިސަލް (ސަފީރު) ރާއްޖެ-އެމެރިކާ ރާއްޖެ-އިނގިރޭސި ވިލާތް ޑިޕްލޮމެސީ ޑިޕްލޮމެޓުން އެމެރިކާ އިގިރޭސިވިލާތް


Defence Minister Adam Shareef, Maumoon Aai Bahdhalu Kurahvvaifi - Vaguthu\nކޮވިޑް-19: މިއަދުގެ އަދަދުން އުއްމީދެއް - 20 ގަޑިއިރު ކުރިން\nޑިފެންސް މިނިސްޓަރު އާދަމް ޝަރީފް، މައުމޫންއާ ބައްދަލުކުރައްވައިފި\n2 އަހަރު ކުރިން ( ޖޫން 4, 2018 )\nޑިފެންސް މިނިސްޓަރު އާދަމް ޝަރީފް އުމަރު\nޖަލުގައި ބަންދުކުރެވިފައިވާ ކުރީގެ ރައީސް މައުމޫން އަބްދުލްގައްޔޫމް އާއި އުއްތަމަ ފަނޑިޔާރު އަބްދުﷲ ސައީދާ، ޑިފެންސް މިނިސްޓަރު އާދަމް ޝަރީފް އިއްޔެ ބައްދަލުކުރައްވައިފިއެވެ.\nޑިފެންސް މިނިސްޓަރު އާދަމް ޝަރީފް މި ދެ ބޭފުޅުންނާއި ބައްދަލުކުރެއްވީ ރައީސް އަބްދުﷲ ޔާމީންގެ މަންދޫބެއްގެ ގޮތުންނެވެ.\nމައުމޫންގެ ވަކީލުންގެ ޓީމުގައި ހިމެނިވަޑައިގަންނަވާ މައުމޫން ހަމީދު ވިދާޅުވީ ޑިފެންސް މިނިސްޓަރު އިއްޔެ ޖަލަށް ވަޑައިގެން އެމަނިކުފާނުގެ ހާލުކޮޅު ބައްލަވާފައިވާ ކަމަށެވެ.\nމި ބައްދަލުވުމުގައި އެމަނިކުފާނާ ދޭތެރޭ ކަންތައްތައް ކުރަމުންދާ ގޮތާއި އެމަނިކުފާނުގެ ސިއްހީ ހާލުކޮޅު ހުރިގޮތާއި ޝަރީއަތް ކުރިއަށް ގެންދަނީ ސިޔާސީ ނުފޫޒުން ކަމަށް ރައީސް މައުމޫން ޑިފެންސް މިނިސްޓަރު ގާތު ދެންނެވި ކަމަށް މައުމޫން ހަމީދު ވިދާޅުވިއެވެ.\nޑިފެންސް މިނިސްޓަރު މި ދެ ބޭފުޅުންނާއި ބައްދަލުކުރެއްވިއިރު ރައީސްގެ މަންދޫބެއްގެ ގޮތުން މިދިޔަ ފެބްރުއަރީ މަހު ހައުސިން މިނިސްޓަރު ޑރ.މުހައްމަދު މުއިއްޒު ވެސް ވަނީ ޖަލަށް ވަޑައިގެން ރައީސް މައުމޫން އާއި އުއްތަމަ ފަނޑިޔާރު އަދި ސުޕްރީމް ކޯޓުގެ ފަނޑިޔާރު އަލީ ހަމީދު އާއި ބައްދަލުކުރައްވާފައެވެ.\nވެރިކަން ވައްޓާލަން އުޅުނުކަމުގެ ތުހުމަތުގައި ރައީސް މައުމޫން އާއި ދެ ފަނޑިޔާރަކު ހައްޔަރުކޮށްފައިވާ މި ބޭފުޅުންގެ މައްޗަށް ވަނީ ގިނަ ދައުވާތަކެއް ވެސް އުފުލާފައެވެ. އޭގެތެރޭގައި ނިރުބަވެރިކަމުގެ (ޓެރަރިޒަމް) ގެ ދައުވާ ވެސް ހިމެނެއެވެ. އެ ދައުވާތަކުގެ ޝަރީއަތް ކޯޓުތަކުގައި މިހާރު ދަނީ ހިނގަމުންނެވެ.\nޖަޕާނުން އެމްއާރްސީސީ އަށް 3.7 މިލިއަން ޑޮލަރުގެ އެހީއެއް ދީފި\nޖޫން 4, 2018 20:21\nކީކުރަން. ތިއީ ބޭއިންސާފެއް އެހެން ގައިދީންނަށް. ހުރިހާ އެންމެންނަށްވެސް ހަމަ ހަމަ އުސޫލުން ކަން ކުރޭ. މައުމީނު ވީމަ ވަކި ގޮތެއް، ނާޒިމް އަށް ވަކިގޮތެއް، ނަޝީދަށް ވަކިގޮތެއް ހަދާނެ ކަމެއް ނެތް.\nޖޫން 4, 2018 20:58\nނަމަނަމަ އެކަލޭގެ ދޫކޮށްނުލާތި. ހަމަ ކޮކަޑިކައިގެން ވާރޭފެންބުއި މީދަލެކޭ އެއްގޮތްވާނެ.\nޖޫން 4, 2018 21:38\nޖޫން 5, 2018 05:51\nރާއްޖެ އޮންލައިނުގަ މިހަބަރު ލިޔެފައޮތީ ވަކީލު ބުންޏޭ ރ.މައުމޫނުގެ ދަތްދޮޅި ސަލާމަތުން ހުރިވާހަކަ.. މިކަހަލަ ފިތުނަ އުފައދާ ރާއްޖެ އޮންލައިންތަށް ބޮލޮކް ކޮށްބަލަ ސަރުކާރުން... އާބިދާގެ މޮހޮންމަދު ބުނާގޮތް އެ ލިޔަނީ


Hulhumale Pre School aa gulhey shakuvaa thakeh ACC ah | Mihaaru\nވިޔަފާރިވެރިއަކު ހުޅުމާލޭގައި ހެދި ޕްރީ ސްކޫލު: މިތަން ހަވާލުކުރިތާ ތިން އަހަރު ވާން އުޅޭ އިރު ވެސް އަދި ހިންގާކަށް ނުފެށޭ\nހުޅުމާލެ ޕްރީ ސްކޫލާ ގުޅޭ ޝަކުވާތަކެއް އޭސީސީ އަށް\n20 ފެބުރުއަރީ 2020 - 16:11 21 comments\nހުޅުމާލޭގައި އަމިއްލަ ފަރާތަކުން ހެދި ޕްރީ ސްކޫލާ ގުޅޭ ޝަކުވާތަކެއް އެންޓި ކޮރަޕްޝަން ކޮމިޝަން (އޭސީސީ) އަށް ހުށަހަޅައިފި އެވެ.\nއެ ކޮމިޝަންގެ މީޑިއާ އޮފިިޝަލަކު މިއަދު ވިދާޅުވީ، މުހައްމަދު ގާސިމް ޕްރީ ސްކޫލް ހިންގާނެ ފަރާތެއް ހޯދަން ހަތަރު ވަނަ ފަހަރަށް ކުރި އިއުލާނަށްފަހު، ޝަކުވާތަކެއް ލިބިފައިވާ ކަމަށެވެ. މިދިޔަ ހަފުތާގެ އަންގާރަ ދުވަހާއި މިދިޔަ އާދިއްތަ ދުވަސް އަދި މިދިޔަ އަންގާރަ ދުވަހު ވެސް އެކަމާ ގުޅޭ ޝަކުވާތަކެއް ލިބިފައިވާ ކަމަށް ވިދާޅުވި އެވެ.\nއޭނާ ވިދާޅުވީ، މައިގަނޑު ގޮތެއްގައި ލިބިފައިވަނީ، އޯޓިޒަމް ސެންޓަރު ކައިރީގައި ހަދާފައިވާ ޕްރީ ސްކޫލުގެ ހިންގުން ބަޔަކާ ހަވާލުކުރަން އުޅޭކަމުގެ ތުހުމަތެވެ. އެހެންވެ އޭސީސީ އިން އަންނަނީ އެ ޝަކުވާތައް ދިރާސާކޮށް، އެކަން ތަހުގީގުކުރަންޖެހޭތޯ ބަލަމުންނެވެ.\nދިހަ ކްލާސްރޫމްގެ ޕްރީ ސްކޫލް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން އެޑިއުކޭޝަނާ ހަވާލުކުރީ މިދިޔަ އަހަރުގެ ޖެނުއަރީ މަހުގެ ތެރޭގަ އެވެ. އެއާއެކު އެތަން ހިންގާނެ ބަޔަކު ހޯދަން ހަތަރު ފަހަރަށް އިއުލާނުކުރި އެވެ. ނަމަވެސް މިނިސްޓްރީ އަށް އަދިވެސް އެ އުޅެނީ ޕްރީ ސްކޫލު ހިންގާނެ ބަޔަކު ކަނޑަނޭޅިގެންނެވެ. އެތަން ހިންގާނެ ބަޔަކު ހޯދަން ތިން ފަހަރަށް ކުރި އިއުލާނާއެކު ލިބުނު ޝަކުވާތަކަށްފަހު، އެ ކޮމިޝަނުން ވަނީ ވަކި ކަންތައްތަކަކަށް ސަމާލުކަން ދިނުމަށްފަހު އަލުން އިއުލާނުކުރުމަށް އެދިފަ އެވެ. އެ އެންގުމާ އެއްގޮތަށް އެޑިއުކޭޝަން މިނިސްޓްރީން ހަތަރު ވަނަ ފަހަރަށް އިއުލާނުކުރި އެވެ.\nHulhumale Pre School: Heyo hithun dhin hadhiyaa ah hadhaane gotheh neygifai!\n"މިހާރު ދިރާސާކުރަމުން އަންނަނީ އެ ޝަކުވާތައް. ދިރާސާކުރުމަށްފަހު ކަނޑައަޅާނީ އެ މައްސަލަ ތަހުގީގުކުރާނެތޯ ނުވަތަ ނޫންތޯ. އެ މަސައްކަތް ހަވާލުކުރުން މަޑުޖައްސާލަކަށް ނާންގަން،" ހަސަން ވިދާޅުވި އެވެ.\nއެޑިއުކޭޝަން މިނިސްޓްރީން އެންމެ ފަހުން ކުރި އިއުލާނާ ގުޅިގެން ހަތަރު ފަރާތަކުން ބިޑް ހުށަހެޅި އެވެ. އެއީ ބިލަބޮންގް ހިންގަމުން އަންނަ އައިލެންޑާސް އެޑިއުކޭޝަނާއި ހުޅުމާލޭގައި ބްރައިޓްވޭ އިންޓަނޭޝަނަލް ސްކޫލް ހިންގާ ކޮލިޓޭޓް އެޑިއުކޭޝަނާއި އިލްމު އެޑިއުކޭޝަންގެ އިތުރުން އިރުސިޔާދު އިންޓަނޭޝަނަލެވެ.\nމީގެ ތެރެއިން އިލްމު އެޑިއުކޭޝަނަކީ އަލަށް އުފެއްދި ކުންފުންޏެކެވެ.\nމިނިސްޓްރީން ކުރިން ބުނީ މި އަހަރުގެ ދިރާސީ އާ އަހަރާ އެކު އެ ޕްރީ ސްކޫލުގައި ވެސް ކިޔެވުން ފަށާނެ ކަމަށެވެ. ނަމަވެސް މިހާރު ހަމަޖައްސާފައި ވަނީ ދެ ވަނަ ޓާމުގައި ކިޔަވައިދޭން ފަށާ ގޮތަށެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން އެޑިއުކޭޝަން މިނިސްޓްރީ ކޮރަޕްޝަން ހުޅުމާލޭ ޕްރީސްކޫލް